AL. BONNEAU 


COLECŢIA ROMANELOR DE 15 LEI 
Nr. 10 


ALBERT BONNEAU 


SEMNUL 
LEOPARDULUI 


(Sous le signe du leopard) 


nlo 


Adaptare din frantuzeste de CORNEL STAN 


Editura DANUBIU 


CAP. | 
AUR! 


— Aur, Preston!... Aur!... De data asta ne-am imbogátit!... Nu 
mai avem nevoie sa fugim după elefanţi, pe care nu-i găsim 
nicăieri. Cu atât mai rău pentru fildeşul care ne-a adus atâtea 
necazuri, fără sá ne dea nici o satisfacţie şi trăiască pretiosul 
metal scos la iveala de cazmaua ştrengarului Tanga tocmai când 
eram pe punctul de a dispera. 

Nişte negrii se bălăceau în apa tulbure, cu braţele pline de 
noroi până la coate. Maxim Verdier, urmând cursul mlaştinii, fugi 
înaintea tovarăşului său de aventuri, care-l părăsise câteva zile 
mai înainte. Omul venea dintr-o scurtă călătorie de recunoaştere, 
ducând carabina în bandulieră; obrazul său purta urmele 
oboselilor fără număr îndurate în plina pădure virgină, în 
urmărirea elefanților. 

Vânătorul se opri uluit, câteva minute îl privi pe francez 
întrebându-se dacă nu înnebunise subit. Animatia care domnea 
în vecinătate, bucuria pe care o manifestau negrii, îl făcea să 
înţeleagă cu ceva anormal se petrecuse, în timpul absenței sale. 
Ştergându-şi cu mâna sudoarea amestecată cu praf, ce-i 
acoperea faţa, făcu câţiva paşi înainte. 

— Da! Scumpul meu Preston, continuă tânărul întinzând mâna 
prietenului sau, de azi înainte nu vom mai avea nevoie să 
cutreierăm pădurile... Nu ghicesti? Am descoperit o zăcătoare de 
aur, la o depărtare de cincizeci de paşi de campamentul în care 
m-am instalat. Ce zici de această pepita, Preston ? Magnifică, 
nu? Ce aş fi râs dacă la plecarea noastră din Seguela mi s-ar fi 
prezis ca voi deveni prospector. N-am obţinut noi autorizaţia, 
atât de greu acordată, să împuşcăm elefanţi? Din lipsă de vânat, 
m-am apucat să răscolesc cu oamenii noştri, albia acestei 
mlaştini. Cercetările noastre n-au fost zadarnice. După câteva 
ore, am constatat că mlaştina conţinea metal galben... Ne găsim 
în prezenţa unui superb Eldorado. 

După ce arătă o uimire vie, fizionomia vânătorului redeveni 
aspră; fără să murmure nici un cuvânt, mişca între degete pepita 
care i-o dăduse tovarăşul său. O lumină, care se stinse deştul de 
repede, străluci în privirea lui de gheaţă. In cele din urmă scoase 
o exclamatie aprobatoare: 


— By Jove! Numai încape nici o îndoială, declara el. Este într- 
adevăr aur. Niciodată n-aş fi crezut să existe zăcăminte de aur în 
această regiune pierdută a Coastei Fildeşului, vecină cu pădurea 
nemărginită şi neumblată... Şi când te, gândeşti că eu umblam 
ca un nătărău în căutarea urmelor de elefanţi în timp ce tu făceai 
această descoperire magnifică... Dacă aş fi ştiut... 

— Ce te mai necăjeşti atât, camarade? Dă-i dracului de 
elefanţi şi tot fildeşul din lume. Vom stabili exact situaţia locului, 
apoi, după trei sau patru zile ne vom întoarce la Seguela, sau în 
localitatea principală a regiunii, pentru a cere permisiunea de a 
întreprinde cercetări, cu o echipa mult mai numeroasă. Odată 
hârtiile în posesia noastră, vom putea continua cercetările în 
linişte şi cu folos. 

Strigăte de bucurie întrerupseră pe francez. Abandonând 
mlaştina în care se bălăceau de multă vreme sub un cer 
plumburiu, negrii porniră la rândul lor în întâmpinarea 
vânătorului. Ei aruncară lopetile şi târnăcoapele rudimentar 
construite din materialul ce-l avuseră la îndemână şi aduseră 
câteva, pepite descoperite în ultimul moment. 

Imbulzeala negrilor enervá pe vânător. 

— Inapoi, toţi, zbieră el. Ştiu că e aur. Lăsaţi-mă să trec; vreau 
să mă odihnesc... 

Proasta dispoziţie a noului venit îl surprinse pe Maxim Verdier, 

— Ce ai, Preston? întrebă el... De ce eşti aşa de supărat? Ş-ar 
spune că te supără, descoperirea pe care am făcut-o? N-ar 
trebui, să te îndoieşti, că vei avea partea ce ti se cuvine. Am 
plecat sá înfruntam împreună pericolele, ne vom bucura 
împreună de rezultatele fericite ale expediției noastre. Cred că 
descoperirea unui filon atât de bogat, nu se prezintă de două ori 
în viaţa unui om. Câţi nu ne invidiază astăzi! 

Un surâs lumină fata aspră a. vânătorului. 

— O sá mă ierţi, Verdier... Ştii că eu sunt un urs bătrân, un 
vânător de fildeş. Resimt o oarecare amărăciune, că, în timp ce 
eu má încăpăţânam să găsesc urmele blestematilor acelor 
elefanţi, tu ai fost atât de norocos. Acum mi-am mai revenit puţin 
din emoție. Dacă nu te supără îmi vei povesti toată aventura, în 
jurul focului, ţin să-ţi mai spun ca proviziile mele s-au epuizat şi 
simt nevoia de a mă reconforta. Efortul pe care l-am făcut, a pus 
bietul meu stomac la grea încercare. 

Preston ajunse la locul unde mica expediţie îşi stabilise 
campamentul, chiar în ziua când se despártise de francez. Maxim 
Verdier mergea alături, tăcut şi îngândurat. 

Noul venit pătrunse într-o colibă de bambus pe care negrii o 
construiseră ca adăpost pentru şeful lor. Se debarasa de 
carabină şi de sacul de vânătoare şi căzu obosit pe o rogojina. 

— Nu credeam că voi mai reveni, murmura el adresându-se 
tovarăşului său care îl urmase şi care se aşezase alături. Speram 
să găsesc o turmă de elefanţi. Insă Gaurosii şi Bauleşii, care 
mişună prin aceste locuri au atacat atât de des pachidermele, 
încât acestea sau refugiat în inima pădurii... Trebuiau deci 
căutate în locuri unde nici negrii nu îndrăznesc să se aventureze. 

Toi înjurând ghinionul pe care-l avusese, Preston îşi smulgea 
numeroşii spini care se agátaserá de îmbrăcămintea lui, în timpul 
marsului prin pădurea virgină... Mâinile arse de soare, erau 
zgâriate de liane şi rădăcini... Cu o suflare bruscă, goni o furnică 
roşie care se aventurase pe mâneca lui. 

— Să le ia dracii de insecte. Mişună în jurul nostru, 
salamandre, scorpioni, miriapode veninoase, parcă fără ele viaţa 
n-ar fi destul de otrăvită şi în aceste locuri blestemate. 

Vânătorul, terminase în cele din urmă blestemele. Păstrase 
pepita pe care i-o încredinţase tovarăşul său. O ridică, privind-o 
cu atenţie, în cele din urmă şuieră admirativ: 

— By Jove! Rar am văzut aşa frumoase... e de mărimea unui 
ou de porumbel. 

— Avem şi altele aici, se grăbi să se laude francezul şi căutând 
sub o pătură scoase la iveală nişte bucăţi magnifice. 

— Priveşte, Preston. Aurul se vede cu ochiul liber. Tanga este 
acela care a descoperit primul comoara, lovind cu ciocanul 
stânca din marginea mlaştinii la o sută de metri distanţă de 
cabana noastră. Ara fost personal acolo şi cercetând m-am 
convins că trebuie să existe şi acolo un zăcământ extrem de 
important. 

Vânătorul examina cu atentiune pepitele şi fragmentele de 
mineral pe care i le arătase Maxim Verdier. Tăcea mereu, însă 
strălucirea ochilor lui demonstra că descoperirea tovarăşului său 
şi a negrilor îi stimulase interesul. 

— Ei bine, Preston... Ce zici de toate acestea? 

— N-aţi pierdut timpul degeaba, în timp ce eu alergam după 
elefanţi. Dar i-a spune-mi: cum ţi-a venit idei a sá devii 
prospector? 

— Datorăm totul norocului nostru. Dacă Tanga n-ar fi avut idei 
a excelentă să cerceteze albia mlaştinii, aş fi aşteptat 
întoarcerea ta în prada unei grozave nelinisti... 

Maxim expuse tovarăşului sau peripetiile care-l duserá la 

convingerea că se afla în faţa unor zăcământ de aur. Un punct 
strălucitor atrase atenţia tânărului negru, care se bălăcea 
împreună, cu câţiva din tovarásii săi în lichidul mlăştinos; se 
aplecase şi ridicase ceva din noroi apoi, scoțând strigate 
sălbatice de bucurie şi entuziasm, începuse să alerge spre 
cabana francezului. 

— Tanga găsit lucru bun! Tanga găsit lucru bun! 

Maxim _ observase imediat valoarea descoperirii, făcute de 
indigen. In mai puţin de un sfert de oră, acest locşor atât de 
liniştit, câteva minute mai înainte, deveni teatrul unei activităţi 
febrile. Încurajaţi prin promisiunea unei bune recompense pe 
care le-o făcuse stăpânul lor, se străduiau să culeagă cu ajutorul 
unor lopeti construite din lemn nisipul mlăştinos. Unii dintre ei 
atacaseră, chiar stâncile care mărgineau izvorul mlăştinos. 

Fără să resimtă cea mai mică oboseală, atât era cuprins de 
febra aurului, francezul conduse cercetările devotatilor săi 
subalterni. Nu se străduise în zadar. Capătă convingerea fermă 
că se găsea în faţa unui zăcământ bogat. Venise în aceste 
regiuni îndepărtate pentru a vâna elefanţi, găsise posibilitatea 
unei ocupați cu mult mai bánoase şi infinit mai puţin periculoase. 

Preston asculta povestirea, fără să-l întrerupă. Importanţa 
descoperiri îl interesa într-atât, încât, uitase complect foamea 
care-l hártuia de mai multe ore. Când Maxim termină, bătu din 
palme de mai multe ori. 

— Hei, hei, Tanga... serveşte masa. 

Cei interpelat se desparti de camarazii săi pentru a servi pe 
noul venit. 

Ştia din experienţa, că englezul nu era tot atât de răbdător ca 
şeful său francez. Se depărta şi reveni cu u. maldăr de banane. 

— Masa nu e prea îmbelşugaţii, mormăi Preston. Asta e tot ce 
aveţi? 

— Nu ne-am gândit sá reîmprospătăm proviziile noastre, de 
oarece fructele şi legumele se găsesc cu prisosinta prin 
împrejurimi. Febra aurului ne-a cuprins pe toţi. Mâine, în zori zilei 
vom încerca să facem provizii. 

Preston, clătină din cap şi consumă fructele ce-i fuseseră 
aduse. De teama unor reproşuri, Tanga se eclipsase. Imobil, 
francezul îl privea pe tovarăşul său mâncând. 

Maxim cunoştea pe englez abia de două luni. Se întâlniseră la 
Bingerville în momentul când pregătea expediţia contra 
elefanților în regiunile septentrionale ale Coastei Fildesului. 
Numeroşi colonişti îl asiguraseră că nu poate spera să găsească 

o cáláuzá mai bună. În cursul lungilor şi obositoarelor marsuri, 
de-a lungul pădurilor virgine se convinse că alegerea fusese bine 
făcută. Preston cunoştea admirabil împrejurimile şi vorbea 
diferitele dialecte ale indigenilor care mişunau prin aceste locuri. 
În plus, specializat în comerţul de fildeş fusese de mare folos 
călătorului. Suporta toate pericolele şi oboselile fără să murmure 
şi nu avea egal, în descoperirea urmelor de animale. 

Tot privindu-l pe englez care-şi continua ospátul, Maxim îşi 
reaminti episoadele care nu precedat venirea sa în aceste locuri 
din Africa occidentală. Avea pe atunci douăzeci şi opt de ani, 
însă, chiar din cea mai fragedă vârstă fusese dornic de aventuri. 
Se angajase în trupele coloniale şi învățase să iubească Franţa. 
Averea destul de mare pe care o poseda îi permisese să 
organizeze mai multe expediţii vânătoreşti: în Noua Guinee, 
Senegal şi Uganda, în cele din urmă, se îndreptase spre Coasta 
de Fildeş unde avea numeroşi amici. 

Timp de câteva săptămâni, Maxim locuise pe litoral, invitat 
când de unii, când de alţii însă această existenţă inactivă îl 
plictisi repede. Auzi vorbindu-se de numeroase trupe de elefanţi 
care se ascundeau în fundul pădurilor, în Nord, aşa că se hotărî 
sa le urmărească şi sa înfrunte redutabilele animale sperând să 
culeagă o bogată recoltă de fildeş. 

Până în prezent cercetările francezului nu dăduseră nici un 
rezultat. Doborâse câţiva bivoli, o panteră, nişte antilope şi alte 
animale câre mişunau, însă încercase în zadar să descopere o 
urmă de elefant. Adesea indigenii îi semnalaseră prezenţa unei 
trupe a enormelor animale, prin regiunile pe care le traversase. 
S-ar fi spus ca elefanții, bănuind prezenţa vânătorilor fugeau din 
faţa lor, căci în ciuda tuturor eforturilor, aceştia rămâneau de 
negăsit. 

De cincisprezece zile, Preston era mereu furios. Englezul, o 
vulpe bătrână, care călăuzise adesea pe căutătorii de fildeş, era 
necájit de lipsa pachidermelor într-un loc în care de obicei, ele sá 
găseau în număr mare. 

Intrerupándu-si şirul reflecţiilor şi lăsându-l pe Preston să-şi 
termine masa, francezul se ridica şi ieşi din cabană. Soarele se 
lăsa la orizont. In mai puţin de o jumătate de oră, el va dispare în 
spatele liniei sumbre a arborilor mari, care se vedeau la jumătate 
kilometru depărtare unde începea pădurea. Se auzeau zgomote 
nedesluşite de animale şi urletele maimutelor ajungeau, până la 
ei. 

Văzându-l pe francez, negrii se întrerupseră, din hoinăreală. 

Unii dintre ei reluară lucrul în mod activ. Însă vrednicia lor nu 
tinu prea mult. Maxim Verdier se opri la câţiva paşi de indigeni si 
le ordonă să înceteze lucrul. 

Negrii nu aşteptară să li se spună a doua oară şi aruncând 
uneltele se grupară în vecinătatea cabanei. Picioarele şi corpurile 
lor încă ude de apă şi noroi se imobilizară în faţa albului, 
aşteptând comunicări. 

Timp de câteva minute, Maxim inspecta pe credincioşii lui 
servitori, care-l întovărăşiseră şi înduraseră împreună cu el 
oboselile şi pericolele călătoriei. Nici unul nu lipsea la apel. 
Primul era băiatul Tanga, care se sprijinea de cabană. In ochii 
mari şi expresivi se putea citi o profundă fidelitate faţă de 
stăpânul sau, pe care nu-l părăsise de la plecarea din Bingerville. 

Ceva mai departe, francezul putea să-l vadă pe Balango, un 
negru de statura colosală, spân şi osos. Maxilarele puternice, 
buzele groase, ochii bulbucati şi tatuajele numeroase care-i 
împodobeau corpul şi braţele dădeau indigenului un aspect 
neliniştitor. Tânărul om, îl angajase în urma sfatului lui Preston 
care-l cunoştea de multă vreme şi care-l considera ca un element 
de folos. 

De altfel Balango nu dezmintise speranţele pe care noul său 
şef le pusese în el. Aspectul său fioros intimidase pe indigenii 
care căutau sa se opună trecerii caravanei vânătorilor de 
elefanţi. 

Maxim Verdier termina numărătoarea indigenilor aliniati în 
faţa lui. Crupul era complect. Cel din urmă era Angosso, un uriaş 
din acelaş trib cu Balango şi care surâdea, descoperind o dantură 
de o imaculatá albeatá. 

— Repaos! comandă tubibul. 

Negrii, rupserá rándurile si linistea pe care o mentinuserá de 
la apariţia şefului lor se transformă deodată într-o hármálaie de 
nedescris. 

După ce se îndepărtă câţiva paşi, satisfăcut de inspecția 
făcută, Maxim aruncă o privire circulară şi remarcând că 
indigenii, puseseră gărzi pentru la noapte, reintră în cabană unde 
Preston, terminându-şi dineul îşi ştergea lama briceagului de 
pantaloni. 


CAP. II 
SEMNUL LEOPARDULUI 


Englezul îşi întrerupse refrenul pe care-l fredona înainte de 
intrarea şefului său, în cabană. 

— Negrii sunt în număr? întrebă el. 

— Fi liniştit. Au răspuns toţi la apel şi sunt gata să reia marşul 
mâine în zorii zilei. 

— Dă-le dracului de dorinţe de hoinăreală. Aş rămâne aici 
câteva zile. Nu ai prea des prilejul să dormi în vecinătatea unui 
Eldorado. 

— Ţi-am explicat odată, Preston. Nu putem să ne 
dezinteresăm de zăcământul pe care am avut şansa de a-l 
descoperi. Trebuie negreşit să ne îndreptam spre biroul de 
cadastrare, a regiuni şi să obţinem autorizaţia legală de a 
întreprinde cercetările. Nu se ştie ce se poate întâmpla; prefer să 
fim în regula. In modul acesta nimeni mi va putea sá ne conteste 
dreptul la concesiune. 

— Eşti un om practic, domnule Verdier. Vom face aşa cum 
doreşti. Ne-am aventurat ceva cam departe însă cred, că nu vom 
avea prea mare dificultate cu regăsirea locului. 

— Pari oarecum neliniştit de aceasta hotărâre, camarade. 

— Neliniştit? Vrei să glumesti desigur. Nu sunt eu în serviciul 
d-ale? Te-ai purtat de altfel mai mult decât elegant. N-aveam nici 
un drept la acest zăcământ. Lipsisem doar în momentul când l-ai 
descoperit. 

— Ti-o repet încă odată, Preston, n-am înfruntat împreună, 
aceste riscuri ale expediției pentru ca unul singur să profite de 
rezultatele nesperate. De altfel ce-aş fi devenit eu, lăsat la 
propriile mele cunoştinţe? Locul îmi era complect necunoscut şi 
anumite triburi manifestau o atitudine ostilă nouă. Graţie d-tale 
am reuşit să scăpăm de masacru. Sunt deci mai mult decât 
hotărât să nu te abandonez. Ne-am înţeles să-ţi dau partea d-tale 
de fildeş. Fildeşul a rămas însă o ipoteză. Vei avea aur. Cred cu 
aceste pepite vor înlocui cu folos lipsa elefanților. 

Englezul mormăi aprobator, apoi ridicând bidonul de rom care- 
i atârna la centura, îl duse de trei ori la buze. 

— By Jove! Asta te face să renaşti. Dacă n-ai nimic împotrivă, 
d-le Verdier, mă voi odihni câteva ore. Cu toate cu graţie d-tale 

bogăţia îmi surâde, nu mă pot simţi mai puţin frânt de oboseală, 
după prostescul şi inutilul meu vagabondaj de-a lungul pădurii 
virgine. 

Destinzându-şi membrele curbate, Preston se întinse pe 
rogojină şi câteva minute mai târziu, nişte sforăituri, sonore 
dovedeau că fusese rupt de oboseală. 

Francezul se aventură din nou în afară. Soarele dispăruse în 
dosul arborilor gigantici. Grupati în cerc în jurul unui foc pe care-l 
aprinseseră, negrii îşi preparau masa de seară fură să se 
sinchisească de pişcăturile musculitelor care zburau în număr 
imens pe deasupra lor. 

Susurul uşor al izvor asului era acoperit de orăcăitul monoton 
al broaştelor care se ascundeau printre ierburile mlăştinoase. 
Primele stele începură să strălucească pe cer. 

Tanga juca în zare cu Angosso şi la fiecare lovitură se acuzau 
reciproc de excrocherie. Timp de o clipă, Maxim îl privi amuzat. 
La o mică distanţă un alt negru cânta o melopee din tribul Baule 
pe care tovarăşii lui o reluării în cor. 

Lopeti, târnăcoape şi ciocane stăteau aruncate de-a valma 
lângă grupul negrilor. La o mica distanţa, pe malul opus, tânărul 
om putea sa vadă cu ochiul liber vânele roşietice care dovedeau 
prezenţa aurului. In anumite locuri, uneltele atacaserá cuarțul si 
apele spălau baza honurilor pe care muncitorii le aruncaseră la 
pământ. 

Cu braţele încrucişate, imobil, Maxim contempla acest decor 
care se făcea din ce în ce măi confuz cu cât obscuritatea creştea. 
intunericul deveni dintr-odată atât de des încât mi se mai zărea 
nimic. Cu privirile pierdute în vag, se gândea la viitor şi-şi 
reprezenta zăcământul astfel cum va arăta în momentul când 
Eldorado-ul se va găsi în plină activitate. Până în prezent, negrii 
din caravană, porniţi pentru expediții de vânătoare şi 
nedispunánd de mijloacele indispensabile unor cercetări, se 
multumiserá să facă numai câteva experienţe rudimentare, spre 
a se convinge de rezultate. Rezultatele minunate obţinute de 
grup, dovedeau cu prisosinţă că exploatarea va fi remuneratorie. 
Francezul uită toate oboselile şi dezamăgirile suferite, până în 
momentul când ajunsese aici. Dorul său de aventura îi stimula şi 
mai mult sa întindă cercetările până la capăt. 

Această regiune, alta dată necunoscută, va deveni celebră. 
Tăcerea şi singurătatea care o înconjurau, vor fi rupte de 
mulţimea lucrătorilor dornici de câştig. Cine ştie dacă în câteva 
luni nu se va rădica aici un orăşel asemănător celor care 

fuseseră construite în California, în epoca goanei după aur? 

Regiunea era însă foarte insalubră. Ne numai musca tete 
frecventa, aceste zone făcând în fiecare zi numeroase victime, 
însă şi periculoasele insecte, oaspeţi obişnuiţi ai locurilor 
mlăştinoase, hártuiau pe Gaurosii si Baulesii, ale căror triburi 
populau aceste locuri pierdute după Coasta de Fildeş. In fiecare 
an, indigenii erau secerati cu miile de epidemiile propagate de 
insecte. Boala somnului, frigurile galbene, febra paludiană toate 
acestea erau boli frecvente care amenințau pe albii ce se 
aventurau prin acele meleaguri. 

Oricât de neliniştitoare ar fi fost aceste obstacole, Maxim era 
sigur că mirajul aurului le va întrece. Entuziasmului din primul 
moment, îi luase locul un sentiment, nedesluşit de amărăciune. 
Descoperirea sa, va face multi fericiţi, însă câte calamitáti nu se 
vor abate asupra pionerilor, înainte ca aceştia să se bucure de 
descoperirea bogățiilor? 

Miorlăitul sinistru al unei pantere care se învârtea prin 
împrejurimi smulse pe francez din reflectiile sale. Instinctiv mana 
se îndreptă spre revolver, în timp ce privirile căutau să străpungă 
tenebrele. Nu observă decât petele luminoase ale licuricilor care- 
şi continuau zborul capricios deasupra mlaştinilor. 

Maxim tresări zărind o siluetă care se apropia de el. Deodată 
recunoscu o voce familiara care murmura: 

— Tanga aici. N-ai teamă, tubib... pantera n-a venit. 

Era băiatul care se apropiase de stăpânul său. Arătă focul 
campamentului pe care negrii nu încetaseră să-l întreţină. Silueta 
lui Angosso şi a tovarăşilor săi se detaşa net în lumina 
tremurătoare a flăcărilor. Neîncrezător, colosul se înarmase cu 
lancea care-i permitea de obicei, să-şi croiască drum prin 
ramurile dese ale pădurii virgine. 

Negrul nu avu ocazia să se servească de această armă 
redutabilă. Un al doilea miorlăit răsună, de data asta însă ceva 
mai îndepărtat. 

Speriată de foc, fiara se îndepărtase prudent printre ierburile 
înalte. Nu se mai auzi decât corul de urlete al maimutelor şi 
vocea gravă a cimpanzeilor. care se chemau sub acoperişul 
arborilor mari. 

Atunci francezul făcu semn lui Tanga să se întoarcă lângă 
camarazii săi şi se apropie de cabană, în prada unei plictiseli din 
ce în ce mai mare. Temperatura devenise atât de grea încât 
parcă erau în mijlocul unei etuve. Aprinzându-şi bricheta, el se 
asigură că cele două santinele se găseau la postul lor şi că nu 

era de temut nici o surpriză. Liniştit, trecu pragul refugiului său. 

Aparat de un val contra mustelor, Preston continua să sforăie, 
răpus de oboseală cu mâna pe patul carabinei. Maxim contemplă 
îndelung figura aspră înconjurată de o mică barbă rosiaticá. 
Englezul părea sa aibă vârsta de patruzeci de ani. Cu toate 
acestea, faţa îi era brăzdată de riduri şi pe frunte avea cute 
numeroase, în partea dreaptă a frunţii avea o cicatrice, amintire 
a unei răni căpătate, spunea el, în cursul unei bătălii la Bassee. 
Cámasa de culoare kaki, larg deschisa, lăsa să se întrevadă un 
piept păros. Tânărul om rămase gânditor. Se întreba care ar 
putea fi identitatea adevărată a acestui om curajos, care-l 
călăuzise până aici cu un devotament absolut. Nu putea decât să 
se felicite de angajamentul pe care-l făcuse la plecarea din 
Bingerville. Cu toate că îl întrebase de mai multe ori, englezul 
refuzase să discute asupra trecutului său. 

indiferența pe care o arátase la auzul descoperirii 
zăcământului aurifer nu trecuse neobservată şi Maxim rămase 
profund intrigat. 

Francezul se smulse din imobilitatea cu care privea pe cel 
adormit. 

«S-o ia dracul de curiozitate, îşi spuse el. Ce mă interesează 
originea şi trecutul lui Preston? N-a fost el cel mai brav dintre 
tovarăşi ? Aş fi putut oare întâlni o călăuză mai pricepută ca să 
ne conducă în această expediţie?» 

Bătăile de aripi ale unui fluture de noapte care se apropiase 
prea mult de bricheta cu fosfor întrerupse şirul gândurilor lui 
Maxim Verdier. Cu un gest brusc, îndepărtă pe intrus. Un val de 
musculite, atrase de lumină pătrunse în cabană. Agitând braţul 
încercă să gonească insectele enervante, nu reuşi însă şi fu 
nevoit să stingă flacăra tremurătoare. 

Pipăind, tânărul om se trânti pe o cuvertură, cu corpul scăldat 
în sudoare şi se abandonă indispensabilului repaos. 

li trebui multa vreme ca să poată adormi. Cel mai mic zgomot 
al pădurii învecinate îl făcea să tresară. Se obişnuise de fapt cu 
totul, însă în această noapte se simţea în prada unei enervări 
neobişnuite şi se răsucea fără încetare pe culcuşul său. Febra 
aurului îl obseda. Numeroasele şi minunatele planuri îi circulau 
prin minte, cu privire la posibilitatea de exploatare a acestui 
zăcământ pe care nu-l căutase şi a cărui punere în valoare 
depindea de energia şi munca lui. 

Cât timp, rămăsese Maxim, pe jumătate adormit, n-ar putea 
spune. Afara, de multă vreme, negrii încetaseră să mai cânte. 

Nemişcat, sprijinite pe armele lor, cele două santinele continuau 
să supravegheze cu atenţie împrejurimile, gata să dea alarma la 
cea mai mica nevoie. Din când în când una din ele aduna un 
maldăr de surcele şi le punea pe foc, 

Tanga şi camarazii săi, întinşi lângă foc dormeau un somn 
greu. 

Era încă noapte deplină când, brusc, Maxim şi tovarăşul său 
săriră în sus. La rândul lor şi negri se ridicară înspăimântați. 
Tulburând zgomotul care se prelungise de multă vreme, un 
strigăt oribil care nu avea nimic omenesc în el, se ridicase din 
apropierea izvorului. 

Trezit brusc; francezul puse mâna pe carabină. 

— Ce se întâmpla? mormăi el încă pe jumătate adormit. Ai 
auzit, Preston? 

Vânătorul se înarmase şi el. Timp de câteva secunde rămase 
tăcut, cu urechea atintitá şi degetul pe trăgaciul armei, gata sá 
răspundă unui eventual atac. 

— Nu ştiu, mormăi el în cele din urmă. Am avut impresia ca 
am fost chemaţi de la o mică distantă. Poate că era vorba deo 
fiară care se învârteşte prin întuneric. 

Abia îşi terminase, englezul cuvintele, când un al doilea urlet 
răsună şi mai lugubru decât primul. 

— N-am fost prada unei halucinaţii, bâlbâi Maxim neliniştit. 
Trebuie să ne asigurăm cu orice preţ de... 

— Repede... Afara, relua Preston fără să dea timp 
interlocutorului său să-şi termine fraza. Se petrece ceva anormal. 
De ce sentinelele noastre n-au dat alarma? 

Cei doi oameni ieşiră din cabană. Abia trecuseră pragul când 
observară mai multe siluete în apropierea, focului care ardea 
încă. Maxim şi tovarăşul sau înaintară spre locul unde oamenii lor 
îşi stabiliseră campamentul. 

— Ei bine, ce se petrece aici ? întrebă Maxim care se 
apropiase de un negru întins în mijlocul unor ierburi înalte şi care 
părea foarte înspăimântat. 

Cel interpelat se ridică, întinzând braţul. 

— Ceva prost, bâlbâi acesta. Noi pierdut. Tu, tubib, auzit 
strigăt de la leopard? 

Strigatul leopardului? Asta era? Ce poale să însemne aceasta, 
glumă. 

Zărindu-l pe francez, indigenii care se grupaseră în jurul 
focului şi pe care urletele misterioase se pare că îi umpluseră de 
spaimă se apropiară de el. Balango fu primul şi îl trase de 

mâneca. 

— Noi toţi condamnaţi să murim, gemu colosul, care-şi 
pierduse toată prestanta. Leopard mare şi crud invárteste în jurul 
nostru. 

— Duceti-va la dracu cu leopardul vostru, răspunse Maxim 
agasat, neintelegánd teroarea negrilor. La începutul, nopţii, ati 
auzit o panterá si dupá cáte am vázut, n-ati tremurat atát. Te 
credeam ceva mai viteaz, Balango. Când te vei întoarce în tara 
ta, am sa spun nevestei tale să-ţi facă o fusta. 

— Pantera si leopard nu acelaş lucru, răspunse  buzatul, 
privind cu teamă în direcţia de unde pornise urletul sinistru: 

— Nu-i acelaş lucru? Dacă faimosul tău leopard s-ar găsi în 
bătaia carabinei mele, i-aş demonstra că nu este mai de temut 
decât alte animale mai feroce pe care le-am întâlnit în drumul 
nostru. Parcă spuneai că nu ţi-e teama de moarte, Balango? De 
altfel ne-ai dovedit-o în ziua când ai înfruntat un bivol... 

— Leopard nu ca alte animale, îl întrerupse negrul. Leopard 
este las, vine noaptea, suge sânge de la sărmani negrii. 
Niciodată nu poţi atinge eu carabina ta, tubibe... El fermecat. 

Toţi negrii din expediţie se grupaseră în jurul colosului şi 
aprobau cuvintele prin semne. 

— Leopard rău... leopard atotputernic, afirmau ei. Când 
leopard urla noaptea, semn de moarte. 

— Ai putea su-mi explici, Preston, cauzele acestei groaze care 
a cuprins pe toţi nenorociţii ăştia? îndrăzni tânărul să întrebe pe 
englezi, care nemişcat ramase alături de el neîntrerupând 
convorbirea, cu negrul. 

Vânătorul mişca încet din umeri 

— iți pierzi timpul în zadar, încercând să-i linişteşti, domnule. 
Verdier, urletele care ne-au trezit adineauri, sunt pentru ei nişte 
semnale de nenorocire. Sunt convinşi că geniile rele venite de 
dincolo, vampiri care se hrănesc cu sânge omenesc, au scos 
aceste urlete. 

— Sunt însă nişte fantezii bolnave. Cred ca d-ta, om serios, nu 
poţi să crezi în asemenea prostii? O felină s-a apropiat de 
campament şi a urlat ceva mai tare ca de obicei... Asta e tot... 

Englezul mişcă din cap oarecum încurcat. 

— Sunt departe de a împărtăşi siguranţa d-ale, d-le Verdier, 
declara el. Sunt considerat, ca un vechi explorator şi care nu se 
teme de nimic. Iti mărturisesc însă că acest incident mi se pare 
destul de plictisitor pentru drumul nostru. Cunosc foarte bine, 
poveştile şi legendele care circulă prin triburile nordice de pe 


15 


Consta Fildeşului. Sunt numeroşi cei care vorbesc de faimoşii 
leoparzi sugători de sânge, numiţi de ei gribos şi nunuas. 

— Sper că d-ta nu mergi atât de departe încât să crezi în 
existenţa acestor lucruri supranaturale? După câte ştiu nu esti 
deloc defetist. 

— Nu cred ca e vorba de spirite răufăcătoare, ştiu însă din 
sursă sigură, că există prin aceste locuri o sectă atotputernică 
denumită a «oamenilor leoparzi». By Jove! Inima mea este destul 
de bine otelitá, nu aş dori însă să întâlnim vreunul din aceşti 
demoni în drumul nostru. Ei terorizează regiuni întregi. 

— Totuşi, aceşti răufăcători, trebuie să aibă un interes sau o 
răzbunare ca scop. Doar n-o omori victimele pentru simpla 
plăcere de a le strangula? 

— Imi ceri prea mult, domniile Verdier. Tot ce vă pot spune 
este că trebuie să fim foarte prudenţi 

— Nu ştiu care ar putea fi motivul ca această faimoasă sectă 
să pornească în contra noastră. 

Englezul întinse braţul spre locul unde lucraseră negrii în 
timpul zilei. 

— Cine ştie? Poate că oamenii leoparzi care se consideră ca şi 
stăpâni ai acestor locuri şi de care şefii triburilor învecinate 
ascultă servil de teama unor represalii, au observat că un altul a 
reperat locul zăcământului aurifer. Dacă ei se opun proiectelor 
de exploatare, vei avea de furcă. Niciodată nu vei putea să 
formezi o echipă destul de numeroasa pentru a începe lucrările.. 

O cutá de îngrijorare încreţi fruntea lui Preston... Francezul 
rămase uimit, neliniştit, că-l vede pe tovarăşul său, pe care-l ştia 
atât de curajos, privind viitorul cu teamă. Până aici nici un 
obstacol nu-l oprise din drum. Voia să-i ceară lămuriri, mai 
ample, când un strigăt sfâşietor se ridică la o mică distanţă. 

— De data asta numai e vorba de un animal, se strigă după 
ajutor, exclamă Maxim, lansându-se curajos prin mijlocul 
ierburilor înalte, 

— Repede! la o tortá si urmează-ne, comandă Preston 
întorcându-se spre Tanga. 

Nu fără să-şi manifeste o profundă nelinişte, băiatul se aplecă 
deasupra focului şi ridică o ramură aprinsă, La câţiva paşi ceilalţi 
negri se strângeau cu teamă unul în celălalt. Ochii lor holbati 
peste măsură, se fixau în direcţia de unde se auzise strigătul 
oribil şi care păi-ca scos de Vreun nenorocit în agonie. 

— Angosso, urmează-ne şi tu. 

Cu toată, forţa herculeaná, negrul resimțea dorinţa de a 


16 


rămâne în apropierea camarazilor săi; se resemna totuşi şi urmă 
pe vânător. 

Maxim înaintă primul, urmat de englez şi de băiatul care ţinea 
torta cu o mânu tremurátoare. Cu carabina sub braţ, gata sa 
tragă la orice mişcare suspectă, tânărul privea temător înainte. 
Lianele spinoase care se încolăceau îi îngreunau mersul. Din 
când în când, străbătând printre palmieri, luna arunca raze 
palide, permiţând francezului să se orienteze oarecum. Preston, 
Tanga şi Angosso îl ajunseră. Gâfâind, gata pentru orice 
eventualitate, se opreau din timp în timp, ciulind urechile, şi 
căutând să surprindă o nouă chemare însă nu le răspunse decât 
monotonul concert al broastelor şi al maimutelor, care alergau, 
sărind printre arbori. 

In cele din urmă Maxim Verdier se împiedică de un corp întins 
cu faţa la pământ, în mijlocul unor ierburi. 

— Atenţie, strigă el, cineva se află trântit aici. 

La lumina tortei pe care o ţinea băiatul si care lumina vag 
împrejurimile, Maxim se asigură mai întâi că nici o siluetă 
suspectă nu se afla în imediata lui vecinătate. Apoi îngenunchea 
şi se aplecă spre nenorocitul pe care-l descoperise: era un negru. 
O exclamatie de stupoare îi scăpă de pe buze când recunoscu pe 
unul din oamenii săi care fusese de garda în cursul nopţii. 

—— Asta-i Gabono, certifică Angosso, al cărui obraz devenise 
mai palid ca ceara. 

O scurtă cercetare dădu posibilitate francezului sa constate ca 
nefericitul său colaborator nu mai trăia. O dâră largă de sânge se 
scurgea dintre umeri şi începuse să se coaguleze. 

— Acest sărman a fost înjunghiat, murmură surd Maxim. El a 
fost acela care a strigat după ajutor. Corpul îi este încă cald. 
Asasinul trebuie să fie prin apropiere. 

Tânărul om se întrerupse. La baza gâtului victimei observase o 
rană enormă. Carnea fusese grav găurită în acest loc. Se părea 
că o fiară sălbatică muşcase din gâtul negrului căzut la pământ, 
lăsând urmele ghearelor ei. 

Maxim voi tocmai să-i dezvăluie lui Preston uimirea pe care o 
resimțea la vederea acestei răni atât de ciudate care părea să fie 
cu totul, deosebită de cea de la spate. Prima părea făcută de un 
cuţit cu lamă lungă, cealaltă de ghearele unui animal; Vânătorul 
nu-i dădu însă timp. 

— Semnul leopardului! murmurá el înspăimântat. Suntem 
blestemaţi... 

CAP. III 
FURTUL BUSOLEI 


Emotia vânătorului fu remarcată de francez. De obicei Preston 
ştia să-şi stăpânească simtámintele. Da data asta însă, spaima 
fusese mai puternică. Mâna cu care arătase teribila urma 
tremura. Maxim, se simţi intrigat şi impresionat de cele câteva 
cuvinte pe care le pronuntase tovarăşul său. In apropierea lui, 
Angosso şi Tanga tremurau atât de tare şi aveau feţele atât de 
schimbate, încât erau vrednici de mila. 

— Semnul leopardului? repetă tânărul om. Ce înseamnă, asta? 

— Oricând o vei afla, tot va fi prea devreme, domnule Verdier, 
întrerupse vânătorul, care părea că-şi revenise. Pentru moment 
ceea ce este mai important este să readucem corpul acestui 
nenorocit, în lagăr. li vom face o înmormântare mai decentă. Mi- 
e teamă însă că nu-i singurul care a căzut victimă glumelor 
acestui, demon. Să revenim, cât mai repede şi să facem apelul 
oamenilor noştri. 

Fără să mai aştepte, englezul făcu un semn colosului şi 
Angosso ridică pe umerii săi cadavrul victimei. 

— Să pornim repede toată lumea înapoi, comandă el. 

Maxim îi urmă. Alături de el, băiatul se strângea îngrozit, 
aruncând priviri neîncrezătoare si speriate, asteptándu-se sá 
întâlnească la fiecare secundă unul din redutabilii asasini. 

Cei trei bărbaţi şi băiatul îşi făceau drum prin mijlocul 
ierburilor înalte. Gata pentru orice eventualitate, francezul ţinea 
degetul pe trăgaci. 

Negrii nici nu se mişcaseră când tristul cortegiu se apropiase 
de ei. Se strânseră si mai mult unul în celălalt. Ingroziti şi atenţi 
la orice zgomot. La vederea lui Cabano, groaza lor deveni 
nemărginită. 

— Haide, linistiti-vá. 

Sclavii ascultară ordinul căci ştiau ca nu se poate glumi cu 
Preston, când era vorbă de disciplină şi nu voiau sa rişte câteva 
lovituri de bici. Totuşi spaima deveni şi mai mare când îl auziră 
pe Angosso, care, cu vocea, tremurătoare spunea: 

— A fost un leopard. 

Cadavrul fusese depus lângă foc. Două zeci de capete se 
aplecară pentru a-l contempla. Un fior trecu, prin tot grupul. Cu 

ochii mari deschişi, obrajii nefericitului Cabano denota o teroare 
de nedescris. În jurul gâtului, se distingeau chiar ghearele care-i 
sfâşiaseră carnea. Negrul se luptase disperat, mâinile-i crispate 
păreau că vor să îndepărteze un adversar. 

Întrebările negrilor se încrucişau. Însă vocea aspră a lui 
Preston îi întrerupse. 

— Aliniaţi-vă! Vom face apelul. 

Indigenii ascultară ordinul şi ordonând băiatului să ridice ceva 
mai sus torta ca să poată citi, vânătorul puse mâna pe un carnet 
mototolit pe care-l scosese dintr-un buzunar şi în care se aflau 
înscrise toate numele negrilor din escortă. 

—- Balango, Baruni, Cazonga, Mahiri... 

La pronunţarea fiecărui nume, negrul strigat înainta cu un pas. 
imobil, ţinând carabina sub braţ, francezul asista la această 
operaţie.  Observă astfel pe primii şaisprezece  strigati 
răspunzând la apelul lui Preston. Sprâncenele i se încruntară 
când, la strigarea celui de al şaptesprezecelea, un anume Omar, 
acesta nu răspunse. De trei ori englezul repetă numele. Linişte. 
Ceilalţi indigeni se priveau nedumeriti. Intrebándu-se ce 
semnificaţie putea avea absenţa, în zăpăceala care domnise nu 
se gândiseră să controleze dacă sunt în număr. 

Preston făcu un gest mâniat, apoi cu vocea sacadată continuă, 
apelul sclavilor. Unul după altul, negrii răspunseră la apel. 

— Sunt patruzeci şi unu în loc de patruzeci şi trei, declară el 
întorcându-se spre Maxim. Gabono, ştim pentru ce n-a răspuns la 
apel. În ceea ce-l priveşte pe Omar nu trebuie să fim prea 
inteligenţi ca să ne dăm seama de soarta pe care a avut-o. 

Francezul ridică din umeri evaziv, apoi adresându-se 
indigenilor care rupseseră rândul: 

— Care dintre voi îşi reaminteste să-l fi îi văzut cel din urma pe 
Omar? 

Spaima care-i strangulase era atât de mare încât nu putură să 
dea nici cea mai mică relaţie. Dispărutul petrecuse noaptea 
întins în apropierea focului. Cuvertura lui rămase chiar acolo, 
După ce fusese însă dată alarma nimeni nu-şi reamintea să-l fi 
văzut. 

Neştiind ce să mai gândească, Maxim arunca o privire 
îngândurata vânătorului, care nu făcuse nici o mişcare de la 
terminarea apelului. 

— Cel puţin sa nu se fi întâmplat cu acesta acelaşi lucru ca şi 
cu Gabono, îndrăzni el. 

— Acelaş lucru gândesc şi eu, domnule Verdier. Fără discuţie 


19 


că treime să fie o vrăjitorie în toate acestea. De data aceasta, 
mărturisesc fără ruşine că un fior destul de neplăcut îmi trece 
prin corp. Oricât de otelitá mi-ar fi inima, sunt momente când 
începi să simţi ce înseamnă frica. 

Englezul pronuntase această ultimă frază cu vocea joasa, ca 
să nu poată fi auzit de negrii care înconjurau cadavrul 
camaradului lor. Cu un gest maşinal baga din nou carnetelul în 
buzunar. Maxim căuta să îndepărteze impresia neplăcuta pe care 
i-o provocaseră cuvintele interiorii torului său. 

— Poate că este vorba de nişte ticăloşi ce au încercat să ne 
înspăimânte. Altfel ce poate să însemne oribila rană pe care am 
observat-o la gâtul lui Gabono şi pentru ce, zărind-o, ai făcut încă 
odată aluzie la leopard? 

Vânătorul ezita un moment înainte de a răspunde la 
întrebarea ce-i fusese pusă. 

— Există anumite subiecte asupra cărora nu-mi place să 
discut, d-le Verdier, declară el în cele din urmă. Urletele care au 
precedat moartea negrului şi care nu aveau nimic omenesc îmi 
dau mult de gândit. Imi amintesc de diferitele povestiri ce mi s- 
au făcut în cursul expedițiilor mele de-a lungul şi de-a latul 
Coastei de Fildeş. Timp îndelungat m-am îndoit de existenţa 
acestei faimoase societăţi secrete de oameni-leoparzi, care 
veneau în timpul nopţii să stranguleze şi să sugă sângele 
victimelor lor şi credeam că este vorba de simple superstiții. 
Evenimentele care s-au desfăşurat, mă fac să cred că aceste 
vrăji nu sunt cu lotul închipuite. 

— Ce te face însă sa crezi că ne găsim în prezenţa acestei 
secte a Leopardului? Pană în prezent n-am întâlnit în drumul 
nostru, nici un indiciu care ar putea să ne facă să credem că ne- 
am atras dugmánia membrilor ei. . 

— Exista indicii care nu înşelă. In primul rând urletele teribile, 
apoi aceste semne ca caracteristice. 

— Ai mai descoperit un cadavru purtând un semn 
asemănător? 

— Până în prezent, mulţumesc lui Dumnezeu, că n-am avut 
de-a face cu oamenii-leoparzi. De când însă colind, aceste 
regiuni pierdute, am avut timp suficient să mă documentez 
asupra lor. După câte am auzit, aceşti demoni se înconjoară de 
mister şi terorizează pe indigeni care le acordă o putere 
supranaturala. 

—- Ne vom pune în urmărirea asasinilor. Poate că-i vom regăsi 
pe Omar în viaţă şi sănătos. 

Preston încercă să-l convingă că nu este deloc nimerit să 
procedeze astfel: 

— Gándeste-te, un moment, d-le Verdier. Este încă noapte, 
atentatul desigur că s-a produs înainte cu o jumătate oră cel 
puţin. In aceste condiţii desigur că vinovatii, care trebuie să 
cunoască perfect împrejurimile, desigur că au avut timp suficient 
să se îndepărteze. După răsăritul soarelui, am putea încerca o 
urmărire. La ce ne-ar putea însă folosi? Cel mult să ne întârzie în 
realizarea proiectelor noastre. Gândeşte-te că pădurea imensă 
este aproape şi ea constituie un refugiu ideal pentru acei care ar 
vrea să scape de urmărire. In fine, consider ca o imprudentá 
extremă să impártim grupul nostru în mai multe echipe. Treime 
să veghem ca să nu se producă dezertări printre oamenii noştri. 
In două ore se va face ziua şi vom putea să ne reluăm, drumul 
spre Sud. 

— Nu lăsăm câţiva negri de pază la comoara descoperită? 

— Ar însemna să-i expunem pe aceşti nenorociţii la o moarte 
sigură. Cu cât mă gândesc mai mult, cu atât sunt mai convins că 
agresiunea din această noapte trebuie sa aibă o legătura cu 
proiectele noastre de exploatare a zăcământului aurifer. 

— Mă întreb ce ar putea deranja Eldorado-ul nostru pe aceşti 
faimoşi oameni-leoparzi ? 

— Cine ştie? Poate că ţi-ai atras duşmănia lor, din cauză ca te- 
ai instalat pe un teritoriu pe care-l considerau ca proprietatea 
lor? 

Maxim nu mai insista. 

— Să se sape o groapă şi nenorocitul să fie înmormântat, 
comandă el. 

Indigenii se grăbiră să execute ordinele stăpânului lor. 

în zadar încercă francezul să-şi reia somnul. Sinistrele 
episoade care se desfăşuraseră în vreme atât de scurtă, îi 
pluteau în faţa ochilor. Cuvintele neliniştitoare ale lui Preston îi 
rămăseseră gravate în memorie. 

In cele din urmă întunericul începu să se împrăştie şi primele 
raze ale aurorei străluciră la orizont. Englezul, care se întinsese 
alături de tovarăşul său, fu primul în picioare. Maxim îi urmă. 
Ziua începuse să pătrundă şi cu toate că soarele încă nu 
apăruse, o temperatură grea şi apăsătoare domnea. 

— Urâtă vreme, mormăi vânătorul. Cel puţin să nu plouă. Ne 
apropiam de anotimpul ploios. 

Francezul nu răspunse şi examina cerul cu insistenţă. Nori 
mici, zburau la mare înălţime. O toropeală grea se aşternuse. Nu 

se mai auzea nici un zgomot, animalele căutând refugiu în inima 
pădurii. 

Sub conducerea lui Balango şi a lui Angosso, negrii se mişcau 
leneş. Cei doi coloşi trebuiau sá înjure mereu pe cei mai indolenti 
şi de multe ori întrebuinţau chiar biciul. Auzind că se fac pregătiri 
de plecare, negrii deveniră mai activi ca oricând. Erau grăbiţi să 
părăsească aceste locuri blestemate, unde unul de al lor avusese 
o soartă atât de teribilă. Ochii lor rătăceau de la mica movila de 
pământ sub care zăcea Gabono, spre pădurea nemărginită, unde 
dispăruse Omar şi pe care numai sperau să-l revadă. 

Impachetând uneltele şi proviziile, Tanga examina cerul care 
se acoperea din ce în ce. Căuta să descopere puncte negre, 
zburând. Ar fi însemnat că corbii au reperat locul unde se 
găseşte cadavrul lui Omar. Oricât cerceta oceanul de verdeață 
care înconjura izvorul mlăştinos, nu se zăreau nicăieri, pasările 
morţii. 

In picioare pe pragul cabanei, Maxim contempla în tăcere 
mişcările negrilor când o exclamatie a lui Preston îl făcu sá se 
reîntoarcă. La prima vedere remarcă agitația tovarăşului său. 

— Imposibil, murmură el controlând cabana în lung şi în lat. 
Ceva fenomenal! 

— Ce s-a întâmplat? întrebă tânărul om nestiind ce sá 
gândească despre atitudinea ciudată, a vânătorului. 

Englezul se îndreptă brusc şi cu vocea surdă zise: 

— Am impresia că înnebunesc. Hărțile şi busola au dispărut. 

Dacă fulgerul ar fi căzut la picioarele lui Maxim, nu ar fi rămas 
atât de surprins pe cât rămăsese la auzul acestei veşti. Se 
îndreptă spre servieta în care închisese preţioasele planuri si 
instrumente, indispensabile traversării acestor drumuri 
necunoscute. 

— Goală! Este goală, reluă Preston care nu încerca, să-şi 
ascundă profunda lui dezorientare. Imi vine să cred cu totul este 
împotriva noastră şi că Providenta însăşi ne-a abandonat. 

— Totuşi, obiectă Maxim, nu văd cine ar avea interes să ne 
fure hărţile şi busola. 

— Mă gândesc că asasinul sau asasinii lui Gabono nu sunt 
străini de acest furt. 

— Cum ar fi putut să pătrundă în cabana noastră? 

___— Gum? Nu ne-am îndepărtat noi timp de o jumătate de oră? 
In timp ce noi căutam corpul lui Gabono, hoţul s-a furişat în 
cabană. 

— In aceste condiţii, negrii care erau adunaţi în jurul focului 

trebuiau să-l zărească. Să mergem să-i întrebăm. 

— Mă îndoiesc că această anchetă va da vreun rezultat. Dacă 
negrii ar fi zărit vreun individ suspect învârtindu-se împrejurul 
cantonamentului, ne-ar fi anunţat imediat ce ne-am întors, în 
plus, dacá-ti aduci aminte, erau grozav de înspăimântați si 
stăteau lipiţi unul de altul. 

— Ce importantă are. Vreau să fiu lămurit. Fură îndoială că 
vom obţine oarecare informaţii şi vom reuşi să rezolvam această 
enigmă înfricoşătoare. 

Gestul evaziv cu care Preston răspunse, indică lui Maxim că el 
n-avea nici o încredere în rezultatul anchetei. Chemând pe şeful 
sclavilor îi ordonă să adune în câmp pe toţi indigenii. 

Totul se petrecuse aşa după cum prevăzuse vânătorul. 
Întrebaţi pe rând, negrii nu putură da nici cea mai mică lámurire. 
intunericul era atât de profund încât nu puturá să vadă nimic. 
Unii erau de părere că este vorba de o noua acţiune a spiritelor 
rele supărate de prezenţa albilor. 

— Vezi dar, cu nu putea scoate nimic de la aceşti imbecili. Ne 
pierdem timpul. Hoţul şi-a îndeplinit misiunea în timp ce noi 
reveneam cu cadavrul negrului. 

— Regret numai că n-am constatat atunci... 

— Nu regreta nimic. N-am fi înaintat cu nici un pas, căci ar fi 
fost imposibil să-l regăsim pe vinovat, în plină noapte. Acum e 
mai bine să ne ocupăm de plecarea noastră. A 

— Cum vom putea să ne orientám fără busolă si fără hărţi. In 
aceste locuri depărtate? 

— Suntem departe de locurile unde se găsesc semeni de ai 
noştri şi triburile înconjurătoare sunt foarte puţin prietenoase 
faţă de albi. Drama care s-a petrecut astă noapte trebuie să ne 
dea de gândit. 

Preston întrerupse pe interlocutorul său punându-i mâna pe 
umăr, 

— La ce bun să-ţi faci griji, d-le Verdier? Nu mă găsesc eu aici? 
Ştii foarte bine că sunt un om trecut prin multe şi că pericolul nu 
mă înspăimântă. Dacă oamenii-leoparzi. oricât de redutabili ar fi 
vor să se opună, planurilor noastre, vă dau cuvântul meu, că vor 
avea de furcă. Cunosc binişor regiunea. In lipsa busolei, ne vom 
orienta după poziţia soarelui şi astrelor. 

Cuvintele fuseseră pronunţate cu o asemenea energie, încât 
tânărul francez îşi reveni. Obrazul i se destinse. 

— Ai dreptate, Preston. Le vom dovedi acestor ticăloşi că 
suntem în stare să le opunem rezistenta. 


23 


Moralul trupei părea mai bun, când, după terminarea mesei, 
se dădu ordin de pornire. Sclavii îşi încurcară greutăţile şi ca de 
obicei, Angosso luă comanda postându-se în frunte, foarte 
mândru de funcţiile ce îndeplinea. 

După colos venea Preston în tovărăşia francezului care nu se 
despărţea nici un moment de carabină. După acesta urmaţi 
negrii. unul în spatele celuilalt. Inarmat cu un bici lung pentru a 
stimula pe cei întârziaţi, Balango închidea cortegiul. 

Temperatura. rămăsese la fel de apăsătoare, când cei doi albi 
şi escorta lor porniră la drum. Timp de patru ore marşul continuă. 
Drumeţii aveau, de luptat contra naturii care opunea fără 
încetare noi obstacole. Se obişnuiseră însă să-şi croiască drum 
prin vegetaţia bogată. Asemănătoare unor reptile, lianele 
atârnate de palmieri se agátau de hainele lor zgâriindu-i. In ciuda 
tuturor greutăților reuşiră să-şi croiască drum. Adesea Angosso şi 
tovarăşii săi se aventurau în mijlocul unui furnicar de insecte. De 
multe ori trebuiau să zdrobească cu o lovitură de ciomag reptile 
gigantice a caru-i muşcătură, nu iartă. Şerpi lungi de aproape 
zece metri, se mişcau lent ca nişte liane vii, cu lovituri de 
săgeata, negrii uciseră trei asemenea lucioase bestii. Sudoarea 
curgea de-a lungul corpurilor lor bronzate. Ridicând ochii priveau 
cu îngrijorare cerul, care se zarea, câteodată printre ramurile 
palmierilor, neagitate de nici o suflare. 

Maxim avea impresia că umblu pe lângă un cuptor. Hainele i 
se lipiserá de corp şi îşi ştergea fără încetare obrazul 
înfierbântat. Greutatea atmosferei şi norii care se adunau, lăsau, 
să se întrevadă ca furtuna se apropie, Dintr-un moment într-altul 
trebuia să izbucnească cu toată violenţa. 

Prin împrejurimi, animalele simtiserá şi ele apropierea furtunii: 
bivoli, antilope şi păsări de tot felul alergau înnebunite; maimuțe 
negre şi roşcate, cimpanzei, de toate mărimile se ascundeau sub 
frunzişul bogat al arborilor înalţi, strângându-se unul în altul. 
Singure mustele cu acul ascuţit bâzâiau zgomotos şi înţepau 
groaznic corpurile sclavilor care înaintau tácuti, imbolditi de 
vocea aspră a lui Balango, care făcea sá şuiere mereu 
inseparabilul său bici. 

CAP. IV 
O ÎNTÂLNIRE NEAŞTEPTATĂ 


În cele din urmă furtuna izbucni. Tunete îngrozitoare rupseră 
tăcerea nelinistitoare. Terorizati, negrii se opriră tremurând si 
ducând mâinile la fetişurile ce purtau pentru a se proteja contra 
spiritelor rele. Strigátele, înjurăturile şi amenințările lui Balango 
rămaseră fără efect. Depunând greutăţile ce le purtau la pământ, 
hamalii, orbiti de fulgerele care brázdau vázduhul la intervale 
scurte. Îşi ascundeau feţele în mâini, insensibili la loviturile de 
bici cu care îi gratifica Balango. 

Francezul interveni, ordonând încetarea marşului. Ploaia 
cădea în torente, transformând totul într-o mocirlă imensa în 
care drumul devenea imposibil. Fiecare îşi căută un refugiu în 
întâmplare, lipindu-se de arbori reuşiseră să evite, la început, 
umezeala. Încetul eu încetul însă apa se infiltrase în frunzişul des 
în care păsările si maimutele îşi căutaseră refugiu. Cascade 
veritabile se abătuseră asupra, albilor şi a sclavilor lor. 

Timp de un sfert de oră, spre marea spaimă a indigenilor, 
furtuna continuă cu furie. Lovit de trăsnet, un magnific palmier, 
se rostogoli la pământ la câţiva paşi de Angosso care strângea- 
nervos lancea pe care o consideră ca un veritabil fetiş, la stânga 
sa unul dintre sclavi tremura ca varga, închizând ochii ca să nu 
vadă fulgerele ce se succedau. 

In cele din urmă zgomotele devenirá din ce în ce mai puţin 
violente, ploaia continuând să cadă însă cu mai puţină 
intensitate, stingherind totuşi mersul caravanei. Apa era însă 
considerată acum ca unul dintre cei mai buni prieteni şi 
întinzându-se la pământ, negrii se lăsau biciuiti de ploaia care le 
răcorea corpurile înfierbântate, ţinând gură larg deschisă şi 
resimtind o delicioasă senzaţie de bunăstare. Balango se bálácea 
şi el în mijlocul noroiului, trecându-şi mâinile umede de ploaie 
peste obraz. 

Sprijiniţi unul lângă altul de trunchiul unui copac, Maxim si 
Preston asistau la manifestaţiile zgomotoase şi vesele ale 
oamenilor lor. Uitând complect de teribilii oameni-leoparzi, a 
căror existenţa îi neliniştise atât de mult de dimineaţă, oamenii 
se dădeau plăcerilor pe care răcoreala ploii ce cădea le-o aduse. 

O briză uşoară se ridică, gonind norii negri care se adunaseră 

deasupra câmpiei. Furtuna se îndepărtase şi ploaia încetă şi ea, 
nemaiauzindu-se decât căderea picăturilor de apă de pe frunze. 

Deodată câmpia se deşteptă din tăcerea care domnise 
aproape o oră. Maimutele începură să sară dintr-un copac într- 
altul scoțând urlete de bucurie. Animalele înviorate începură si 
ele să-şi revie şi să alerge în toate direcţiile. O raza de soare se 
strecură prin frunzişul bogat făcând, să scânteieze picăturile care 
rămăseseră pe frunze. Decorul părea că fusese transformat de o 
baghetă magică. Un mistreţ trecu grăbit spre un grup de pomi 
Invecinati. Preston duse carabina la umăr, era însă prea târziu. 
Animalul reuşise să se refugieze. 

— Păcat, mormăi englezul dezamăgit. Am fi avut un dejun 
bogat. 

— Consolează-te, camarade, nu suntem de plâns. O să 
recurgem încă odată la bananierii care ne-nconjoară. De altfel 
pământul este prea umed şi ar fi imposibil de aprins un foc. 
Aşteptând ca acţiunea binefăcătoare a razelor solare să-şi 
producă efectul, trebuie să continuăm a ne hrăni cu fructe şi 
conserve. 

— Ai dreptate, d-le Verdier. Locul unde ne-am oprit îmi pare 
destul de bine ales. 

Balango se apropia pentru a întreba dacă se reia marşul. 

— Rámánem aici încă o oră, zise Maxim. 

Această decizie a şefului fu primita cu bucurie de indigeni care 
doreau să se odihnească, după drumul destul de lung parcurs în 
cursul dimineţii. 

Terenul înconjurător părea a fi fost transformat într-o imensa 
mlastina. Apele se evaporau lent sub influenţa soarelui. Orăcăitul 
broastelor care  încetase în timpul furtunii reîncepu cu 
intensitate. 

— De aici înainte orchestra asta ne va urmări mereu, glumi 
francezul adresându-se lui Preston care se ocupa cu curăţatul 
carabinei sale. 

— Mai plăcut este acest concert cu care ne-am obişnuit de 
multă vreme, decât urletele care ne-au trezit în cursul nopţii. 

Farmecul fusese rupt. După un timp îndelungat, Maxim se 
gândi iarăşi la tragica lui aventură. Fără să răspundă se întoarse, 
blestemând în forul lui interior pe vânător, pentru că-l readusese 
la tulburătoarea realitate. 

Angosso împreună cu alţi doisprezece negri, depuseră la 
picioarele albilor câteva ramuri încurcate cu banane pe care le 
culeseră în împrejurimi. Se aşezară la pământ şi începură să 

mănânce în linişte. Preston avea mereu o înfăţişare foarte 
îngrijorată. 

— De ce eşti atât de trist, camarade? rupse Maxim tăcerea. Ai 
uitat de descoperirea zăcământului aurifer? 

Fizionomia vânătorului se umbri şi mai mult. 

— Nu pot uita semnul leopardului, răspunse el clătinând din 
cap. 

— Asta este, Preston. Te rog sá mă crezi că te-am considerat 
mult mai viteaz. 

Cel interpelat ramase timp scurt fura să răspundă un cuvânt. 
Un surâs slab îi trecu pe faţă. 

— Dumnezeu îmi este martor că nu mi-e teamă de moarte. Am 
înfruntat-o adesea, însă o ameninţare teribilă pluteşte deasupra 
capetelor noastre. om reuşi oare sa scăpăm de duşmani noştri, 
cu atât mai redutabili cu cât sunt invizibili?... Cine ştie? Poate că 
chiar acum ne pregătesc o surpriză neplăcută. 

Felul de gândire pesimist al tui Preston, surprinse profund pe 
Maxim. Niciodată de la plecarea lor din Bingerville vânătorul nu 
manifestase asemenea stare. Părea foarte neliniştit. Semnele 
înfiorătoare pe care le descoperise pe corpul negrului, îl 
impresionaseră profund. Tânărul om ar fi vrut să răspundă, se 
opri însă şi spuse: 

— Ai auzit? Mi se pare că undeva, cam departe, a rásunat un 
strigăt de trompetă. 

Angosso şi ceilalţi hamali se opriră imobilizati, nelinistiti. 
Francezul nu fusese jucăria unei halucinaţii, într-adevăr în 
depărtare se auzea o notă lungă care răsuna de mai multe ori. 

— Cineva a sunat din trámbita, confirmă şi Preston ale cărui 
pupile se aprinseră subit. 

— Poate ea ne apropiam de un sat, remarcă Maxim. 

Vânătorul făcu un semn negativ. 

— Dacă ne-am fi apropiat de un sat, n-am fi auzit sunete de 
trámbita ci tam-tamuri. 

— Atunci cine crezi ca îşi semnalează prezenţa în această 
regiune sălbatică? 

— Nu sunt mai bine informat că d-ta asupra acestui punct. 
Fără îndoială e vorba de o caravană care s-a rătăcit. Trebuie să 
fie la o distanţă de o milă, la stânga noastră. 

— Să încercăm să-i întâlnim şi să le semnalizăm prezenţa 
noastră. După dispariţia, hărților şi a busolei, suntem oarecum în 
situaţia unor naufragiati, pierduţi în mijlocul unui ocean. 

— D-le Verdier, trebuie mereu să-ţi repet că se impune să fim 


27 


cât mai prudenti. Regiunea nu este prea sigură şi putem foarte 
uşor cădea peste un grup animat de intenţii rele. Nu uita 
aventura neplăcută din cursul nopţii trecute. 

Această nouă invitaţie la prudenta, îl hotărî pe francez sá 
păstreze rezervă. Zgomotele trámbitei se auzeau mereu, la 
intervale neregulate, însă din ce în ce mai apropiate de locul 
unde se oprise caravana. 

In cele din urmă. Maxim nu mai putu rábda. 

— Orice s-ar întâmpla trebuie să semnalez prezenţa noastră. 
Doresc să cunosc cât mai repede identitatea acestor misterioşi 
călători. 

Ascultând de dorinţa patronului vânătorul trase un foc de 
arma. Detunătură traversa pădurea şi ecoul îi răspunse. Negrii se 
opriră, privind uimiti pe cei doi albi. Unii dintre ei atingeau 
fetişurile spre a se apăra de spiritele negre. 

Răspunsul la focul de armă nu se lăsa mult aşteptat. De 
câteva ori, sunetul grav al trámbitei răspunse de la o distanţa 
ceva mai apropiată. Corul broaştelor tăcuse şi nu se mai auzea 
altceva, decât căderea picăturilor de apă la scurte intervale. 

Timp de cinci minute francezul şi tovarăşii săi ascultară în 
linişte, cu urechea atenta la cea mai mică mişcare. Angosso se 
întinsese cât era de lung la pământ şi cu urechea lipită de sol. 
căuta să surprindă o mişcare după care ar fi putut să-şi dea 
seama dacă necunoscutii se apropie. In cele din urmă obrazul 
colosului se lumină. Cu corpul şi mâinile complect acoperite de 
noroi, negrul se ridica şi adresându-se lui Maxim, spuse: 

— Este tubib, caravană numeroasă. 

— Vin spre noi? 

Hamalul dădu din cap afirmativ. 

— Vin. Auzit sigur chemarea noastră. 

— Poate că ar fi nimerit să mergem în întâmpinarea lor, zise 
tânărul după câteva 

— Crezi? Nu ştim încă dacă avem de-a face cu prieteni sau 
duşmani. Suntem destul de bine plasați aici ca să putem, în caz 
de nevoie, să respingem orice atac. Ai răbdate, în curând vom fi 
lámuriti. 

Abia terminase englezul fraza cánd Angosso se ridicá brusc si 
trase pe Maxim de mânecă. 

— Uite tubib. Ei vin. 

Tânărul privi în direcţia indicată de colos. 

La circa două sule de metri spre stânga, ierburile înalte erau 
date la o parte, făcând loc unui şir de negrii care avansau în 

linişte. Doi dintre ei, înarmaţi cu láncii, croiau drum printre 
mărăcini. Îşi întrerupseră deodată lucrul, zárind căştile albe ale 
lui Maxim şi Preston. 

Cei doi europeni, ţineau carabina în mână gata să răspundă 
unui atac neprevăzut. Noii veniţi se opriseră şi ei ţinând lăncile 
cu degetele crispate gata să le arunce la primul semnal. 

Această espectativă nu se prelungi. Indigenii fură cei dintâi 
care adresară semne amicale celor doi albi. 

— Este în regulă, zise Maxim răsuflând uşurat. Cred că nu va 
trebui să facem, uz de armele noastre, 

Preston nu răspunse. Făcu câţiva paşi în direcţia noilor veniţi şi 
ridica braţul drept deasupra capului, în semn de pace. 

Tanga şi ceilalţi negrii care aşteptau în jurul albilor, începură la 
rândul lor sa bată din mâini. Se bucurau de întorsătura favorabila 
pe care o luaseră, evenimentele. De când auziseră sunetul 
trámbitei, trăiau cu teama de un nou atac; acum se simțeau din 
ce în ce mai linistiti de atitudinea amicala a noilor veniţi. 

Cei doi negrii înarmaţi şi ceilalţi sclavi care îi urmau se 
îndreptară spre englezi. Maxim nu părăsise locul pe care-l ocupa, 
sprijinit de palmierul său. Privea atent spre indigenii care se 
apropiau, din ce în ce mai numeroşi. Vederea acestor indivizi 
puternici şi încercaţi îi dovedea, că era vorba de o caravană 
importantă. 

Cu faţa palidă, noii veniţi se apropiară de locul unde Angosso 
şi tovarăşii săi se odihneau şi după ce depuseră greutăţile, se 
alăturară cu veselie celorlalţi negri. Sosirea unui individ care 
ţinea în mână un bici enorm, reaminti negrilor că erau supuşi 
unei anumite discipline. Negrul ţinea sub braţ, o trámbitá. Şi 
francezul ghici că acesta fusese cel care dăduse semnalul. 
Atenţia tânărului se întoarse repede de la personalul caravanei 
spre a se îndrepta spre un grup care apărea acum din vegetaţia 
înaltă. Doi bauleşi gigantici înaintau ţinând pe cap nişte prăjini, 
de care era suspendat un hamac. Un văl fin întins pe deasupra 
ciudatei litiere care se balansa uşor, lăsă să se vadă o formă cure 
se odihnea. 

Acesta era probabil şeful caravanei. Preston se îndrepta spre 
hamac, francezul se grăbi să-l urmeze pentru a ura bun venit 
străinului pe care întâmplarea îl aducea pe acelaş drum cu al lui. 

Abia se apropiase Maxim de vânător când îl auzi scoțând o 
exclamatie de uimire. Valul care ascundea hamacul se dădu 
brusc la o parte, descoperind o faţa ovală foarte pura, luminată 
de doi ochi de un verde clar şi strălucitor. 

— Ei! Drace! Este o femeie! 

Tânărul se crezu prada unei iluzii, trebui însă îndată să se 
plece în faţa evidenţei. Noua venita se sculă, uşor şi ridicând 
putintel casca cu boruri largi care-i acoperea fruntea, lasă sá 
fluture în aer un şir de bucle aurii. Surâzând, descoperi două 
şiruri de dinţi asemănătoare unor perle şi cu o voce dulce li se 
adresă: 

— Bună ziua, sir... 

Uimirea, francezului îl împiedică să răspundă imediat. 

— Vorbiti englezeşte? continuă fata. 

— Da, desigur... vorbesc englezeşte, bâlbâi Maxim, vreau să 
spun... 

— Vreti sa spuneţi că sunteţi francez. N-are importanţă. 
Vorbesc destul de bine limba dvs. Este drept că această întâlnire 
în plină sălbăticie este destul de neprevăzută. Acum o oră nici nu 
m-aş fi gândit că pot întâlni în drumul meu doi europeni. 

— Cu atât mai puţin eu n-aş fi crezut că o tânără femeie să se 
hazardeze singură, în inima junglei. 

O fulgerare ironică lumină ochii verzi ai necunoscutei. 

— Îmi daţi voie sa mă prezint, făcu ea. Sunt Sadie Quaynes, de 
naţionalitate engleza. Călătoresc pentru plăcerea mea şi după ce 
voi fi vizitat aceste regiuni ale Coastei de Fildeş, mă voi îndrepta 
spre Liberia. Soţul meu a fost administrator în Sierra Leone. A 
murit de friguri, acum doi ani. 

Francezul părea intrigat în cel mai înalt grad de declaraţia 
necunoscutei şi ar fi vrut să-i pună o întrebare; ea i-o luă însă 
înainte, curioasă: 

— Acum cunoaşteţi numele meu. Aş vrea să-l cunosc şi eu pe 
al dvs. 

Maxim se prezentă, în câteva cuvinte explică misterioasei sale 
interlocutoare rostul expediției sale. 

— Şi acest om? Este prietenul sau angajatul dv.? întreba ea 
încet arătând pe vânător. 

— Preston este călăuza şi în acelaş timp tovarăşul meu de 
aventuri. 

Englezul rămase imobil. 

Faţa lui nu arata cu nimic surpriza pe care i-o provocase 
prezenţa acestei femei. Se înclină uşor şi rămase atent. Timp de 
o clipă Sadie Quaynes îl privi şi apoi întinse mâna francezului şi 
englezului. 

— Buasso! chemă ea. 

Un tânăr negru care aştepta la câţiva paşi de hamac veni în 

grabă. 

— Buasso, ajută-mi să mă ridic, ordonă ea. 

Băiatul se pregăti să execute ordinul, când o mână viguroasă îl 
dădu la o parte. 

— Voi ajuta eu doamnei Quaynes, zise Maxim. 

Ea îi mulţumi cu un surâs. 

— Nu este un neadevăr faptul că francezii simt totdeauna 
galanti, declară ea sprijinindu-se de mâna ce-i fusese întinsă, şi 
sărind la pământ. 

Cu membrele oarecum înţepenite de lunga nemiscare, femeia, 
făcu o serie de mişcări ritmice spre a se dezmorti. 

Maxim o privea cu răsuflarea tăiată. Toată întâmplarea i se 
părea o poveste. Apariţia acestei creaturi de o frumuseţe 
strălucitoare îl turburase de la prima vedere. Ochii mari ai 
inimoasei călătoare se întoarseră spre el şi vocea ei suavă îl 
smulse din reflectiile care-l absorbeau: 

— La ce te gândeşti, domnule Verdier? 

Francezul tresări încercând să-şi ascundă tulburarea. 

— Am avut de făcut, un drum lung, în cursul dimineţii, 
doamnă? începu el. Oamenii dvs. îmi par foarte obosiţi. 

— Fără această blestemată furtună, n-am fi fost în atâta 
întârziere. N-aş avea dreptul însă să mă plâng împotriva 
elementelor naturii, deoarece dacă nu m-aş fi oprit la oarecare 
distanţă de aici, n-aş fi avut plăcerea de a întâlni un francez în 
calea mea. 

— Şi mie nu mi-ati fi procurat această deosebită si nesperatá 
bucurie. 

Sadie Quaynes purta un costum bărbătesc de pânză albă, 
cizme înalte îi strângeau picioarele până la genunchi. In jurul 
taliei avea înfăşurată o cartuşieră şi un toc de revolver. 

Angosso şi servitorii francezului, aşezaţi la oarecare distanţă, 
priveau, cu uimire pe această femeie alba apărută în colea lor. 
Cu gura căscată, nu o pierdeau din ochi. 

Sadie Quaynes remarcase emoția pe care venirea ei o 
provocase în personalul caravanei. Fără să lase să se întrevadă 
nimic, făcu câţiva paşi, aruncă o privire împrejur şi remarcând 
numeroasele lacuri ce se făcuseră în urma ei, declara: 

— Locul nu mi se pare deloc potrivit pentru campament. 

— Dacă n-aveţi nimic împotrivă, suntem gata să ne punem din 
nou în mişcare. Desigur că vom descoperi un loc mai propice 
pentru odihnă. Ne-am oprit aici un moment spre a mai rásufla, 
nu avem însă intenţia de a ne instala aici. 

Tânăra femeie întinse braţul spre dreapta. 

— Călăuza mea mi-a declarat astăzi dimineaţa că la o mică 
distanţă de aici există un luminiş. Ne îndreptam tocmai într- 
acolo, când am auzit zgomotul armei dvs. Am dat ordin 
oamenilor mei să se îndrepte în toată graba aici. Credeam că e 
vorba de un călător aflat într-o situaţie disperată. Sunt fericită să 
constat că m-am înşelat. 

In timp ce femeia vorbea, francezul continua să o contemple. 
Era atât de absorbit s-o privească, încât nu remarcase că faţa lui 
Preston i se luminase de un surâs. Vânătorul care se oprise la o 
oarecare distanţa de cei doi tineri, remarcase impresia profundă 
pe care străina o făcuse asupra tovarăşului său de aventuri. 

— Preston a fost acela care a tras, explică Maxim. Făcând 
aceasta, a vrut să răspundă zgomotului trâmbiţei. 

— Kalembi, şeful caravanei mele, a sunat din trámbitá pentru 
a chema trei din negrii mei care se îndepărtaseră pentru a 
strânge provizii. Mi-era teama să nu se rătăcească din cauza 
furtunii. Aceşti copii gigantici au teamă grozavă de tunet. 

— N-o să mai întârziem multă vreme aici, zise francezul. Cele 
două caravane ale noastre se vor îndrepta împreună spre 
luminişul de care vorbeai. 

— N-aş vrea însă să vă schimb drumul, obiectă Sadie Quaynes. 
Furtuna, de sigur că v-a întârziat şi pe dvs. 

— Ce importantă are? De multă vreme rătăcesc prin munţi şi 
văi. Niciodată am avut plăcerea unei întâlniri atât de agreabile... 

— Te rog, domnule Verdier. Nu ne aflăm aici într-un salon. Să 
ne lipsim de complimentele uzuale. 

— Nu sunt simple formule de politeţe, protestă tânărul 
francez. N-am făcut altceva decât să vă dezvălui gândurile mele. 

Sadie Quaynes surâse flatată, apoi cu un gest puse capăt 
convorbirii. 

— Am impresia că ghidul d-tale şi-a pierdui răbdarea, domnule 
Verdier. 

Preston se apropiase şi ceru instrucţiuni. 

— Vom pleca imediat, răspunse Maxim. Călăuza doamnei 
Quaynes ne va indica drumul pe care treime să-l luam, deoarece 
până la noi ordine vom calatori pe acest drum. p 

Hotărârea nu părea să fie pe placul lui Preston. Insă din tonal 
lui Maxim, conchise că nici o împotrivire nu putea fi luata în 
consideraţie, şi se îndrepta spre Angosso şi Balanga, dând ordine 
de plecare. 

Negrii se grăbiră, să-şi consume ultimele banane şi cu gura 

plină încă, alergară să-şi încarce greutăţile. În acest, timp Sadie 
Quaynes, mereu sprijinită de braţul lui Maxim, se reinstala în 
hamacul ei. 

Se auzi o şuierătură ascuţită, urmată de o notă gravă a 
trámbitei. Ascultători, negrii care constituiau cele două caravane, 
se aşezară unii în dosul celorlalţi. Şuierăturile biciului lui Balango 
dominară de două ori zgomotul de voci ce se întretăiau. 
Trecându-şi arma la umăr, francezul îl lăsă pe Preston să meargă 
singur în avangarda alături de cei trei negrii înarmaţi şi el îşi 
continuă drumul alături de cei doi negrii care duceau hamacul. 

Mergând înainte spre luminiş, tânărul om arunca din când în 
când o privire noii sale tovarăşe, care, cu ochii închişi, balansată 
uşor de mersul celor doi sclavi, lăsă să atârne afară, pe deasupra 
valului care o apăra de înţepăturile muştelor, o mâna albă al 
cărei inelar era împodobit eu un inel de briliante. 

CAP. V 
IDILA 


— Buasso!... 

Băiatul care se găsea în mijlocul camarazilor săi, se grăbi sá 
asculte de chemarea stăpânei sale. Sadie aştepta, întinsa pe un 
pat de campanie, pe care oamenii ei îl construiseră la repezeală. 
Negrul, îngenunche la picioare englezoaicei şi cu multa precauţie 
îi scoase cizmele murdare de noroi. 

— Mai repede, Buasso. Şi ciorapii... 

Negrul, descultá pe tânăra femeie. Piciorul alb al lui Sadie ieşi 
la iveală, făcând o pată pe covertura de culoare închisă. Cu o 
lovitură băiatul zdrobi o insectă care zbura deasupra formei 
imaculate. 

— M-ai lovit, Buasso. 

Negrul îşi muşcă buzele. Englezoaica era dificila. La fiecare 
minut, risca noi reproşuri. După ce scoase dinte o mica trusă un 
briceag cu lama extrem de ascuţită, începu să curete cizmele 
stăpânei. 

Sadie scoase din buzunar o tabacheră de argint şi-şi aprinse o 
ţigară. Nemişcată, lăsa privirile să rătăcească spre cerul pe care 
scânteiau primele stele. in jurul ei, negrii celor două grupe îşi 
preparau masa de seară. Până şi hamalii care duceau hamacul, 
începuseră să ridice o colibă în care să-şi petreacă noaptea. 

Soarele care-şi răspândise razele puternice în tot restul zilei, 
uscase complet pământul şi acum indigenii se puteau, odihni pe 
un loc bun. Din culcuşul ei, englezoaica îi putea observa pe 
negrii. Unii dintre ei strânseră un maldăr de crengi uscate şi 
aprinseră un foc. Cu mânile pline de sânge, Balango şi doi 
tovarăşi erau ocupați cu jupuirea unui animal care fusese 
împuşcat ceva mai înainte de Preston. Briza uşoară care se 
ridicase, aducea, spre Sadie un miros foarte dezagreabil şi 
puternic de animal. 

Spre a goni mirosul nesuferit, tânăra femeie arunca din când 
în când, valuri de fum, aprinzând ţigară după ţigară. Deodată o 
voce 
se auzi, foarte aproape de ea: 

— Vă deranjez, doamnă? 

— Imi eşti totdeauna bine venit, domnule Verdier, răspunse ea 

surâzând. 

Un parfum suav de liliac, parfumul preferat al lui Sadie, îi fu 
adus de vânt. Astfel că tânărul, uită de locul părăsit în care se 
afla, de incidentele tragice care costaseră viaţa o doi din oamenii 
săi, de tulburătorul mister al semnului leoparzilor, chiar şi de 
minunata descoperire a zăcământului aurifer, gândul 
rămânându-i numai la frumoasa femeie pe care o întâlnise în 
mod atât de ciudat. In drumul lui. De când se găsise în prezența 
ei, toate gândurile-i fuseseră acaparate de ea. Ziua, i se păru că 
trecuse prea repede. De mai multe ori nu-i răspunse lui Preston, 
care-i adresase diferite întrebări decât prin vagi monosilabe. 
Vânătorul înțelegând atracția pe care Sadie o exercita asupra 
tovarăşului său, nu insistase. 

Preston păstră o strălucire ironică în ochi şi se gândi că tânărul 
francez se va îndrăgostit de frumoasa exploratoare. Maxim 
înţelese gândul tovarăşului său, şi nici nu încercase măcar să 
protesteze. Întâlnirea aceasta în mijlocul junglei, constituia 
desigur unul din evenimentele cele mai memorabile ale 
existenţei sale. Până aici, nu cunoscuse decât o singură pasiune: 
aventura. In cursul tinereţii sale avuse câteva legături de 
dragoste efemere, însă nu întâlnise încă femeia capabila să-l 
reţină şi să-l distragă de la orizonturile îndepărtate spre care îl 
atrăgeau dorurile lui. 

Timp de săptămâni şi luni întregi, Maxim se afundase în inima, 
junglei. Femeile pe care le întâlnise în calea lui nu prezentau nici 
o atracţie. 

— Ce ai, domnule Verdier, îmi pari complect... cum să spun... 
Nu în toate apele. 

— Dimpotrivă, niciodată nu m-am simţit mai bine, se grăbi să 
protesteze francezul smulgándu-se din muta lui contemplatie. 
Mă-ntreb numai dacă nu visez. Prezenţa d-tale aici pare atât de 
inexplicabilă... Mă pregătisem să lupt cu canibali şi să descopăr 
triburi sălbatice în mijlocul pădurilor, însă nu m-aş fi gândit 
niciodată să întâlnesc în junglă o femeie atât de frumoasă... atât 
de încântătoare. 

— Desigur, d-le Verdier, eşti hotărât sá meniţii reputaţia 
compatriotilor d-tale, francezii nu se pot afla în faţa unei femei 
fără să-i adreseze complimente. 

— Te rog nu mă ironiza, d-na Quaynes. Vorbesc foarte serios. 

Călătoarea râse voios, descoperind un şir de dinţi de o albeatá 
strălucitoare. 

— Nu eşti primul care-mi adresează complimente. Cu toate 

astea cuvintele d-tale au meritul neprevăzutului. Eram departe 
de a mă gândi că voi întâlni în călea mea, tocmai aici în jongla, 
un om de lume care n-are altă preocupare decât să facă curte 
unei femei. 

Maxim tăcu şi mai arunca o privire furişă spre piciorul alb ca 
marmura. Remarcând privirea insistentă a ochilor verzi atintitá 
asupra lui, lăsă capul jos ca un şcolar prins asupra faptului. O 
întrebare puse capăt stingherelii sale 

— Dumnezeule! Ai devenii fetişist? 

— Nu fetişist? Ce te face sa crezi acest lucru. 

— Foarte simplu. Porţi un gri-gri, amuletă negrilor de prin 
aceste locuri. 

Exprimând aceste cuvinte, englezoaica arătă cu degetul un 
mic sáculet care atârna de centura lui Maxim, şi care conţinea 
cele câteva pepite descoperite în zăcământul lor. 

Tânărul rămase nehotărât timp de câteva secunde. Nu ştia 
dacă trebuia sau nu să dezvăluie străinei secretul descoperiri lor, 
însă ochii verzi erau atintiti asupra lui cu o asemenea expresie 
de rugăminte şi curiozitate, încât lui mai există. Deznodând cu o 
mână tremurătoare legăturile care închideau comoara lui, întinse 
sáculetul femeii. 

Călătoarea deşertă cu precauţie sacul, în podul palmei. Scoase 
o exclamatie de surprindere la vederea pepitelor. 

— Aur!... Imposibil! 

Surpriza ei părea extrem de mare şi mişca dintr-o mână în alta 
fragmentele de cuarţ, trecând-le prin faşa ochilor. Focul era însă 
prea îndepărtat, astfel că nu putea să-şi dea seama de valoarea 
exactă a mineralului. 

— Buasso, aprinde lanterna. 

Ascultător, negrul se îndepărtă, lăsând-o pe Sadie în téte a 
tête cu francezul. Toată indiferența, pe care o arătase de la 
apariţia lui Maxim, dispăruse şi foarte interesată, răspândi aurul 
pe genunchii ei, frecând pepitele între ele. 

— Povesteşte-mi te rog aventurile, ceru ea cu o voce suavă. 
Ştiam cu prospectări destui de numeroşi s-au îndreptat spre 
regiunile de la Nord, însă am auzit ca cercetările lor au rămas 
infructuoase. Când te gândeşti la câte dificultăţi te expui pentru 
a atinge liziera junglei, poţi înţelege cauza eşecului căutătorilor 
de aur. Trebuie să lupti cu clima, cu animalele sălbatice si 
adesea cu oameni mai sălbatici decât fiarele. 

— Providența, m-a favorizat, d-ná Quaynes. Ea mi-a dat ocazia 
să găsesc acest loc râvnit ele atâţia oameni. Când negrii mei au 

găsit primul eşantion de mineral, eram departe de a-mi imagina 
norocul peste care am dat. 

— Aşa dar nu eşti prospector? 

— Nu. Am venit aici să vânez elefanţi, în realitate sunt un 
incorigibil amator de aventuri. Hoinăresc prin aceste regiuni 
pentru plăcerea de a explora locuri neumblata şi cu speranţa de 
a aduna putintel fildeş. Ador pericolul şi neprevázutul. 

După ce mai cercetă câteva minute pepitele, englezoaica le 
înapoia lui Maxim. El le atârnă înapoi de centură, se feri însă să 
facă şi cea mai mică aluzie la dramatica agresiune şi la bănuielile 
în legătură cu oamenii-leoparzi. Sadie ascultase cu atenţie 
povestirea evenimentelor petrecute, fără să spună un cuvânt, şi 
bătând din palme cu entuziasm la sfârşit. 

— Minunat. Nu puteţi nega că aţi avut noroc. Câţ n-au murit 
după sfortári şi suferinţe îngrozitoare, fără să fi avut ocazia de a 
vedea aurul. Ceea ce má miră însă este că vă îndreptaţi spre 
Sud; De ce nu aţi rămas la locul concesiunii pentru a continua 
exploatarea? j 

— Pentru că încă n-am obţinut dreptul de concesiune. Inainte 
de a continua cercetările noastre:, vreau să fac declaraţiile 
necesare autorităţilor competente, pentru că pe viilor nici o 
persoană să nu-mi poată contesta dreptul de proprietate. Sper să 
ajung cât mai repede la Seguela sau în alt oraş mai mare, pentru 
a legitima drepturile. Afacerile sunt afaceri. Inainte de toate ţin 
ca ele să fie în regulă. 

Sadie şuieră uşor. 

— Ce om ordonat. Soţia d-tale trebuie să fie mânară că are un 
soţ atât de prevăzător. 

— Nn sunt încă însurat, declară francezul. N-am găsit încă 
femeia care sa corespundă dorințelor mele... N-am disperat 
însă.. Trebuie să existe pe undeva. g 

— Ai dreptate, nu trebuie să disperi niciodată. In aşteptare, 
bagă bine de seamă să nu pierzi gri-gri-urle într-adevăr 
norocoase. 

— Nu reprezintă ele prea mare importanță pentru mine. leri 
încă erau prilej de meditație; astăzi însă... 

Pronunţând aceste cuvinte, Maxim o privea cu insistență pe 
Sadie. O mărturisire îi ardea pe buze. Timp de câteva minute 
ramasem fără să-şi spună un cuvânt. In prezenţa acestei femei 
uita totul, se simţea profund tulburat. Mâna tremurătoare a 
francezului se apropia de buclele englezoaicei. Ochii verzi îl fixau 
încontinuu şi simţea corpul frumoasei creaturi fremătând. Ea 

ramase tăcută şi nu făcea nici o mişcare de protest, părând că 
nu vrea să-i opună nici o rezistentă. Cu o mişcare bruscă o atrase 
la piept. Buzele lui Maxim erau gata să se lipească de cele ale 
necunoscutei, care se abandonase consimţind, când tânărul, 
tresări. O mână i se puse pe umăr. 

— Ce este? mormăi el supărat şi nerábdátor. 

La lumina lanternei zári silueta familiară a lui Preston. 
Vânătorul stătea în picioare lângă, el şi, impasibil, de parcă n-ar 
fi văzul nimic îi întinse o scrisoare. 

CAP. VI 
UN MESAJ 


Remarcând scrisul destul de fin de pe plicul murdar de noroi, 
Maxim tresări. Vraja fusese ruptă. Surpriza profundă îl făcu să 
uite de Sadie, care, fără să arate cea mai mică tulburare, adresă 
lui Preston o privire întrebătoare. 

— Jacques Serbannes? exclama francezul. Ce să însemneze 
asta?... 

Cu mâini febrile desfăcu plicul, în timp ce călăuza îi explica: 

— Un mesager care a sosii de la Seguela... Se află într-o stare 
de epuizare de necrezut. Necunoscând locul exact în care ne 
aflăm, a rătăcit timp de mai multe zile prin junglă. Fumul 
focurilor noastre l-a atras aici. Era atât de extenuat încât n-a 
putut pronunţa numele d-tale. 

Tânărul nu acorda decât o atenţie foarte mica explicatiilor 
tovarăşului său. Aplecat lângă lanternă, căută să descifreze 
rândurile pe care le avea sub ochi. 

— Ştiri proaste, întrebă după câteva minute Presto. 

Maxim dădu negativ din cap. 

— Dimpotrivă, excelente. Ti-am vorbit de vechiul meu prieten 
Jacques Serbannes, care a rămas la Bingerville. El mi-a trimis 
această scrisoare.. Arde de dorinţa de a ne întâlni şi de a 
continua cu noi vânarea elefanților. Aşteaptă la Seguela un 
cuvânt din partea mea, spre a-i indica exact locul în care ne 
găsim, ca să vină. 

Englezul nu părea să împărtăşească bucuria interlocutorului 
său. 

— Acest domn Serbannes ar fi făcut mai bine să ne 
întovărăşească atunci când am părăsit Bingerville, spuse el 
morocănos. De aici înainte nu ne mai gândim la vânarea 
elefanților. 3 

— Nu-l pot lăsa pe Jacques în pană. In ziua plecării noastre era 
suferind, altfel ne-ar fi întovărăşit cu siguranță. Ne cunoaştem 
încă din liceu. Serbannes este un vechii aventurier. Câte călătorii 
n-am făcut noi împreună în Noua Guinee, în Siria şi în Angola!... 

Maxim se plimba în lung şi-n lat cu scrisoarea în mâini. La doi 
paşi de patul de campanie pe care se odihnea Sadie, vânătorul 
aştepta. 

— Ce-ai hotărât, d-le Verdier? întrebă el în cele din urmă. 

Francezul se opri, parcurse încă odată scrisoarea prietenului 
său şi răspunse 

— Când aducătorul scrisorii se va întrema, îl vom trimete 
înapoi la stăpânul său. Ori îl vom întâlni pe Serbannes la Seguela, 
unde mergem să facem cerere de concesiune, sau el ne va 
regăsi într-un loc pe care îl vom indica. 

— Prima soluţie mi se pare cea mai bună, remarcă Preston. DI. 
Serbannes să ne aştepte răbdător la Seguela. 

— S-ar spune că scrisoarea prietenului, meu te indispune, 
Preston? 

— Este drept, d-le Verdier. Acum ne găsim într-o situaţie cu 
totul deosebită. Exploatarea zăcământului n-are nimic comun cu 
vânatul elefanților. 

— Il cunosc destul de bine pe Serbannes, ca să ştiu că va fi 
încântat să ne dea un concurs preţios. 

Englezul ar mai fi vrut să vorbească însă Maxim îl opri cu un 
gest scurt. 

— Unde este mesagerul lui Serbannes? 

— S-a întins lângă foc, a băut puţin alcool, însă este într-o 
stare de nedescris. 

— Condu-mă la el. 

Preston nu insistă şi pleca spre campament urmat de francez. 
Timp de un minut, Sadie rămase nehotărâtă. In cele din urmă îşi 
îmbrăcă casca şi se hotărî să urmeze pe cei doi tovarăşi. 

Sosirea mesagerului lui Serbannes provocase o anumită 
senzaţie în bivuac. Negrii celor două caravane se înghesuiau în 
jurul indigenului întins pe o cuvertură, cu corpul plin de sudoare. 
Pieptul i se agita regulat şi, deşi nu dormea, ţinea ochii închişi şi 
nu putea să vorbească. Maxim trebui să-şi facă loc cu coatele 
pentru a ajunge la noul venit. Se aplecase asupra lui când se 
simţi tras de mânecă. Se ridică enervat şi-l zări pe Angosso 
alături de el. 

— Asta Abdalah, făcu negrul arătând pe mesager. Eu prieten 
la el. Servit împreuna la tubib Serbannes. Abdalah trimes de 
tubib Serbannes. 

In câteva cuvinte, francezul îl puse în curent pe colos de 
conţinutul scrisorii primite. Ştia că Angosso fusese timp 
îndelungat un fidel servitor al lui Serbannes. Şi acesta îl 
recomandase ca pe un om de încredere, la plecarea lor din 
Bingerville.. 

Angosso bătu vesel din palme, aflând intenţiile lui Serbannes. 

— Să vină... eu mulţumit, afirmă el cu entuziasm. 

Francezul înţelese ca nu putea scoate nici o informaţie de la 
bietul mesager frânt de oboseala. Dădu ordin lui Tanga să-i 
prepare cina. Se gândea cu plăcere la camaradul său. 
Serbannes, de cave îl lega o prietenie strânsă. In curând îi reveni 
în minte şi scena petrecuta câteva minute mai înainte între el şi 
Sadie Quaynes. |n zadar căuta să alunge aceste gânduri, 
spunându-şi că nu trebuie să se preocupe de altceva decât de 
aventurile care-l aşteptau şi că n-ar trebui să se îndrăgostească 
ca un copil de prima necunoscută întâlnită în cale... 

Un negru veni să-l anunţe ca masa este pregătită... Lângă un 
foc, aşezată turceşte, Sadie îl aştepta. Alături de ea şedea 
Preston. Turburarea care-l cuprinse pe Maxim nu-i scăpa 
englezului. 

Timp de cinci minute, cei trei europeni mâncară fără să 
schimbe un cuvânt. Privirile englezoaicei şi ale lui Maxim se 
încrucişau adesea, apoi îşi reluau mestecatul fără să-şi 
vorbească. In cele din urmă Preston fu acela care rupse tăcerea. 

— Trebuie sa luăm o hotărâre, spuse el. Ori continuăm drumul 
spre Sud şi-l vom întâlni pe amicul d-tale la Seguela, ori... 

— In acest caz o să fiu nevoită sá mă despart de dvs., 
interveni Sadie Quaynes. Eu îmi urmez drumul spre Nord, în 
direcţia Liberiei. Am să încerc să ating un punct din pădurea 
virgină. 

— Nu înţeleg de ce te ambitionezi sá colinzi aceste regiuni 
neumblate? întrebă Maxim. Vei avea de înfruntat pericole în fata 
cărora cei mai energici bărbaţi au dat adesea înapoi. Este prima 
oară când o europeană calcă prin aceste locuri. 

Un surâs ironic flutură pe buzele englezoaicei. 

— Ai spus-o d-ta însuşi, domnule Verdier, că numai dorul de 
aventură te-a atras prin aceste locuri. Şi eu doresc să înfrunt 
pericole în mijlocul unor locuri neumblate de albi. Sunt fericită că 
am avut ocazia să fac cunoştinţă unui perfect gentleman. 
Drumurile noastre s-au încrucişat, acum însă va trebui sa ne 
despártim. 

Maxim reflectă câteva minute. Preston care-l observa cu 
atentie si pe care nehotárárea tovarásului sáu párea cá-l 
enervează, interveni: 

— De fapt gândindu-mă bine, scrisoarea d-lui Serbannes poate 
simplifica, lucrurile şi ne poate evita un voiaj lung la Seguela. 
Putem trimete înapoi pe mesager cu o procura şi o scrisoare şi 
dl. Serbannes poate lua în numele d-tale concesiunea pentru 

terenurile aurifere. 

Sugestia vânătorului fu pe placul tânărului om, deoarece îi da 
posibilitatea să rămână mai departe în tovărăşia englezoaicei. 

Angosso care se apropiase pe nesimţite de albi, se amestecă 
în discuţie: 

— Vine tubib Serbannes? 

Preston făcu un gest furios. 

— Du-te dracului, maimuţă blestemată 

Angosso nu părea însă prea indispus de atitudinea 
vânătorului. Intinse mâna către Maxim rugátor. 

— Tubib, trimete pe Angosso să cheme tubib Serbannes. 

insistenţele negrului nu-i păreau suspecte, întrucât în timpul 
şederii sale la Bingerville, Serbannes îi vorbise adesea de 
ataşamentul colosului. După ce reflectă, francezul se hotări să 
refuze cererea indigenului. Angosso era prea preţios pentru 
caravana ca sá se despartă de el. Intrucát mesagerul era în 
imposibilitate de a pleca, îl va trimete cu mesaj la Seguela pe 
Samba. 

Angosso păru foarte afectat de decizia stăpânului său, ştiind 
însă că ordinele nu trebuie discutate se îndepărtă abătut. 

Masa continuă, Tanga şi Buasso învârtindu-se în jurul 
europenilor şi servindu-le supe şi vin de palmier. Se discutară 
diferite chestiuni şi în cele din urmă fu reluata chestiunea plecării 
lui Sadie. 

— Ce-ar fi să-mi faci plăcerea de a vizita Eldorado-ul nostru? 
întrebă Maxim. 

-— Cu mare plăcere. Doream chiar să vă rog să-mi daţi ocazia 
de a vedea cu ochii mei minunata voastră descoperire. 

— Va trebui în cazul acesta să ne întoarcem la locul de unde 
am plecat mormăi îmbufnat Preston. 

Vânătorul părea foarte indispus de aceste marşuri care 
schimbau proiectele şefului sau. 

— Ne reîntoarcem la zăcământul nostru! Şi acolo vom aştepta 
sosirea lui Serbannes, zise Maxim. Scrisoarea pe care am primit- 
o simplifica foarte mult lucrurile. Il voi trimite pe Samba la 
Seguela chiar acum. Este un curier admirabil, aleargă bine şi va 
parcurge repede distanţa. O rog pe d-na Quaynes să-mi dea voie 
să mă retrag, pentru a redacta scrisoarea către prietenul meu. 

— In special, fă-l atent să păstreze cea mai mare discreţie, îl 
sfătui vânătorul. In cazul când va începe să circule zvonul la 
Seguela, că se găseşte aur pe aici, n-o sa te mai poţi mişca de 
lumea ce va începe să mişune. 

— Nu-ţi fie teamă, Preston. Serbannes este discreţia în 
persoana. Va îndeplini formalitátile de rigoare si ne va face astfel 
să câştigăm timp preţios. Apoi va veni să ne întâlnească la locul 
zăcământului. 

— Nn înţeleg însă. Cum îi vei putea indicat acest loc întrucât 
am pierdut hărţile şi busola noastră. 

— Asta putea sa fie o piedica pentru nou ieri. Acum însă, când 
am avut norocul de a o întâlni pe d-na Quaynes, paguba nu e 
prea mare. Sper ca va binevoi să ne împrumute hărţile şi vom 
putea fixa aproximativ locul terenului nostru. 

Călătoarea aprobă cu un gest şi spunându-le că le va trimete 
hărţile cu Buasso, ceru şi ea permisiunea să se retragă, întrucât 
se simţea obosita. Maxim o urmări cu privirea până ce dispăru în 
colibă. Interesul pe care această femeie îl reîmprospătase era 
atât de profund încât nu surprinse surâsul ironic al lui Preston. În 
cele din urma se îndreptă spre cort şi dispăru şi el. 

Briza care răcorise timp de câtva timp atmosfera încetase şi 
frunzele numai erau mişcate nici de cea mai uşoara adiere. 
Temperatura devenise din nou sufocantă. Concertul monoton al 
broaştelor se amesteca cu strigătele lugubre ale cimpanzeilor. În 
jurul focului zburau din nou mii de insecte, musculite şi fluturasi 
de noapte. Negrii jucau zaruri sau glumeau între ei povestindu-şi 
legende fantastice. 

Abia se instalase în cort, când Maxim primi hărţile cerute. 
Francezul studie cu atenţie planurile înainte de a redacta 
scrisoarea către prietenul său. O oră mai târziu ieşea din nou din 
coliba chemându-l pe Samba. Acesta era un vlăjgan solid, 
purtând în jurul gâtului inevitabilele amulete, şi refuză să se 
încarce cu provizii deoarece spunea că va găsi în drum fructe din 
abundența. 

— DI. Preston ţi-a zis desigur ce aştept de la tine, i se adresă 
Maxim. Ai picioare bune, Samba, şi contezi printre cei mai buni 
alergători de pe Coasta Fildeşului. 

Pupilele sudanezului străluciră; era sensibil la complimentele 
ce-i adresase şeful alb. După ce primi toate lămuririle lui Maxim, 
răspunse: N 

— Samba aleargă repede. In patru zile Samba ajunge la 
Seguela şi vorbeşte cu tubib Serbannes. 

Negrul duse mâna la buze şi la piept asigurându-l pe şeful sau 
de toată fidelitatea şi punând mâna pe scrisoare începu sa 
alerge, în câteva minute ieşise din raza vizuală a celor doi 
aventurieri. 

— Cu toată greutatea misiunii, n-au lipsit candidaţi pentru 
aceasta cursa, zise englezul. In timp ce scriai, Angosso a venit sa 
mă roage încă odată să facă el drumul în locul lui Samba. 
Insistenta lui mi se pare suspectă. 

— Ti-am spus deja, Preston, că negrul îl regretă pe Serbannes. 
El vrea sá se afle cât mai repede sub comanda fostului său 
stăpân. 

Aceasta explicaţie nu păru să-l satisfacă pe vânător, deoarece 
mormăi ceva neîncrezător şi apoi se refugia în cortul lui. Rămas 
singur, Maxim se plimbă de-a lungul ierburilor înalte. Deşi nu 
făcuse un drum prea obositor, se simţea copleşit de 
evenimentele zilei. Atmosfera misterioasă care o înconjura pe 
ciudata exploratoare îl preocupa intens. În zadar căuta să învingă 
obsesia. Se simţea, incapabil să alunge imaginea femeii cu ochii 
verzi pe care o atrăsese spre piept în timpul unui scurt moment 
de uitare. 

O maimuţă neagră urlă foarte aproape de luminiş, smulgându- 
| din preocupările sale. Se întoarse la campament. Negrii îşi 
întrerupseră discuţiile. Dormeau întinşi unul lângă altul, sub 
protecţia o două santinele pe care Preston le aşezase la intrarea 
în luminiş. Francezul trecu cu paşi uşori împrejurul focului şi-l 
remarcă pe vânător, învelit într-o cuvertură, cu inevitabila 
carabină lângă el. Un sforăit puternic îi indica somnul greu în 
care Preston era adâncit. Continuându-şi drumul în linişte, Maxim 
ajunse lângă cortul aceleia care îl preocupa. Aruncând o privire 
cercetătoare împrejur şi văzând că nu este observat de nimeni, 
încercă sa pătrundă în cort... Deodată o mână viguroasa îi prinse 
braţul şi îl răsuci puternic. Surpriza pe care o resimti îl împiedică 
la început să facă vreo mişcare. In cele din urmă se smulse din 
strânsoare. O siluetă viguroasă ieşi din cort şi se postă 
amenințătoare în faţa lui. Era unul dintre negrii care purtau 
hamacul englezoaicei. Culcat pe pragul cortului, colosul îl 
surprinsese în momentul când încerca sa se apropie de Sadie. 
Timp de câteva minute cei doi oameni se măsurară reciproc. 
Erau gata să se înfrunte, când, tulburând liniştea complectă care 
domnea, un urlet oribil se ridică la una din extremităţile 
luminisului. 

CAP. VII 
O NOUĂ VICTIMĂ 


__De două ori îngrozitorul urlet sparse liniştea nopţii. 
Inspăimântat negrul duse mâna în amuletele sale. Exploratoarea 
ieşi din cort, deşteptată de misterioasele urlete. 

— Ce s-a întâmplat? Ai auzit? întrebă ea pe Maxim. 

— Nu ştiu, bâlbâi tânărul impietrit. 

In jurul focului negrii cure se treziră priveau îngroziţi în direcţia 
de unde se auzise misteriosul urlet. Toţi erau prada unei 
indescriptibile terori. Oamenii francezului recunoscuseră aceleaşi 
urlete care au întovărăşit sfârşitul tragic al camaradului lor 
Gabono. Sadie Quaynes ar fi vrut să discute mai departe cu 
Maxim, când Preston îşi făcu apariţia. Obrazul vânătorului era 
contractat de spaima. Tinea carabina, gata sa tragă şi în spatele 
său o escortă formata din Balango şi o duzina de negrii înarmaţi 
cu lăncii îl însoțea. 

— Repede, d-le Verdier. Angosso a dispărut. O fi fost victima 
unuia dintre aceşti demoni. Trebuie să cercetam. 

Francezul nu aşteptă să i se spună a doua oară şi cu degetul 
pe trăgaciul revolverului porni în urma lui Preston. Întregul grup îl 
urma şi chiar Sadie. Pe jumătate îmbrăcată, îşi luă carabina şi se 
alătură negrilor. 

Balango care mergea la dreapta vânătorului. Se echipase cu o 
tortá şi de bine de rău lumina drumul. Deodată, în mijlocul 
ierburilor, la o duzină de paşi de francez se ridică o siluetă. Se 
pregătea să tragă când o voce strigă: 

— Nu trage, tubib... Eu Tambraore. 

Tânărul, recunoscu imediat pe unul dintre negrii care fusese 
pus de santinelă. Negrul îşi făcu cu greu drum şi gâfâind bâlbâi o 
serie de cuvinte din care nu se putea desprinde altceva că e 
înspăimântat de spiritele rele, arătând cu braţul înspre stânga. 
Intelegánd că nu va putea să obţină de la acesta nici o altă 
informaţie, Maxim urmat de întregul grup înainta în direcţia 
indicata. Abia făcuse micul grup câţiva paşi, când la o distanţă 
de vreo douăzeci de paşi, de luminiş, francezul se împiedica de 
un corp întins la picioarele unui palmier. 

— Blestem! Incă o victimă, exclamă el aplecându-se asupra 
nenorocitului. 

— Trebuie să fie Angosso, spuse Preston. 

In timp ce Balango apropiase torta. Englezul, se ridica brusc, 
gâfâind îngrozit. 

Nefericitul negru zăcea cu faţa la pământ având o rană între 
umeri şi la baza gâtului aceiaşi rana oribila ca şi Gabono. 

— Semnul leopardului! 

Fără să răspundă, trecând braţul sub corpul victimei, îl ridica 
uşor. Faţa îi apăru luminată de flacăra tremurátoare a tortei. 

— Nu este Angosso, exclamă Preston. Este curierul pe care l- 
am trimis la căderea nopţii la Seguela. 

Intr-adevár era Samba. Sudanezul fusese înjunghiat, în mod 
mişelesc pe la spate în momentul când pătrunsese prin ierburile 
înalte. 

— Foarte ciudat, zise Maxim, cadavrul este rece. S-ar părea că 
acest nenorocit a fost lovit cu mult înainte de a fi auzit strigătul 
misterios. 

— Priviţi bine... strigă Sadie. Nenorocitul ţine ceva în mânu. 

Intr-adevár Samba ţinea între degetele crispate nişte jupuituri 
de animal. 

— Resturile unei piei de leopard. 

Desigur că sudanezul nu murise imediat. S-a bătut, opunând o 
rezistenţă înverşunată adversarilor lui. În cursul luptei smulsese 
această piele cu care desigur că fusese acoperit unul dintre 
agresori. 

Preston şi tovarăşul său schimbară o privire. Fără sá 
vorbească erau de acord asupra identităţii vinovatului. Bietul 
curier fusese asasinat de aceiaşi mizerabili care-l omorâseră şi 
pe Gabono. Totul lăsa să se întrevadă că aparţineau unei teribile 
societăţi secrete. 

Balango si ceilalţi negrii, Íngroziti de macabra descoperire, 
tremurau cu privirile holbate spre cadavrul camaradului lor, ale 
cărui trăsături contractate si înţepenite din cauza morţii, 
exprimau o groază de nedescris. 

— Ceea ce mă miră este că sudanezul n-a chemat în ajutor, 
interveni Maxim. Trebuie să fi fost lovit, foarte puţină vreme 
după ce ne-a părăsit. 

— Mă mir că n-aţi auzit, d-le Verdier. Toi: câmpul a fost ridicat 
de strigătul de moarte al acestui biet diavol. Şi eu m-am 
deşteptat brusc... şi doamna... 

— Ba am auzit, Preston, strigătul la care faci aluzie. Acesta nu 
putea fi scos însă de curierul nostru, întrucât acesta era mort 
încă de la începutul nopţii. Corpul este rece. Deci Samba trebuie 

să fi murit de cel puţin o ora. Şi întrucât strigatele care ne-au 
deşteptat, au fost scoase de cel mult un sfert de oră înainte, 
totul lasă să se întrevadă că erau scoase pentru alt scop. 

Cuvintele francezului nu sufereau contrazicere. Cercetând 
corpul sudanezului vânătorul căuta scrisoarea destinată lui 
Jacques Serbannes. 

— Trebuia sá ne aş tentám la asta. Sáculetul este gol, mormăi 
el. Asasinii au furat scrisoarea. Sunt sigur acum că descoperirea 
zăcământului aurifer interesează în cel mai înalt grad pe aceşti 
gentlemeni. Totul este extrem de bizar. Ce să mai vorbim şi de 
neliniştitoarea absenţă a lui Angosso? La început mă temeam ca 
şi acesta sá nu fi căzut victimă. Acum sunt însă lămurit. Absența 
lui este semnificativa. 

— Sper că nu vrei să insinuezi că Angosso şi-a asasinat 
camaradul? Nu-l cred capabil ele o asemenea, faptă. 

— Ce poţi să ştii cu aceşti negrii? Gándeste-te un moment, d- 
le Verdier. Atitudinea colosului era foarte anormală; insistenţele 
lui. Pentru a i se încredința mesajul la Seguela... 

— Ti-am explicat de câteva, ori. Angosso ardea de dorinţa de 
a-l revedea pe Serbannes. De aici până la acuzarea de asasinat 
este o cale destul de lungă. Chior prezenţa acestei piei de 
leopard, îl apără. Ceea ce cred cu este că bietul Angosso a căzut 
şi el victimă asasinilor. 

— Totuşi corpul lui n-a fost regăsit. 

— Parcă cel al lui Omar a fost regăsit? După toate aparențele, 
Angosso a dispărut în aceleaşi condiţii. In orice caz vom continua 
ancheta noastră. In curând vom fi lámuriti. 

Cu ajutorul negrilor, francezul şi tovarăşul său reluară 
cercetările, însă nu reuşiră să descopere nimic. Timp de o oră 
cercetării cu atenţie împrejurimile. Colosul dispăruse de-a 
binelea şi nici o suflare nu răspunse repetatelor apeluri ale 
indigenilor. În cele din urmă, constatând, că toate cercetările 
sunt de prisos, de acord cu Preston. Maxim dădu ordin de 
întoarcere. Cadavrul sudanezului acoperit cu o cuvertură, fu 
întins în faţa focului. 

Aceasta nouă agresiune înspăimântă cumplit pe negrii celor 
doua caravane. Superstitiosi la culme, indigenii începură, să facă 
rugăciuni contra spiritelor rele şi ţineau amuletele în mâini 
tremurătoare. 

Sadie reintrase în cort, mult înainte de întoarcerea tovarásilor 
ei. La vederea lui Maximi, ea îi ieşi înainte cu faţa palidă şi parul 
în dezordine părând profund impresionata. 


47 


— Aţi găsit ceva? întrebă ea. 

— Nimic! răspunse tânărul exasperat. De altfel ce puteam face 
în plina noapte, cu aceşti negri indobitociti de spaima si care se 
aşteaptă în orice moment să fie gátuiti de spiritele rele? 

— Nu avem nici o putere împotriva blestematilor criminali. Ei 
sunt stăpâni în aceste paragini, pe care le cunosc infinit mai bine 
decât noi. 

Timp de o secunda cei trei europeni se priviră tácuti. 

— De ce mi-aţi ascuns ceva? relua cea dintâi Sadie. Ce 
înseamnă semnul leopardului la care aţi făcut aluzie în momentul 
descoperirii corpului nenorocitului? 

Maxim şi vânătorul schimbară o privire încurcată. De la 
întâlnirea exploratoarei, evitaserá cu îngrijire să vorbească 
despre enigmaticul atentat, căruia îi căzuseră victime doi dintre 
sclavii lor. Acum încă nu-i mai puteau ascunde adevărul. Ezitând, 
Maxim răspunse: 

— O să ne iertaţi pentru discreţia pe care am păstrat-o. Înainte 
de a te întâlni am pierdut doi dintre oamenii noştri în 
circumstanţe la fel de turburătoare ca cele care au însoţit 
moartea lui Samba şi dispariţia lui Angosso. N-am vrut să-ți 
vorbim imediat, pentru că n-am vrut să te alarmam. 

Sadie râse ironic. 

— Sá mă alarmaţi? Credeţi că mi-e teamă de pericole? În acest 
caz, nu m-as fi hazardat prin aceste regiuni, neumblate. 
Povesteşte-mi totul, poate că vă pot fi de folos. Cunosc foarte 
bine obiceiurile şi superstitiile triburilor care ne înconjoară. Acum 
îmi aduc bine aminte că am auzit vorbindu-se de mai multe ori 
despre o societate secretă, în legătură cu semnul leopardului, şi 
pe ai cărei adepţi nimeni n-a putut încă să-i surprindă. Bánuiti pe 
cineva că face parte din aceasta bandă oribilă? 

Cei doi bărbaţi fură uimiti, de siguranţa cu care vorbise 
femeia. Ponte că ea putea să le dea amănunte mai importante, 
aşa că se hotărâră să-i povestească totul. Maxim povesti 
amănunţit peripetiile prin care trecuseră. 

—- AŞ fi foarte curioasă să examinez ceva mai îndeaproape 
cadavrul nenorocitului, pentru a vedea cu ochii mei rana curioasa 
pe care aţi găsit-o şi pe gâtul celuilalt negru. 

Maxim păru că ezită din nou. Cererea interlocutoarei sale îl 
fâstâcise. 

— Am impresia că n-am reuşit să vă conving, reluă ea. 
Ascultati ce am sá vă mai spun. Am petrecut câteva luni în 
Camerun, alături de doctorii francezi, care duc o luptă disperată 

cu epidemia care devastează Africa Ecuatorială: boala somnului. 
Dacă ati văzut vreodată pe aceşti nenorociti atinşi de ultimul 
grad al boalei, atunci nu v-ar mai fi teamă nici chiar dacă aţi 
vedea moartea cu ochii. 

Curajoasa atitudine a englezoaicei avu darul să-i hotărască pe 

cei doi tovarăşi. O conduseră spre locul unde se afla depus 
corpul lui Samba. Fără să ezite exploratoarea ridică cuvertura 
care ascundea un cadavru, înspăimântați negrii nici nu spálaserá 
rănile victimei. Sângele se închegase pe corpul şi umerii 
nenorocitului. Diferite ierburi îi rămăseseră amestecate în parul 
des şi cret. 
_ Sadie Quaynes nu manifestase nici cea mai uşoară scárbá. 
Ingenunchease examinând cu atenţie cadavrul. In special insistă 
asupra oribilei răni, care nu fusese însă cauza morţii sudanezului. 
Acesta fiind înjunghiat în spate ca şi Gabono. Rana părea mai 
mult un fel de insignă a criminalilor. 

— Nu mai încape nici o îndoială, declară ea în cele din urmă. 
Nenorocitul a fost asasinat de membrii vreunei societăţi secrete 
asemănătoare celeia a «panterei», sau a «şarpelui». 

Negrii urmăreau şi ei cu atenţie mişcările exploratoarei. 

— Nu mai are nici un rost să întârziem cu cercetările, conchise 
ea, acoperind obrazul mortului. Cei mai bine ar fi să ne 
consfătuim în cort. 

Se aşezară toţi trei la o oarecare distanţă, tácuti. Tot Sadie fu 
aceea care reluă conversaţia. 

— Sunteţi amândoi nişte aventurieri îndrăzneţi, Până-n prezent 
însă v-aţi ocupat mai mult de urmărirea vânatului vostru decât 
de studiul anumitor evenimente ce sau petrecut în unele regiuni 
de pe Coasta de Fildeş, pe Coasta de Aur britanică sau în 
republica Liberiei. Altfel aţi fi ştiut că societăţile secrete mişună 
încă în zilele noastre prin aceste locuri. Noi, englezii şi francezii, 
am adus poate oarecare binefaceri ale civilizaţiei în aceste locuri. 
Vom reuşi însă mai iute să-i scăpăm pe aceşti nenorociti de 
flagelul mustelor tze-tze. Decât să-i liberám de aceste asociaţii 
care se constituie adesea în mijlocul pădurilor, sub semnul 
vrăjilor şi spiritelor rele, conduse de şefii interesaţi care vor să 
combată ştiinţa albilor. Maxim nu încercase să întrerupă 
expunerea noii lor tovarăşe, care părea să fi studiat în mod cu 
totul deosebit tulburătoarea problema a societăţilor secrete din 
Africa Occidentală. Era uluit că o femeie se putea interesa de 
asemenea chestiuni. 

— Acum câtăva vreme, continuă călătoarea, autorităţile unei 

miei localităţi învecinate coastei, au fost alarmate de 
descoperirea unor resturi omeneşti. O piele de panteră găsită la 
mică distantă de resturile însângerate ale indigenului, permiseră 
poliţiei să stabilească că se aflau în faţa unei crime comise de 
adepţii unei asociaţii de canibali, oamenii panteră, care sunt 
desigur rude apropiate cu leoparzii voştri. S-a vorbit mult despre 
această afacere în jurnalele de pe Coastă. O anchetă rapidă a 
permis capturarea vinovaţilor. Era vorba de un grup pe 
antropofagi, care pentru aş putea continua nestingheriţi 
îngrozitoarele lor banchete, făceau să se creadă că e vorba de 
nişte fiare care circulă prin junglă. Ascunzându-se sub piei de 
panteră atacau noaptea pe indigenii izolaţi. Asasinaseră în acest 
mod vreo douăzeci de nenorociti când poliţia a reuşit să pună 
mâna pe şeful lor. Bineînţeles că mizerabilii au fost condamnaţi 
la moarte şi executaţi. 

— Am avut cunoştinţă de existenţa acestei organizaţii, 
întrerupse Preston. Afacerea a făcut mare zgomot. Nu văd însă 
analogia ce se poate face cu evenimentele care ne preocupă pe 
noi. Ucigaşii lui Gabono şi ai lui Samba nu şi-au executat 
victimele pentru a se folosi de carnea lor, deoarece cadavrele au 
fost lăsate pe loc. De altfel în ultima vreme, nici nu mai există 
canibali prin aceste locuri. 

— Evident că mentalitatea, negrilor sa mai schimbat, răspunse 
Sadie. Insă cine ştie căror rituri ciudate servesc ei prin aceste 
crime. Nu uitat că există locuri în care piciorul albului nici n-a 
pătruns încă. Protejati de pădurea impenetrabilă, indigenii îşi 
continuă practicile lor criminale. 

Maxim nu se putu împiedica să protesteze. 

— Exagerezi puţin, doamnă. Eu nu trăiesc de multă vreme pe 
Coasta de Fildeş, însă am numeroşi prieteni printre coloniştii sau 
administratorii de aici. Toţi m-au asigurat ca pacea şi calmul 
domnesc şi triburile s-au supus peste tot. De altfel, nu văd nici o 
corelaţie între asasinarea celor doi oameni ai noştri şi cazurile 
speciale la care ai făcut aluzie. Pielea de leopard găsită în mâna 
sudanezului. Ne face să credem că avem de-a face cu o bandă 
de criminali, constituiți într-o societate secretă. In orice caz nu 
pot fi acuzaţi de canibalism, deoarece cadavrele au fost lăsate 
pe loc. 

— Foarte bine. Ce faceţi însă cu corpurile lui Omar şi a lui 
Angosso? Cine ştie ce soartă groaznică îi aşteaptă? Enigmaticii 
agresori i-au atras în inima pădurii pentru ai tortura în voie. 

— Evident că ne putem aştepta la orice din partea acestor 

demoni, răspunse Maxim. Nu este însă vorba decât de simple 
ipoteze. Nu avem încă probe formale care să ne dovedească ca 
cei doi dispăruţi au fost sacrificați sau devorati. 

— N-avem însă nici probe contrarii, şi nici triburile Gauros sau 
Baules care ne-nconjoară nu sunt prea sigure. 

— Până în prezent însă, n-am avut a ne plânge de atitudinea 
lor. De câte ori n-am oprit într-un sat, am fost primiţi cu braţele 
deschise. 

— Indigenii n-aveau nici un interes să vă arate duşmănie. 
Totuşi sub surâsurile lor, nu se ştie dacă nu complotau împotriva 
voastră, remarcă Sadie. 

— Nu văd însă rostul agresiunilor acestor negri? 

— Ai uitat desigur, d-le Verdier, descoperirea de o valoare 
incalculabilă pe care ai făcut-o. Coincidenţa între aceasta 
descoperire şi moartea oamenilor este tulburătoare. Totul lasă să 
se întrevadă ca zăcământul aurifer este cauza acestor 
dezagremente. 

— Cu ce poate prejudicia interesele vreunui indigen din 
aceasta regiune, cercetările noastre? Dacă s-ar fi cunoscut 
valoarea acestor terenuri, desigur ca mulţi colonişti m-ar fi 
precedat. 

— Poate că terenul pe care ai intenţia să-l exploatezi este 
considerat sfânt; de vreun şef de trib localnic. Sau poate chiar că 
se găseşte pe teritoriul acestor faimoşi oameni-leoparzi. 

— In acest caz de ce indigenii au atacat pe Gabono si pe 
Samba, oameni din rasa lor, în loc să pornească împotriva 
noastră? 

De data asta interveni şi Preston în discuţie. 

— Toate ipotezele sunt bune. Un fapt este însă cert: sudanezul 
a fost asasinat de aceiaşi indivizi care l-au ucis pe Gabono. 
Semnul pe care-l purta cadavrul o dovedeşte. Aceşti blestemati 
ne urmăresc în cursul deplasărilor noastre. Terorizează pe 
oamenii din escortă şi mi-e teama să nu influenţeze în rău asupra 
mersului caravanei. 

— Vom veghea atenţi, Preston. Avem destule muniții si în caz 
de nevoie ne vom apăra cu energie. 

Vânătorul clătină din cap neîncrezător: 

— Domnule Verdier, ei vor întrebuința mijloace mult mai de 
temut pentru a-şi atinge scopul lor. Nu vor accepta lupta 
deschisa şi ne vor lua prin surprindere. O repet din nou. 
Dispariţia colosului îmi inspira cele mai negre gânduri. Am 
interogat pe oamenii noştri cu privire la acesta, cinci dintre ei mi- 

au afirmat că l-au văzut depărtându-se în direcţia în care a pornit 
curierul nostru. Nu trebuie să uităm nici insistenţele pe care le-a 
depus spre a obţine misiunea de a pleca la Seguela, în locul lui 
Samba. 

— Angosso nu poate fi vinovat de uciderea lui Samba, care era 
unul din cei mai buni prieteni ai lui. Şi apoi, pielea de leopard 
găsită lângă cadavru nu putea să aparţină sclavului nostru. 

Sadie întrerupse discuţia celor doi bărbaţi. 

— Este inutil să continuăm supoziţiile noastre. Pentru moment 
trebuie să abandonăm orice proiect de reîntoarcere la zăcământ 
până când nu vom fi dezlegat enigma. Eu tineam să merg mai 
departe spre Nord şi să ajung în Liberia, înainte de sfârşitul 
săptămânii viitoare. Tragicele incidente de astă noapte m-au 
hotărât să abandonez acest proiect. Vă ofer concursul meu 
pentru descoperirea, vinovaţilor şi pedepsirea lor. Totul ne face 
să credem că aceşti oameni leoparzi vor continua să se 
învârtească în jurul nostru. În cele din urma va trebui să punem 
mâna pe ei. 

Ea se apropia de francez şi îi strânse mâna. Din ce în ce mai 
surprins, Maxim nu încercă să şi-o retragă. Atitudinea şi 
propunerea ce-i fusese adresată îl uluise. Surâsul ei îi împrăştia 
şi ultimele scrupule. 

— Oricât as resimţi plăcerea de a vă avea ca tovarásá de 
călătorie, făcu el, nu mă pot împiedica de a te sfătui sá renunti la 
aceste proiecte. Eu şi Preston suntem bărbaţi aşa că... 

— Şi eu nu sunt altceva decât o femeie slabă, al cărei loc nu 
este aici. Sunt libera, absolut liberă, aşa că nimeni nu va putea 
să vă reproseze cu m-aţi expus unui pericol. Ti-am mai spus-o de 
altfel, de câteva ori, îmi plac pericolele şi dorul de aventură m-a 
adus aici. 

Părul blond al tinerei femei mângâia obrajii lui Maxim. Aspira 
parfumul care-i reamintea clipele de abandonare pe care Preston 
le întrerupsese. De la descoperirea cadavrului, englezoaica 
manifestase faţă de el o indiferenţă complectă. S-ar fi spus că 
numai era femeia care câteva clipe mai înainte aştepta 
tremurătoare sărutul lui. Acum o regăsise. In ochii verzi şi 
frumoşi citi o promisiune. Dacă Preston n-ar fi fost de faţă, ar fi 
atras-o la piept şi şi-ar fi lipit buzele de buzele ei. Simtea însă 
ochii de oţel ai vânătorului fixaţi ironic asupra lui, aşa că se 
mulţumi să mormăie morocănos: 

— Dorinţele d-tale sunt ordine, d-na Quaynes. De aici înainte 
cele două grupuri ale noastre, nu vor mai forma decât unul 

singur, bineînţeles atâta timp cât vei dori d-ta. 

— Şi dv. nu veţi înceta de a căuta să-i descoperiţi pe criminali. 

— Nu ne vom opri înainte de a fi regăsit şi pedepsit pe bandiți. 

— Mi-o promiti formal? 

— Promit! Ceva mai mult, aş putea sa şi jur. 

Tinerii se priveau tulburati drept în ochi. Deodată, un strigăt 
ascuţit îi făcu să tresară. 

— Ce s-a întâmplat? întrebă Sadie. 

— Nimic grav, o asigura Preston care nu se mişcase nici el în 
timpul conversatiei. O fi fost o maimuţă neagră care zboară în 
pădurea învecinată. 

Vraja fusese destrămată încă odată. 

— Dumnezeule, suráse englezoaica, ce impresionabilá am 
devenit din cauza acestor povestiri cu oamenii leoparzi, cel moi 
bun lucru, ar fi sá ne odihnim putintel altfel nu vom putea face 
nici o treabă. Tot nu putem, întreprinde nici un fel de cercetări 
din cauza întunericului. 

Tânăra femeie se ridică. Maxim încercă s-o urmeze până la 
cortul ei, dar fu reţinut de vânător. 

— Şi cu scrisoarea către Serbannes? O repetati? Unul din 
negrii noştri ar putea sa pornească mâine spre Seguela. 

— Am să-i scriu lui Serbannes că cercetările noastre vor fi 
terminate şi ne vom putea continua, exploatarea în linişte. 

Această hotărâre îl satisfăcut pe englez, scotándu-si pipa din 
buzunar o curăţă conştiincios. Maxim se întoarse pentru a o 
ajunge pe Sadie. Aceasta însă dispăruse în cort. Ezitând câteva 
clipe, tânărul făcu câţiva paşi spre reşedinţa exploratoarei. Insă 
colosul negru îşi reluase locul de pe pragul tinerei femei. Intins la 
pământ şedea imobil şi nepăsător. 

Blestemând această prezenţă a cerberului stingheritor, 
francezul se retrase. Infásurándu-se într-o cuvertură, făcu sfortári 
să adoarmă. In zadar însă încercă să uite silueta tulburătoare a 
acestei curajoase femei, plină de capricii şi mistere, nu reuşea 
să-l părăsească nici un moment. 

CAP. VIII 
ÎN URMĂRIREA CRIMINALILOR 


Marşul durase toată dimineaţa. Caravana înaintase spre 
pădurea apropiată. Preston nu ramase inactiv şi Maxim îşi putu 
da seama încă odată de valoarea acestui cercetător. Nici nu se 
împrăştiase complect întunericul nopţii, când vânătorul deşteptă 
pe negrii. Dând semnalul de plecare. intr-o scurtă, ancheta pe 
care o făcuse, descoperise urme care porneau, de la locul unde 
fusese găsit cadavrul sudanezului şi care se îndreptau spre 
pădure. A fost lucru uşor pentru Preston, să constate, că urmele 
erau lăsate de picioarele goale a trei sau patru indigeni, cu 
fruntea încruntată, constată însă că altă pistă, mai puţin vizibilă, 
se îndrepta, spre Sud. Făcându-şi raportul celorlalţi doi albi, se 
hotărâră să-şi îndrepte cercetările spre pădurea virgina. 

Aşa dar, marşul fusese reluat într-o atmosferă din ce în ce mai 
înăbuşitoare.. Preston se ruga ca acest timp secetos să persiste, 
deoarece astfel putea să urmărească uşor urmele criminalilor. 
Graba lor fusese atât de mare, încât, nu luaseră nici cele mai 
mici măsuri de a acoperi urmele rămase în drumul lor. Făcuseră 
mai multe popasuri, după cum o dovedeau movilele de cenuşă, 
şi se înjosiseră adesea de lăncile lor pentru a-şi croi drum prin 
vegetaţia deasă, simplificând astfel munca oamenilor din 
caravană: sub ramurile arborilor gigantici, europeni continuau 
marşul în tăcere. 

Cu corpurile umede de sudoare, negrii îşi continuau şi ei 
drumul, tácuti şi îngânduraţi. Maxim deschisese cutia pe care i-o 
întindea tovarăşa lui de drum şi înghiţi o cantitate de chinină. Cu 
toată dorinţa de a întâlni pe misterioşii criminali, abuzase prea 
mult de puterile sale. Urechile îi vâjâiau şi membrele îi erau 
Intepenite. Alături de el, Sadie părea mult mai viteazá si 
rezistentá. 

Preston dádu ordin de oprire. Putin cáte putin, Maxim uitá 
peripetiile drumului lung. Starea de slăbiciune se împrăştie 
treptat, treptat şi începu din nou să privească cu atenţie pe 
exploratoare care întinsă pe patul de campanie, îşi aprinsese o 
ţigară. Oarecum obosită de poziţia orizontală pe care fusese 
nevoită s-o păstreze în timpul drumului lung, când fusese purtată 
în hamacul ei, Sadie se ridică făcând o serie de mişcări spre a-şi 

dezmorti membrele, în cele din urmă se reasezá şi suspinând, îl 
întrebă pe francez: 

— Ai putea să-mi spui unde ne vom afla astă seară? 

Cel interpelat făcu un gest evaziv. De când părăsise luminişul, 
nu pusese nici o întrebare lui Preston. Vânătorul care îi declarase 
cu urmează urmele lăsate de criminali, înaintase în capul 
grupului şi nu informase cu nimic pe şeful sau. De altfel, pe 
Maxim nu-l mai interesa decât dorinţa de a se afla alături de 
englezoaică. Dorea desigur să găsească cât mai repede pe 
criminalii care asasinaseră pe Gabono şi Samba, însă aceasta era 
o preocupare secundară. 

Sadie remarcase interesul pe care Maxim i-l purta, se făcea 
însă că nu observă nimic. Ochii ei urmăreau distraţi decorul. In 
cele din urma, francezul fermecat, se apropia şi îi strânse mâna. 
Surâzând uşor ea şi-o retrase încet. 

— Nu ştiu cum aş putea să-mi explic atitudinea d-tale, doamna 
Quaynes. Te joci cu mine? De câte ori mă apropii de d-ta pari 
altă femeie. Odată îmi face impresia că ai vrea să rămân alături 
de d-ta şi alte ori se pare că îţi vine greu să-ţi maschezi 
plictiseala pe care ţi-o inspir. 

— Ce ti s-a întâmplat?... Ce te face să crezi că eu amo 
atitudine neclară faţă de d-ta? In definitiv, nu sunt pentru d-ta 
altceva decât o străină. Cred că nu mă iei drept o femeie ca 
acelea din Bingerville care cad în braţele primului venit? Dacă 
vrei să rămânem buni prieteni, să nu mai vorbim de cele 
petrecute astă seară aici. Nu sunt pentru d-ta altceva decât o 
trecătoare care te va părăsi tot atât de repede pe cât te-a 
întâlnit. Nu sunt una din acele femei care se ataşează de cineva. 

Maxim o întrerupse şi îi prinse braţul cu putere. De data 
aceasta ea nu făcu nici o mişcare de protest. 

— Ar fi trebuit să înţelegi că te iubesc. De când te-om întâlnit, 
nu mai sunt acelaş om. Toate gândurile mele sunt la d-ta. Am 
impresia ca sunt victima unei vrăji. Mai înainte o singura forţă 
irezistibila mă domina: dorul de aventura. Riscurile şi pericolele 
mă chemau. Mi se părea că viaţa nu este altceva decât acţiune 
în mijlocul, locurilor neumblate. Cum te-am văzut, am avut 
impresia ca d-ta eşti aventura în persoană. Mi-ai apărut atât de 
frumoasă şi ochii d-tale aveau o expresie radioasa, încât mi-am 
zis, că aceasta este femeia pe care va trebui s-o iubesc. D-ta eşti 
persoana pe care o caut de-a lungul existenţei mele. 

În timp ce tânărul, vorbea cu atâta căldurii, privirea lui Sadie 
rătăcea distrată de-a lungul peisajului. Fruntea lui Maxim se 

întunecă, indiferența pe care femeia o arăta declaraţiei lui îi 
indispuse. Se simţi cu atât mai amărât, când exploratoarea îi 
răspunse, cu o voce oarecum batjocoritoare: 

— Eşti prea romantic, d-le Verdier. Te-ai întors cu un secol 
înapoi. Poate ca mă consideri una din acele femei vamp, femei 
fatale, aşa cum se găsesc numai în romane sau în filmele de 
cinematograf. Crede-mă însă că n-am nimic din personalitatea 
unei eroine ai lui Pierre Benoit. 

Maxim ar fi vrut să-şi reînnoiască declaraţia, însă Sadie nu-i 
mai dădu atenţie, întorcându-se spre negrii ei şi distribuind 
diferite ordine. 

— Mă gândesc la oamenii-pantere, reluă ea. Nu crezi că aceşti 
indivizi, din dorinţa de a-şi satisface poftele canibalice, să fi 
acţionat şi de această dată? 

Maxim se simţi agasat de calmul călătoarei. 

— Dă-i dracului pe toţi oamenii-pantere, mormăi el. 

— Nu înţeleg de ce te superi, d-le Verdier. Suntem în căutarea 
asasinilor celor doi nenorociti dispăruţi. Este deci foarte natural 
să vorbim despre obiceiurile criminalilor. Nici nu ştii cât mă 
pasionează această cercetare. Oamenii-leoparzi nu sunt pentru 
mine un lucru despre care aud acum prima oară. Mi s-a povestit 
la Grand-Bassam lucruri extraordinare pe seama lor. Se pare că 
sunt extrem de cruzi şi servesc unei divinităţi, adorând pe 
leoparzi. Se spune chiar că îi sacrifică, la anumite perioade ale 
anului un număr de femei. Să constatat de multe ori dispariţia 
unor tinere fete indigene în satele învecinate junglei. Şi dispariţia 
acestor virgine este pusa pe seama membrilor redutabilei 
asociaţii. 

— Se povestesc destule legende, întrerupse Maxim, însă nici 
una nu poate fi verificată. 

— Sper însă că noi vom fi aceia care vom dezlega enigma. 
Obiceiurile acestor triburi barbare mă pasionează. Am citit toate 
lucrurile lui Seabrook, care a cercetat amănunţit regiunile 
acestea. N 

Sadie Quaynes ar mai fi continuat multa vreme discuția. Insă o 
chemare a lui Preston întrerupse scurt întrevederea. Masa era 
gata. Tânăra femeie, însoţită de francez se îndreptă spre locul 
unde fusese pregătită masa. 

CAP. IX 
EXPLICAŢIILE D-NEI QUAYNES 


— Tubib! Vino. Au sosii furnici. 

Maxim se ridică brusc. De mai multe ore era învelit în 
cuvertură fără să reuşească să adoarmă. Gândul la tulburătoarea 
străină îl obseda în permanenţă. Chemarea lui Tanga se repetă. 
Francezul ieşi din cort. 

Campamentul era în plină alarmă. La lumina numeroaselor 
torţe aprinse de negri, Maxim recunoscu silueta lui Preston. 

— Vino repede, d-le Verdier. Suntem invadaţi de furnici, 
trebuie să ne grăbim, altfel aceste blestemate insecte vor devora 
totul. 

Tânărul îl urmă pe vânător. Cunoştea de mult reputaţia 
teribilelor insecte. Deplasându-se în convoaie de zeci şi sute de 
mii, devastau tot ce întâlneau în cale. De curând chiar, 
năvăliseră asupra unui post într-o regiune mai avansată a 
Coastei de Fildeş; colibele, casele, vânatul, alimentele, proviziile 
indigenilor, arborii, culturile, totul fusese distrus. Un nenorocit 
hoţ, pe care localnicii uitaseră să-l scoată din închisoare, fusese 
găsit numai oase, furnicile devorându-l în întregime. 

Maxim înţelese imediat pericolul. Preston îi explică faptul că 
unul din cei doi negri puşi de santinelă dăduse alarma. La lumina 
neclară a focului, observase o linie neagră şi groasă care se 
apropia de campament. In acelaşi timp simtise un miros din ce în 
ce mai puternic răspândindu-se în atmosferă. Alarmati, toţi 
indigenii erau în picioare. Fiecare căuta să prevină cât mai bine 
pericolul. 

Primul gând al englezului fu să dea ordine de plecare; îşi dete 
însă repede seama că nu aveau nici o şansa de a ajunge la timp 
în afara pericolului; deoarece insectele înaintau în şiruri 
compacte, atacând plantele şi arborii. Deja avangarda hoardei 
imense se afla la vreo douăzeci metri de reşedinţa lor. 

Dacă viaţa lor nu era în pericol prea mare, bagajele şi 
proviziile le erau sortite cu siguranţa distrugerii, dacă nu 
reuşeau, să oprească înaintarea insectelor. 

Negrii începuseră să zdrobească furnicile cu lovituri de 
ciomag, însă cu cât loveau mai mult, cu atât de veneau în număr 
mai mare. 

Vânătorul strigă: 

— Repede! Aduceţi ramuri uscate şi daţi foc. 

Indigenii se grăbiră să aprindă torţe şi împreună cu ramuri 
uscate le aruncau înspre masa furnicilor invadatoare. Goluri mari 
se făceau în locurile unde acestea cădeau şi înaintarea, bestiilor 
deveni mai înceată. Stimulati de cei doi albi, care lucrau cot la 
cot cu indigenii, oamenii reuşiră să ridice un baraj de foc şi fum 
în jurul campamentului. 

Sadie se sculase şi ea de teama unui atac, ieşise afară din cort 
cu revolverul în mână. Privi cu atenţie munca disperată pe care 
oamenii o dădeau ca să oprească înaintarea insectelor. Acestea 
ajunseseră lângă baraj, şi încercară să treacă chiar, însă arse de 
flăcări căzură în mormane. In cele din urmă perseverenta 
oamenilor învinse tenacitatea furnicilor, în curând corturile si 
bagajele erau în afară de pericol, înconjurate de barajul de foc. 
Mai mult de jumătate oră hoarda îşi continuă drumul. Europenii si 
oamenii lor asistau la invazia insectelor care îi ocoleau. 

— Hidoase animale, murmură Sadie punând mâna pe umărul 
lui Maxim. Când mă gândesc că ar fi putut să se infiltreze în 
campamentul nostru şi să devasteze totul... 

Francezul o privi uimit, fără să-i răspundă. Se mira că o vede 
venind spre el atât de încrezătoare, după cuvintele pe care le 
schimbaseră înainte cu câtva timp. Simţi, mâna lui Sadie 
alunecând pe braţul lui şi îl cuprinse degetele cu palma încă 
neagră de cenuşă. 

— Linişteşte-te... Suntem în afară de orice pericol. 

Preston fu din nou acela care întrerupse pe cei doi tineri. 
Maxim începu să simtă o aversiune contra tovarăşului său, care 
venea să-l turbure în mod regulat, tocmai atunci când părea că 
intimitatea lor devine mai strânsă. 

— Vă puteţi culca fără grijă. Inainte însă vom pune oarecare 
ordine în bagajele noastre, care au fost aruncate de-a valma 
pentru a le apăra de invazie. 

Se despártirá aşadar de englezoaică şi timp de zece minute se 
ocupară de aranjarea lăzilor şi baloturilor, în timp ce negrii se 
ocupau cu refacerea proviziei de lemne. Obositi, cei doi 
exploratori adormiră imediat. 

Dimineaţa, când se trezi, Maxim avea impresia că fusese 
transportat în altă localitate. Nu se mai vedea nimic din decorul 
înverzit din ajun, care încântase privirile lor. Arborii şi plantele 
fuseseră deposedate de frunzişul lor, de fructe şi de flori. Mirosul 
tare al furnicilor care plutea încă în atmosferă, îi reamintea 

invazia, din noaptea precedenta. Totul fusese devastat în drumul 
teribilelor furnici şi colţul acesta bogat al pădurii virgine fusese 
transformat într-un loc dezolant de sterp. 

Sosirea lui Preston întrerupse reflectiile tânărului om. 
Vânătorul era complect echipat pentru plecare. 

— Mă grăbesc să părăsesc acest loc, d-le Verdier. Imediat ce 
vom lua masa, vom porni la drum. Să sperăm că bestiile n-au 
şters urmele criminalilor pe care-i căutăm. Pregăteşte-o şi pe d- 
na Quaynes, în timp ce eu mă duc să fac o mică recunoaştere. 

Sadie apăru. Tânăra femeie părea atât de abătută şi moleşită, 
încât abia dacă răspunse francezului care-i urase bun venit. 

— Am petrecut o noapte proastă, murmurá ea prost dispusă. 
Mereu, mă aşteptam să fiu copleşită de furnici. Te-am chemat de 
mai multe ori. De ce nu mi-ai răspuns? 

— Probabil că dormeam un somn, răspunse francezul. Nici n- 
am auzit. 

Ochii verzi îl priveau cu reproş. Din ce în ce mai zăpăcit, 
Maxim se întreba care poate să fie semnificaţia acestei atitudini 
atât de deosebita de cea din ajun. 

— Mă duc să mă pregătesc de drum. Sper că ne vom opri într- 
un loc mult mai bine ales şi vom avea mai multă linişte. Mă 
reîntorc imediat, termină ea schitánd un surâs adorabil. 

Imobil, francezul o observa pe tovarăşă sa reintrând în cort. 

— Nu pot înţelege, îşi zise el, ce poate să însemne această 
comedie. 

Tanga veni să-l întrerupă din reflecţii, anunţându-l cu masa 
este pregătită. 

Sadie apăru îndată spre a lua masa împreună cu francezul şi 
servi cu multă graţie un ceai preparat la focul aprins de negri. La 
scurt timp apăru dintre arbori şi Preston, care părea încântat de 
rezultatul cercetărilor sale. 

— Domnul fie lăudat, am regăsit urmele porcilor. Furnicile şi- 
au oprit devastările lor la cinci sute de paşi de campamentul 
nostru şi apoi şi-a continuat marşul spre Est. Nu numai că am 
reuşit să regăsesc urmele oamenilor noştri, dar am mai găsit şi 
ceva care cu siguranţă ca o sá vă intereseze. 

Pronuntánd aceste cuvinte, vânătorul scoase un pachet 
înfăşurat cu îngrijire. 

— Priviţi-l, zise el. 

Sadie întinse mana spre obiect, în timp ce, Maxim, se aplecase 
curios, ea îl desfăcu cu o mână febrilă şi o exclamatie îi scăpă de 
pe buze: 

— Dumnezeule! O piele de leopard! 

Intr-adevár, era o asemenea piele. Timp de câteva secunde ea 
rămase cu privirile fixate asupra obiectului descoperit de 
vânător. Francezul manifesta aceiaşi uimire. 

— Unde ai descoperit asta, Preston? întreba el. Este o piele 
identică celeia pe care sărmanul Samba o strângea în mâini în 
timpul când am regăsit cadavrul. 

Un surâs uşor lumină obrazul aventurierului. 

— Este drept, d-le Verdier. Am remarcat şi eu acest lucru. Ne 
aflăm deci pe calea cea bună. Acei pe care-i urmărim nu se 
găsesc prea departe. In mai puţin de două zile, cred că ne vom 
întâlni cu ei. 

Maxim nu păru să împărtăşească optimismul tovarăşului său. 

— Nu te surprinde, Preston, obiectá el, că aceşti vulpoi au 
comis imprudenta de a lăsa în urma lor o dovada a trecerii lor? 

— M-am gândit şi eu la asta, întrerupse englezul. Deci, dacă 
veghem cu atenţie nu mi se pare posibilă nici o surpriză. 

Asigurările vânătorului nu reuşiră să-l convingă pe Maxim care 
continua să examineze cu neîncredere pielea de leopard. Cu 
fruntea încruntată părea extrem de preocupat, căci reluă: 

— Mi-e teamă de o cursa. Cine ştie dacă aceşti negri nu 
urmăresc să ne atragă în mijlocul păduri, pentru a ne avea la 
îndemână. Albii nu se hazardează niciodată prin aceste locuri şi 
nu cunoaştem dispoziţia triburilor faţă de noi. Ne aventurăm în 
necunoscut, de-a lungul teritoriului care este fără îndoială 
domiciliul adversarilor noştri. Cu cât înaintăm cu atât 
întreprinderea devine mai periculoasă. Nu te mira deci, că fac 
atâtea rezerve. 

Preston clătina din cap. Sadie îl privea fix pe francez şi 
interveni: 

— Nimic nu te împiedică, d-le Verdier, dacă crezi că eşti în 
pericol, să dai ordin de retragere a grupului d-tale. Eu însă sunt 
hotărâtă să continui cercetările, chiar de va trebui să rămân 
singură cu negrii mei. 

Maxim se grăbi, să protesteze. 

— Sper, d-nă Quaynes, că nu crezi serios în cele ce ce-ai spus. 
Mă socoti capabil să te abandonez astfel? Nici nu mă gândesc să 
dau înapoi în faţa pericolului. Asta nu înseamnă însă că nu 
trebuie să fim prudenti. Ti-o repet: De când ne-am afundat în 
inima pădurii, nu mai putem conta decât pe propriile noastre 
forţe. 

— M-am gândit şi eu la acest lucru, când am pornit. Nu putem 

avea pretenţia, să întâlnim aici câteva sute de milițieni care să 
ne dea concurs. 

— Ce rost au ironiile, d-nă Quaynes? Ştii foarte bine că nu mă 
gândesc decât la interesul şi salvarea d-tale. Cunosc renumele 
de cruzime pe care triburile sălbatice din aceste împrejurimi îl au 
şi nu mă pot opri de-a tremura la gândul că vei putea cade în 
mâinile lor. 

— Cred că nu-ţi imaginezi, că mă vor oferi drept jertfă, zeului 
lor leopard. 

Sadie izbucni în râs şi întinse ceaşca de metal lui Buasso, spre 
a-i turna ceai. Preston interveni şi el, căutând să liniştească pe 
francez. Maxim nu mai insista, astfel că masa se termină în 
tăcere. 

CAP. X 
URME DE ELEFANT 


Trecuseră şase zile de când grupul înainta prin pădurea 
neumblatá. In ciuda tuturor eforturilor, nu obtinuserá nici cei mai 
mic rezultat. Preston care se afla mereu în frunte, urmat de cei 
trei negri care deschideau drumul cu láncile lor, asigura mereu 
că sunt pe urmele enigmaticilor criminali. A patra zi, descoperiră 
un foc a cărui cenuşă, încă nerăcită, îl făcu pe francez să spere 
că în curând vor fi terminat cu această vânătoare care ameninţa 
să se eternizeze şi al cărei sfârşit devenea din ce în ce mai puţin 
favorabil, deoarece caravana traversa un teritoriu absolut 
necunoscut. 

Până aici nu întâlniseră nici un sátulet, în fiecare dimineaţă, 
Preston şi Maxim porneau la vânătoare însoţiţi de câţiva negri, 
pentru a aproviziona grupul cu vânat. Doborâseră câteva 
animale destul de frumoase, astfel ca hrana nu le lipsea. De trei 
ori fuseseră Intovárásiti şi de Sadie. 

Tânăra femeie începuse să dea semne de oboseală. Clima 
umedă si atmosfera nesănătoasă a pădurii învinsese energia-i. 
Ochii verzi şi frumoşi erau adumbriţi şi obrazul sănătos pălea din 
ce în ce mai mult. Chinina nu reusea să învingă suferinţa. In 
zadar se sforta francezul de a o convinge să abandoneze 
proiectele şi să se reîntoarcă în ţinuturile locuite de oamenii 
civilizati. Sadie prefera sa moară, decât să se de-a bătută. 
Continua să înainteze transportată în hamac, încurajând din timp 
în timp pe negrii ei. 

Noaptea, caravana făcea popas. Preston şi Balango luau toate 
măsurile pentru a preveni eventuale atacuri din partea oamenilor 
sau a fiarelor. Orice locuinţă omenească era invizibilă, singure, 
urmele asasinilor fugari se distingeau mereu. Isi făcuseră drum 
cu ajutorul lăncilor. Animalele sălbatice roiau în număr mare la 
mica distanţă de loc. Luminiţe neliniştitoare, străluceau printre 
tenebre. Negrii care stăteau de paza erau totdeauna gata de 
atac. Adesea, deşteptat de lătrăturile lugubre ale vreunei hiene, 
sau de miorlăitul sinistru al unei pantere, Maxim se trezea brusc 
punând mâna pe carabina. De fiecare data se temea ca unul din 
oamenii săi să nu fie atacat de o fiară. Din fericire flăcările 
focului îndepărtau bestiile periculoase. 

Dacă înaintau cu destula încetineală, în schimb Sadie şi 
tovarăşii ei puteau să admire în voie splendoarea decorului 
pădurii virgine. Orhidee, cactuşi, ghirlande de flori multicolore se 
iveau, fără încetare în faţa ochilor lor. Când din întâmplare, 
grupul făcea popas pe malul unuia din numeroasele râuri care 
traversau pădurea. Sadie nu se satura să admire florile largi ale 
nuferilor şi ale narciselor. 

In cursul acestei grele expediţii, Preston, dădu dovada unui 
curaj şi a unei rezistenţe nemărginite. Maxim îi lăsase întreaga 
răspundere a conducerii caravanei şi bătrânul aventurier se 
achitase admirabil de misiunea ce-i fusese încredinţată. S-ar fi 
spus că cunoştea perfect regiunea misterioasă în care înaintau 
atât de bine, alegea locurile în apropierea puturilor de apă, unde 
poposeau şi unde puteau sa se reînvioreze. 

Cu cât marşul se prelungea, cu atât francezul devenea mai 
nerăbdător. Starea lui Sadie nu prezenta nici o ameliorare, ci 
dimpotrivă, în fiecare dimineaţa, Preston credea că vor reuşi să 
dea de invizibilii fugari, însă fiecare seară aducea noi deziluzii. 

Negrii înaintau fără să se plângă, dând dovadă unei perfecte 
discipline. Infruntau rábdátori si curajosi pericolele 
amenintátoare ale pádurii. Doi dintre ei fuseserá muscati de 
şerpi şi numai intervenţia, energică a tubibului îi salvase de la 
moarte. Continuându-şi drumul cu greutăţile ţinute în echilibru 
pe capetele lor, se sforţau sá evite insectele veninoase care 
misunau, de-a lungul drumului: scorpioni, scolopendre, 
miriapode, vipere, apăreau în mijlocul vegetației care acoperea 
solul. 

Intr-o dimineaţă, simțindu-se mult mai bine, Sadie vru să 
meargă o bucată de drum alături de tovarăşii ei, când Preston, 
care se arătase pentru a face o recunoaştere, se întoarse grăbit, 
părând pradă unei emoţii vii. 

— Ce să întâmplat? îl întrebă francezul. Ne apropiem, de ţinta, 
noastră? 

Englezul nega. 

— Pentru moment, nu este vorba de oameni-leoparzi. Urmati- 
mă. Am descoperit o urmă pe care o căutam de multe 
săptămâni. 

Profund intrigat tânărul om se desparti de Sadie, şi luând 
carabina sa, porni să-l urmeze pe vânător, urmat de Balango şi 
alţi trei negri. Timp de un sfert de oră micul grup înaintă în 
linişte, lăsând în urmă pe tânăra femeie şi pe ceilalţi negri, care 
păreau foarte nelinistiti de plecarea neaşteptată a celor doi albi. 

Maxim examină cu atenţie pământul, întrebându-se dacă 
tovarăşul său nu zărise în cele din urmă pe asasinii lui Gabono şi 
ai lui Samba, când constată că indigenii care, până în prezent 
deschiseseră drumul cu armele lor, nu le mai foloseau, deoarece 
vegetaţia nu mai era atât de deasă şi pe pământ se puteau 
vedea nişte găuri cilindrice. 

Francezul înţelese că animalele care precedaseră caravana 
fuseseră nişte elefanţi. Numai enormele pachiderme puteau, să 
degradeze în asemenea mod solul. De când călătorea în Africa 
Occidentală, de-a lungul Coastei de Fildeş, francezul avusese 
ocazia să mai întâlnească astfel de urme. 

Preston înainta în fruntea grupului. O expresie de satisfacţie 
apăruse pe obrazul său, în cele din urmă se hotărî să se oprească 
şi se întoarse spre Maxim: 

— De atâta vreme căutăm blestematele animale, şi acum, 
când nici nu ne gândim la ele, am dat de urmele lor. Mai bine 
mai târziu decât niciodată. 

Vânătorul părea ca uitase complect pe oameni-leoparzi. Urmat 
de tovarăşul său continua să examineze urmele. In spatele lui 
francezul urmat de negrii înainta, aruncând priviri neliniştite în 
toate direcţiile. Nu trebuia să fi prea mare specialist pentru a 
constata că pachidermele care trecuseră prin aceste locuri, erau 
foarte numeroase. Drumul lor continuă timp de jumătate oră în 
cea mai perfectă linişte. Maxim începuse să devie nerăbdător, 
când englezul se întoarse spre el. 

— Stop! Sunt aici, şopti el dintr-o suflare. 

Tânărul om privi în direcţia arătată. Grupul ajunsese la o 
oarecare distanţă de un luminiş. Maxim fu gata să scoată o 
exclamatie, când observa o masă mişcătoare de o culoare gri; 
auzi chiar zgomotul ramurilor frânte de trompele enormelor 
animale. Respiraţiile puternice ale elefanților erau urmate de 
bătaia caracteristică a urechilor lor. Păreau să fie cam treizeci de 
animale. Trei pui de elefanţi se frecau de mamele lor, acestea 
fiind, ocupate la rândul lor de a se freca de arborii din vecinătate. 
Speriate de sosirea mastodontilor, maimutele fugeau în pădure. 

Preston duse arma la umăr, fixând un animal gigantic, care 
stătea la o depărtare de treizeci de paşi de locul unde se afla 
grosul trupei. Era gata să tragă, când un incident neprevăzut se 
produse, tulburând brusc liniştea. Nişte mormáiri se auzirá. 
Trupa deveni neliniştită. Toate capetele pachidermelor se 
întoarseră spre Nord. Animalul pe care-l viza vânătorul fu primul 
care se depărta, apropiindu-se de grosul trupei şi scoțând 

zbierete ascuţite de parcă ar fi ghicit apropierea unui pericol. 
Timp de un moment ezitară, apoi începură sa fugă din luminiş. 

Maxim se imobiliza, uluit. Alături de el, Balango se întinse la 
pământ, aşteptând neliniştit, cu ochii strălucitori. 

— Asta este tam-tam, şopti el aplecându-se la urechea 
francezului. 

Intr-adevár nu se înşelase. Sunetele care provocaserá fuga 
elefanților nu erau altceva decât lovituri de tam-tam. Din această 
cauză francezul care fugise şi el în direcţia animalelor, renunţă 
prudent şi adresă o privire întrebătoare vânătorului, care aştepta 
îngenunchiat la câţiva paşi distanţă. Sprâncenele lui Preston erau 
încruntate, părându-se că zgomotele, care încetaseră subit, îl 
intrigaseră în mod deosebit. Numai acorda nici o atenţie 
elefanților. O lumină străluci în pupilele lui. 

— Am ajuns desigur în apropierea unui sátulet indigen, zise el. 
Mă voi hazarda să trag un foc de arma, semnalizând negrilor 
prezenţa noastră. Cred însă că trebuie să fim prudenti şi pregătiţi 
pentru orice eventualitate. 

— Dacă esti de părere să ne retragem... 

— Da! aproba Preston pe care acest incident îl făcuse deosebit 
de bănuitor. 

Negrii manifestară şi ei o vizibilă nelinişte, astfel că hotărârea 
tubibului, fu primită cu unanimă satisfacţie. Se îndepărtară, fiind 
totuşi atenţi la orice zgomot. Numai auzeau însă decât zbieretele 
animalelor care circulau prin pădure. Liniştea care domnea nu 
reuşi să împrăştie temerile celor doi albi. 

Din fericire agresiunea de care se temeau Preston şi tovarăşii 
săi nu se produse. Un singur incident, care ar fi putut avea 
consecinţe grave grăbi viteza micutei trupe. Unul dintre negrii 
care înainta alături de Maxim sări dintr-odată, scos din fire şi 
urlând de spaimă. 

Speriaţi cei doi exploratori duseră mâna la armă, gata să 
tragă, când omul le strig: 

— Muşte de foc! 

Aceste câteva cuvinte lămuriră pe Preston şi pe francez. În 
graba sa, negrul turburase un focar al periculoaselor insecte. 
Acum se forţa să scape de atingerile lor periculoase. 

Cei şase oameni începură să fugă, înţepătura acestor muşte 
era dureroasă ca arsura unui cărbune aprins: mai multe 
Intepáturi ar fi fost suficiente ca să omoare un om. De multe ori 
negrii sucombaseră sub atacurile redutabilelor insecte. În cele 
din urmă negrii reusirá să iasă din zona periculoasă. Epuizati de 

cursa făcută, se opriră să mai răsufle. Sudoarea le şiroia pe obraz 
şi pe corp. 

— Am scăpat ieftin, gâfâi francezul. 

Negrii fericiţi că evitaserá teribilele intepáturi, rânjeau veseli. 
După câteva minute Preston dădu ordin de plecare. Micul grup îşi 
reluă marşul şi după un sfert de oră se regăsiră în locul unde 
lăsaseră caravana. Fură primiţi cu strigăte de bucurie. Tanga ieşi 
primul în întâmpinarea stăpânului său. 

— Ce s-a întâmplat cu dv.? Eram grozav de neliniştită, le ieşi în 
întâmpinare Sadie coborând din hamac. Mi-era teamă sá nu fi 
fost atacați. 

— Atacati? Ce te face să crezi? 

— Cum? N-ati auzit tam-tam-ul de rázboi al negrilor. 

Maxim dádu afirmativ din cap. 

— Aceste blestemate tam-tam-uri ne-au împiedicat, pe 
Preston si pe mine, sá tragem cáteva lovituri frumoase. A trebuit 
să ne reîntoarcem în grabă ca sá nu fim surprinşi. 

Francezul povesti femeii aventurile prin care trecuseră. 
Obrazul lui Sadie exprimă o nelinişte profundă la auzul acestei 
povestiri. 

— Trebuie sa deschidem ochii, murmură ea. Cine ştie dacă 
negrii care aparţin triburilor de prin aceste locuri nu sunt aceiaşi 
cu mizerabilii pe care îi urmărim de multă vreme. 

— Nu-ţi fie teamă, d-nă Quaynes, o asigură Preston. Aceşti 
demoni negri nu ne vor lua pe nepregătite. De altfel imediat, ce 
vom poposi, voi începe o mică anchetă prin împrejurimi. O să 
caut să mă informez de intenţiile acestor indigeni faţă de noi. 

— Te voi însoţi, îl întrerupse Maxim. 

— Mai bine rămâi alături de d-na Quaynes, răspunse 
vânătorul. În privinţa mea să n-ai nici o grijă, mă voi descurca 
singur. Voi reveni înainte de căderea nopţii. 

Francezul nu păru să împărtăşească siguranţa tovarăşului său. 

— Dacă nu revii la timp, declară el, voi pleca în căutarea d- 
tale. 

— Să nu faci nimic. Totul se va petrece în linişte. Lipsa mea se 
poate prelungi. In nici un caz, si sub nici un pretext să n-o 
părăseşti pe d-na Quaynes. Ne-am înţeles? 

Pronuntánd aceste cuvinte, Preston primi cu insistenţă pe 
tovarásul său. 

— Am impresia că îmi dai ordine, Preston, protestă Maxim. 

— M-ai angajat să-ţi servesc de călăuză, d-le Verdier. Ancheta 
în chestiune intră în atribuţiile mele. D-ta însă nu poţi lăsa pe 

această femeie expusă pericolelor, fără nici un ajutor. 

Francezul se înclină în faţa argumentelor vânătorului. O 
comandă scurtă şi fiecare îşi reluă locul... Caravana porni din nou 
spre necunoscut. 

In zadar căuta Maxim, şi călăuza lui să descopere urmele 
indigenilor. Amprentele criminalilor se vedeau şi mai lămurit. 
Insă nicăieri nu se zărea nici o indicație de trecerea indigenilor 
care semnalizaseră prezenţa lor; de asemenea nu se zărea 
nicăieri nici o coliba sau aşezare omenească, care să indice 
prezenţa unor triburi prin împrejurimi. 

Putin înainte de apusul soarelui, Preston alese un loc de 
popas, în apropierea unui izvoraş. Cu strigăte de bucurie, negrii, 
lăsaseră greutăţile şi se repeziră spre unda clară, stropindu-se şi 
jucându-se ca nişte copii mari. Balango fu nevoit, să pună biciul 
în funcţie spre a-i obliga, să păstreze prudenta. Apoi după cum 
fusese hotărât vânătorul se despărţi de francez şi de 
compatrioata sa şi se afundă în pădure. Nu fără de strângere de 
inima, îl văzu Maxim dispărând printre arbori, cu carabina la 
umăr, nepăsător de pericolele care-l păşteau în timp ce se 
aventura în necunoscut. 

Două ore se scurseră. Tânărul consulta din ce în ce cu mai 
multa nervozitate ceasul şi se temea ca temerarul său tovarăş să 
nu fi suferit vreun atac neprevăzut. Nici nu se atinse de tava cu 
banane pe cure i-o servise Tanga. Nemişcata, întinsă lângă el, 
Sadie nu părea să fie neliniştită. Insă o încruntare a frunţii lăsa să 
se întrevadă că şi ea dorea întoarcerea cât mai repede a 
vânătorului. La rândul lor negrii aruncau priviri înfricoşate 
împrejur, atingând din când în când amuletele şi tresărind, de 
câte ori se auzea o maimuţă urlând printre arbori. 

In cele din urmă, Maxim simţi ridicându-i-se greutatea care-l 
apăsa când, în căderea nopţii văzu apărând silueta familiară la 
distanţă de treizeci de paşi de campament: 

— Preston, striga el cu veselie, ce ai descoperit? 

— Pe legea mea, nu prea mare lucru, răspunse vânătorul 
apropiindu-se. M-am îndepărtat foarte mult de locul de unde am 
descoperit urmele elefanților, aventurându-mă în direcţia 
zgomotelor de tam-tam. Noaptea începuse să cadă, aşa că am 
fost nevoit să mă reîntorc fără să găsesc nimic. Cred că putem 
dormi linistiti. In orice caz, vom dubla numărul santinelelor. 

Liniştită de declaraţia compatriotului ei, Sadie le ură noapte 
bună şi se retrase în cortul ei. Timp de câteva minute, Preston şi 
tovarăşul său mai discutară diferite chestiuni şi apoi se întinseră 

pe o cuvertură spre a se odihni uitând de toate incidentele zilei. 

Cât timp a rămas astfel imobil, i-ar îi fost imposibil, să afirme. 
Cert este că la nu moment dat, Maxim tresări părându-i-se că 
aude pe cineva târându-se, în mod suspect. Duse mâna la 
carabina şi constată cu surprindere că arma îi dispăruse. Foarte 
neliniştit începu să strige: 

— Tanga... Tanga... 

Nu primi nici un răspuns. Liniştea care domnea se prelungea şi 
i se păru foarte curioasă. Ducând mâna la centură vru să-şi 
scoată revolverul înainte de a se aventura afară. Fu şi mai uimit 
constatând că nici această armă nu se mai găsea în toc. 

În culmea neliniştii, Maxim îl striga pe Preston; vânătorul 
rămase şi el mut. O linişte impresionantă domnea împrejur. 
Părea că întreg campamentul căzuse în letargie. Dispariţia, 
armelor îl neliniştea profund. Scoase bricheta din buzunar şi la 
lumina ei tremurătoare cercetă cortul. Armele nu erau de găsit 
nicăieri. Fără îndoiala că cineva se introduse în cort şi în timp ce 
el dormea, îi furase carabina şi revolverul. 

— Preston! Tanga! striga el îndată repezindu-se afara. Unde 
sunteţi? Ce se petrece? 

Aruncă o privire speriata împrejur. Constată că focul era 
mereu aprins, însă negri nu se vedeau nicăieri. Câmpul părea 
complect părăsit. In prada unei groaze de nedescris, tânărul făcu 
câţiva paşi când auzi din nou fâşiitul suspect. Se întoarse gata să 
se apere însă numai avu timp. Simţi o durere violentă şi bruscă 
la ceafă şi căzu cu faţa la pământ. Decorul nocturn al pădurii îi 
juca în faţa ochilor o horă fantastică. Intr-un ultim efort de voinţă, 
Maxim încercă să acţioneze. Lovitura primită pe la spate fusese 
însă prea violentă, temând uşor, rămase nemişcat între ierburile 
înalte şi închizând ochii, îşi pierdu cunoştinţa. 

CAP. XI 
ÎN GHIARELE OAMENILOR-LEOPARZII 


— Dumnezeule Atotputernic! Ce s-o fi întâmplat? 

Maxim duse mâna la ceafă. Resimtea mereu o durere violentă. 
Pe jumătate ameţit deschise ochii şi privi împrejur. 

— S-ar spune ca sunt întins pe un cearceaf. Unde m-or fi 
transportat? 

Francezul se găsea în interiorul unei colibe de dimensiuni 
destul de vaste. Trei scaune şi o tabla rudimentare constituiau 
mobilierul. Un ulcior se găsea la îndemâna lui. 

In prada unei sete arzătoare care-l chinuia duse vasul la gură. 
Acesta conţinea vin de palmier. Bău şi se simţi reînviorat. 

— Preston! Tanga! strigă el. Sunteţi aici? 

O siluetă păşi pragul colibei. Recunoscând-o nu se putu 
împiedica, să exclame: 

— Doamnă Quaynes! 

Englezoaica se apropia de locul unde se odihnea francezul şi 
observând că acesta urca să-i vorbească, duse degetul la buze: 

— Mai încet, murmura ea uşor. Nu trebuie să se ştie că ţi-ai 
revenit. Altfel nu pot să-ţi vorbesc. 

Pronuntánd aceste cuvinte, exploratoarea aruncă o privire 
speriată în spate. Părea că se teme de ceva. Maxim se ridică 
uşor căutând o armă. Constată că îi fuseseră luate pepitele. 

— Imi reamintesc acum, începu el. M-am deşteptat în cursul 
nopţii şi am constatat dispariţia revolverului şi a carabinei. Am 
ieşit din cort pentru a le căuta. Cineva m-a atacat. Te rog, d-nă 
Quaynes, nu mă lăsa prea multă vreme în nesiguranţă. Unde 
suntem, şi pentru ce am fost adus aici. 

— Vorbeşte, ceva mai încet, putem fi auziti. 

Tulburea tovarăşei lui îl cuprinse şi pe el. Imobil, nestiind ce sá 
gândească duse mâna la ceafa îndurerată. Constată că un 
pansament îi fusese aplicat, pe rana provocată de lovitura 
violentă primită de la misteriosul agresor. 

In cele din urmă exploratoarea îl lămuri: 

— Ne aflăm într-un sat pierdut în mijlocul pădurii. Am fost 
atacați şi făcuţi prizonieri în cursul nopţii de un trib de indigeni 
care păreau animați de intenţii rele faţă de noi. Fără îndoială că 
aparţin unor triburi de asasini. Am remarcat de altfel că unii 

dintre ei poarta o piele de leopard pe umeri. Dormeam profund, 
când am fost deşteptată de strigăte înspăimântătoare. Buasso 
pătrunse în cortul meu, tremurând din tot corpul şi strigând: 
«oameni-leoparzi», «oameni-leoparzi». Cu toate că am fost luată 
pe neaşteptate, am dus mâna la armă, am constatat, însă că îmi 
dispăruse revolverul. Nici carabina nu se mai găsea în cort. 

— Acelaş lucru s-a întâmplat şi cu mine, răspunse Maxim. Cine 
o fi fost mizerabilul care ne-a predat astfel în mâna agresorilor? 

— In câteva minute am fost afară, continuă Sadie. La lumina 
focurilor am văzut nişte siluete sărind în direcţia mea şi scoțând 
strigăte ascuţite. Negrii noştri se referiseră la arme. Te-am 
chemat, strigându-te însă nu te-am văzut deşi eram la o mică 
distanţă de coliba. Indigeni de statura gigantica se aruncară 
asupra mea şi mă legară solid. 

— Insă Preston? El n-a intervenit în apărarea d-tale. 

— Nenorocitul s-a apărat ca un leu. L-am văzut luptând cu un 
grup de indigeni extrem de numeros. Curajul său nu i-a ajutat la 
nimic. In cele din urmă l-au învins. Acum nici nu ştiu unde se afla. 

— Sărmanul Preston!... Mă mir însă că oamenii noştri care au 
dat de atâtea ori dovadă de energie şi curaj n-au ajutat cu mai 
multă vigoare pe englez. N-o să mi-o iert niciodată că am rămas 
neputincios şi fără folos atunci când Preston risca moartea 
aparándu-te. 

— Ce puteai face, complect dezarmat? Trebuie sá multumesti 
providentei cá te-a scápat. 

— Scăpat? Cine ştie. Negrii care ne-au capturat nu ne-au 
cruțat pentru ca au scrupule. Poate că era mai bine să murim şi 
noi odată cu Preston. 

Sadie făcu un gest evaziv şi privi încă odată spre uşă. O linişte 
absolută domnea prin împrejurimi. Ea îşi continuă expunerea: 

— In tot restul nopţii, agresorii ne-au distrus lucrurile şi au 
consumat tot romul şi alcoolul pe care-l aveam cu noi. Timp de 
trei ore ne-au carat prin pădure legaţi ca nişte pachete. In cele 
din urma am ajuns în acest sátulet. Acum suntem páziti cu 
străşnicie şi mi s-a permis să mă apropii de d-ta, pentru a te 
îngriji. 

— Insă oamenii? Tanga? Buasso? Balango? Ce s-a întâmplat cu 
ei. 

— Buasso m-a urmat credincios în ciuda tratamentului aspru la 
care a fost supus. Ceilalţi însă au fugit, răspândindu-se în pădure. 
Dumnezeu ştie unde se găsesc. In orice caz nu de la ei ne putem 
aştepta la vreun ajutor. 

Exploratoarea şi-ar fi continuat mai departe expunerea când 
un zgomot de paşi o făcu să tresară şi sa se dea repede înapoi. 

— Repede! Inchide ochii şi fă-te că dormi, murmură ea. 

Tânărul om se întinse din nou pe cearşaf şi rămase nemişcat. 
Frunzele de palmier care acopereau intrarea colibei fură 
îndepărtate lăsând loc de trecere unui negru de statură înaltă 
acoperit de câteva frunze şi care ducea un fel de fiertură, pe o 
tavă de lemn. 

Timp de câteva clipe noul venit se opri şi aruncă o privire 
bănuitoare prizonierului şi tovarăşei lui. Depuse tava pe masă şi 
arătându-i Sadie ulciorul, îl reumplu cu vin de palmier şi fură să 
spună un cuvânt părăsi coliba. 

Auzind paşii indigenului îndepărtându-se, femeia luă o tava şi 
o aduse francezului, care deschise din nou ochii. 

— Mănâncă, spre a te mai înzdrăvenii. Trebuie să-ţi recapeti 
puterile. Poate ca vom găsi un mijloc să nu rămânem inactivi. Nu 
trebuie să neglijăm nimic. Şi apoi poate ca nici nu ştii că orele 
sunt cinci după amiaza. 

— Asta înseamnă că am dormit aproape douăzeci de ore. 

Trecând-şi braţul pe mijlocul lui Maxim, Sadie îi ajută să se 
aşeze la masă. Inainte de a gusta din mâncări îşi reluă ulciorul cu 
vin de palmier şi bău cu sete. Mânca destul de mult şi se simţi 
înviorat. Trăsăturile i se destinserá, putintel şi îşi recapătă 
curajul. Abia îşi terminaseră masa când un zgomot de paşi se 
auzi din ce în ce mai apropiat. 

Indepărtându-se în grabă de masă tânărul se întinse din nou 
pe cuvertură. 

Un negru intră fără zgomot în colibă. 

— Numai vá deranjati. 

Noul venit vorbea o franceză perfectă, Maxim rămase cu gura 
căscată întrebându-se dacă nu este prada unui vis. Ochii îi 
ramaserá fixati asupra individului care vorbise cu o voce cam 
guturală. Vizitatorul, era îmbrăcat europeneşte. Purta un 
pantalon şi o tunică de pânza alba cu gulerul larg deschis, care 
lăsa sa se întrevadă un corp bronzat. În picioare purta sandale. În 
colţul buzelor îi atârna, o ţigară pe jumătate consumată în care 
se răspândea un fum albastru. Văzându-l astfel, surâzând, nu s- 
ar fi putut crede că aparţine unui trib de sălbatici. Bratele îi erau 
înconjurate de brățări de aur şi degetele acoperite de inele; în 
urechi purta cercei, ceea ce dovedea o nestrămutată atracţie 
pentru bijuterii. 

Uimirea francezului părea că îl amuză profund pe acest 

personaj bizar, deoarece surâse. Părea să aibă cel mult treizeci 
de ani. Totuşi atitudinea lui, surâsul neliniştitor care se 
transforma tot mai mult într-un hidos rânjet inspira o profundă 
antipatie. Maxim reuşi cu greu să-şi ascundă impresia urâtă pe 
care i-o făcuse. 

— Aţi putea să-mi spuneţi ce înseamnă... 

Negrul îl întrerupse cu un gest şi aruncă neglijent tigareta. 

— N-am să-ţi dau nici o explicaţie, d-le Verdier. Totuşi pot să 
te anunţ că te afli în faţa lui Nogo, fiul marelui şef al Ognisilor, 
tribul zeului leopard. 

Francezul tresărise la auzul acestor cuvinte. Arunca o privire 
spre Sadie însă aceasta nu părea deloc preocupată de soarta 
tovarăşului ei. Ochii verzi priveau cu persistentá spre vizitator a 
cărui atitudine părea s-o uimească tot atât de mult ca şi pe 
francez. Nogo continuă: 

— AŞ fi preferat să fac cunoştinţă cu d-ta d-le Verdier, în 
condiţii mai puţin agitate. Incursiunea pe teritoriul sacru al 
oamenilor leoparzi mi-a impus, spre regretul meu, să utilizez 
mijloace violente împotriva d-tale. Cele două avertismente nu au 
reuşit să vă facă, să Intelegeti că n-aveţi ce căuta în aceste 
locuiri. Deci d-ta eşti singurul vinovat de aventurile neplăcute 
care v-au survenit. 

Unghiile  prizonierului se  înfipseră în lemnul mesei. 
Reprimându-şi dorinţa de a se arunca asupra interlocutorului 
său, ripostă: 

— Poliţia este destul de bună pe Coasta de Fildeş si 
administraţia franceză se multiplică pentru a  reprima 
brigandajul. Oricât de sigur eşti, justiţia va şti să te pedepsească. 

Negrul ridică dispretuitor din umeri. 

— Ce mă interesează legile voastre? Or fi albii stăpânii ţărilor 
locuite de triburile Kruoşilor, Gauroşilor şi Bauleşilor. Aici însă nu 
recunoaştem autoritatea lor. Tocmai pentru a împiedica ca 
teritoriile noastre să ajungă la dispoziţia albilor, ne apăram cu 
furie, împotriva lor. Tocmai asupra acestui subiect doream să 
discutăm, domnule Verdier. Te întrebi desigur de unde ştiu 
numele d-tale. De mai multe zile cunosc motivele ce v-au adus 
prin aceste locuri. Trebuie să împiedic cu orice chip ireparabilul. 

Exprimându-se astfel, negrul scoase din buzunar un sáculet si 
francezul nu-şi putu reprima un gest de protest indignat, 
recunoscând pepitele pe care le recoltase în cercetările sale. 

— Te-am rugat, d-le Verdier, fără proteste. Poate că vei 
înţelege motivele care m-au obligat să intervin. 

— D-ta poţi numi intervenţie nişte crime odioase... 

— Nu făcea risipă de cuvinte inutile. jucăm cu cărţile deschise. 
Spre regretul meu am fost nevoit să recurg la mijloace violente 
pentru a te rechema la realitate. Acum, depinde de d-ta, dacă 
urmează să te socotesc prizonierul sau oaspetele meu. 

Nogo se instală pe scaunul cel mai apropiat. După ce o cercetá 
cu atenţie pe Sadie, scoase din buzunar o tabacheră şi i-o întinse 
interlocutorului său. Aceasta refuză cu un gest brusc. Negrul nu 
păru deloc ofensat. 

— Cum vrei, d-le Verdier. Recunosc de altfel că ai dreptul sa fi 
neîncrezător. Mai înainte de toate desigur că te miră faptul că un 
locuitor al acestor regiuni îndepărtate vorbeşte limba d-tale. Da- 
mi voie să-ţi spun, cu cunosc Parisul ca pe propriul meu buzunar. 
Am studiat acolo timp de opt ani. 

In timp ce Maxim îl privea cu curiozitate pe care nu căuta 
măcar să şi-o ascundă, negrul continuă: 

— Ştii ce am reţinut, în mod special, din faimoasa voastră 
civilizaţie? Insistenta grotescá pe care unii dintre compatrioţii d- 
tale o pun în imitarea obiceiurilor acelora cărora vor să le insufle 
principiile civilizaţiei. Vă láudati că ne aduceţi lumină. De ce 
atunci căutaţi să adaptati la viaţa voastră obiceiuri, pe care le 
consideraţi barbare? Vreti să ne dovediti că voi sunteţi singurii 
care cunoaşteţi adevărul ca voi sunteţi stăpânii progresului şi 
când colo învăţaţi dansuri ca ale triburilor din Africa Ecuatoriala. 
Aţi declarat de nenumărate ori că statuetele pe care le 
transportaţi din ţările noastre sunt minunate lucruri de artă: de 
ce atunci căutaţi să le faceţi să dispară? După ce mi-am asimilat 
îndeajuns civilizaţia voastră, n-am ezitat o clipă sá má reíntorc în 
tribul tatălui meu. Preferând să fiu aici un şef, decât să duc o 
existenţă inutilă într-unul din oraşele voastre. Revenind aici, în 
ţara mea, mi-am propus să-i apăr cu străşnicie independenţa. De 
câte ori un nepoftit vrea sá se instaleze pe domeniile noastre, nu 
ezit un moment să-l suprim. 

— Dacă astfel este procedeul d-tale, riposta francezul, nu vad 
pentru ce am mai continua conversaţia noastră inutila. 
Asasinează-mă ca şi pe negrii mei. Nu mi-e teama de moarte. 

— Ce rost au cuvintele mari, d-le Verdier? Sá te asasinez? In 
realitate nu m-am gândit nici un moment serios la aceasta 
eventualitate. Mai întâi ştiu că anumiţi prieteni personali te căută 
şi apoi sunt convins ca ne vom înţelege foarte bine. De altfel am 
să-ţi opun argumente care sunt sigur că te vor convinge. 

— Să-ţi spun drept, relua Maxim, eu nu le văd. 

— Ai să le vezi, îl întrerupse brusc negrul. Sunt anumite lucruri 
pe care aş vrea să le ştiu uitate. De exemplu, descoperirea 
recentă a zăcământului a cărei exploatare ar putea să ne 
cauzeze dificultăţi mari şi să ne expună pericolelor invaziei 
albilor. Am oroare de oamenii care vin să se amestece în 
treburile noastre, continuă el. Ogniştii şi-au conservat obiceiurile 
şi tradiţiile lor. Nimeni nu se expune să le caute ceartă, în 
anumite perioade ale anului; când ei celebrează sacrificiile în 
onoarea zeului leopard. In plus, întreţinem cu mai multe 
persoane notabile din republica Liberiei raporturi comerciale care 
nu sunt de neglijat, pentru mine şi tata. Vei înţelege deci de ce 
nu putem tolera prezenţa albilor, oricât de simpatici mi-ar fi, în 
apropierea teritoriului nostru. Dacă se va afla existenţa unui 
teren aurifer de o valoare importanta, noi Ogniştii, putem spune 
adio liniştei de care ne-am bucurat până acum si vom avea 
soarta triburilor care se găsesc acum sub tutela voastră. 

Indigenul se opri, îşi aprinse o a doua ţigară şi aşteptă, 
răspunsul francezului care nu întârzie. a 

— Nu înţeleg ce rost au toate aceste cuvinte. Iti închipui poate 
că voi păstra pentru mine confidentele ce mi le-ai făcut? 
Sperantá zadarnică. Imi voi face datoria şi imediat ce mă voi 
reîntoarce în Sud, voi denunța crimele de care te-ai făcut 
vinovat. 

— De când cutreieri ţările noastre trebuia să-ţi dai seama că 
existenţa unor creaturi neînsemnate, contează prea puţin atunci 
când este vorba de tribul nostru. Suntem mai hotărâți ca oricând 
să oprim accesul străinilor pe teritoriu nostru. 

— Ajunge cu palavrele, îl întrerupse nerăbdător francezul. Să 
auzim condiţiile. 

Negrul îmi păru deloc emoţional de nervozitatea lui Maxim. 
Continua să surâdă ironic. 

— Ai descoperit un zăcământ aurifer, d-le Verdier, începu el. Îţi 
cer să-mi semnezi o declaraţie prin care abandonezi toate 
drepturile cu privire la concesiunea în chestiune. Te angajezi pe 
cuvânt de onoare să nu faci aluzie faţa de nimeni cu privire la 
existenţa acestui zăcământ când te vei reîntoarce în Sud. Iti mai 
cer în fine, discretia absoluta cu privire la existenţa Ognistilor si 
la traficul de sclavi, precum şi asupra tuturor confidentelor pe 
care ti le-am făcut. Dacă accepti, vei fi pus imediat în libertate şi 
în curând vei revedea prietenii care te cred ocupat cu 
vânătoarea elefanților. 

— Şi dacă refuz? hazarda Maxim. 

— Dacă refuzi voi fi obligat sá uzez împotriva d-tale de 
mijloace de constrângere. 

— Mă cunoşti prea puţin, altfel n-ai putea să-ţi imaginezi că 
sunt în stare să capitulez în faţa ultimatumului unui ticălos. Să 
terminăm. Nu ne vom înţelege niciodată. Scuteste-má de 
prezenta d-tale. 

—O sá vedem noi. Pentru moment te lasi tárát de o 
nervozitate destul de explicabilá. 

Depártándu-se de masă, Nogo se îndreptă spre uşă. Maxim îl 
văzu oprindu-se pe prag, aruncând o privire împrejur şi bătând 
de trei ori din palme. Intrigat, francezul şi tovarása lui, văzură 
apărând doi negri care duceau un fel de cuşcă pe care era întins 
o formă imobilă acoperită de o cuvertură. 

— Individul pe care-l veţi vedea, explica şeful tribului, a comis 
imprudenta de a atrage străini pe teritoriul oamenilor leoparzi. A 
suferit pedeapsa meritată. 

Pronuntánd aceste cuvinte Nogo înaintase spre cusca. Ridică 
cuvertura care acoperea forma. O exclamatie de stupoare scăpa 
du pe buzele francezului şi a tovarăşei sale. Recunoscusem 
corpul care zăcea, inert, pe patul de frunze. 

— Preston! murmură englezoaica. Imposibil! 

Maxim nu reuşi să spună nici un cuvânt. Remarcase şi el 
identitatea călăuzei sale. Nenorocitul era întins, cu capul pe 
spate, cu obrazul extrem de palid, ochii închişi şi cu o rană oribilă 
la baza gâtului însângerat. Sadie, care se lipise de perete şi se 
strângea în tovarásul ei, murmură îngrozită: 

— Semnul leopardului! 

Nogo rânji privind fix pe tânăra femeie. 

— Ati mai văzut acest semn. D-ná Quaynes. Desigur că el v-a 
inspirat multe reflecţii. Preston ştia destul de bine ce înseamnă 
aceasta. Nenorocire aceluia care înfruntă teribila putere a 
oamenilor leoparzi! 

Fără să răspundă englezoaica întoarse capul. Ochii ei máriti 
din cauza groazei se îndepărtaseră de la macabrul cadavru al 
compatriotului ei, îi era imposibil să-şi stăpâneasca groaza pe 
care i-o provocase vederea lui Preston asasinat. 

— Călăuza dvs. a sucombat luptând alături de negri, care n-au 
întârziat de a primi aceiaşi pedeapsa, relua Nogo. De aici înainte 
numai dvs. cunoaşteţi existenţa zăcământului aurifer. Cuvântul 
de onoare îmi este de ajuns. Abandonati acest proiect şi nu veţi 
avea decât sa vă felicitati de hotărârea luată. 

In zadar insista negrul. Mai mult ca oricând Maxim era hotărât 

să lupte până la ultima suflare. În ciuda atitudinii amenințătoare, 
Nogo se temea de represalii. Era desigur în curent cu sosirea lui 
Serbannes la Seguela, aşa că francezul ramase hotărât să nu se 
supună exigenţelor adversarului său. 

In cele din urmă indigenul comandă oamenilor săi să plece cu 
încărcătura lor funebra. 

— Acum, când dl. Verdier nu mai are nevoie de îngrijirile d- 
tale, zise el adresându-se englezoaicei, te rog să mă urmezi la 
coliba care îţi este rezervată. Nu vei mai ieşi sub nici un pretext 
până în ziua când celebrăm sărbătorirea zeului nostru. 

În loc de răspuns Sadie se strânse şi mai mult de tovarăşul ei 
de suferinţă. Negrul deveni nerăbdător. 

— Vă repet, doamnă Quaynes, urmati-má. Nu mă constrángeti 
să Intrebuintez mijloace violente... 

La aceste cuvinte Maxim se postă în faţa englezoaicei. 

— Te opresc sa te atingi de doamna Quaynes, făcu el cu vocea 
vibranta. 

— Eu sunt singurul care comanda, aici, domnule Verdier. Nu 
depinde decât de d-ta ca să aduci o schimbare acestei situaţii 
penibile. O simpla semnătură şi veţi fi tratat ca musafiri, în loc de 
prizonieri. Am luat precautia de a-ţi lăsa stiloul. N-ai decât să 
semnezi renunţarea şi mă oblig să va reconduc sănătoşi şi liberi 
la marginea pădurii. 

O linişte de gheaţă primi aceste cuvinte; fără să aştepte 
răspunsul, negrul numai întârzie şi trecând la uşă, făcu semn 
unor negrii care aşteptau în vecinătatea colibei. 

— In numele cerului, te rog nu mă lăsa, se ruga englezoaica 
agăţându-se de corpul tânărului şi privindu-l cu ochii plini de 
lacrimi... Mă vor omori, sunt sigură. Apără-mă. 

In zadar încercă să se opună, Maxim. Indigenii care pátrunserá 
în cort îi despărţiră cu brutalitate. Sadie se zbátu, plánse, 
implora. Maxim era reţinut de braţe puternice, astfel că nu putu 
face nici o mişcare. 

— Acum vei avea puţin timp să reflectezi în linişte, spuse 
ironic Nogo. Cred ca în cele din urma vocea raţiunii va izbândi. Iti 
dau întâlnire peste cinci zile, când încep sărbătorile zeului 
nostru... O repet încă odată, posed argumentele necesare pentru 
a te face să cedezi fără să mă ating măcar de un fir de păr din 
capul d-tale. 

CAP. XII 
JERTFA 


Cinci zile trecuseră, cinci zile care i se părură francezului că nu 
se mai termină. Inchis în colibă, păzit cu străşnicie încercase în 
zadar să iasă, spre a o revedea pe Sadie. Santinelele exercitau o 
pază vigilentă în faţa uşii şi nu reuşea să comunice cu exteriorul. 
Nu pătrundeau în colibă decât negrii care îi aduceau hrana. 

Nogo îl îngrijea destul de acceptabil pe prizonier. Mesele pe 
care i le trimetea erau destul de copioase. Dornic de a-şi 
recăpăta forţele Maxim mânca mult, cu toată lipsa de poftă. 
Gândul îi era în altă parte. Era preocupat de soarta aceleia de 
care fusese despărţit atât de brutal. Sensul ultimelor cuvinte 
pronunţate de Nogo nu-i scăpase. Avea de gând să se servească 
de prizonieră ca să-şi impună voinţa. 

Nu putea să uite că vina acestei situaţii triste o purta tot Sadie 
din cauza insistențelor pe care le depuse ca să-l convingă sá 
urmărească pe asasinii oamenilor lui. Cu toată situaţia tragică în 
care se găsea femeia, nu-şi putea alunga gândul de la purtarea 
ei ciudată faţa de el. Işi aducea aminte cum postase negrii în faţa 
cortului ca sa se păzească de el. Totuşi cel mai profund 
sentiment, era amărăciunea ca este neputincios în faţa suferinţei 
ei... 

În cele din urma trecură cele cinci zile, şi de la ferestruica 
tăiata într-un din pereţii colibei. Maxim remarca o agitaţie vie în 
sátulet. Luptătorii tribului se mânjeau pe faţa si pe corp cu alb, 
unii dintre ei îşi curátau armele. Femeile îşi aranjau părul 
încurcat, se împodobeau cu tot felul de bijuterii, brățări, coliere si 
amulete. Totul lăsa să se întrevadă că se pregătesc de 
sărbătoare. 

Indigenii îi aduserá lui Maxim masa. Intrigat Maxim constată 
că bărbaţii îşi arboraseră mándrii piei de leopard, asemănătoare 
celei a care fusese găsită lângă cadavrul lui Samba. Se 
constituiau grupuri care conversau foarte animat. Indigenii 
priveau adesea în direcţia colibei care servea de adăpost 
francezului. In cele din urmă prizonierul fu lămurit. Abia 
dispăruse soarele la orizont când tam-tam-urile începură să urle 
cu o furie din ce în ce mai mare. Sunetele lugubre ale trámbitelor 
se amesteca cu zgomotul instrumentelor barbare. 

Sosirea unei duzini de indigeni întrerupse şirul gândurilor 
prizonierului. Unul dintre negri îi făcu semn să se ridice şi să-l 
urmeze şi el asculta fără să protesteze, încadrat de aproape, 
ajunse în centrul satului cam la douăzeci de paşi de un rug 
împrejurul căruia negrii se grupaseră curioşi. Un cântec monoton 
răsuna. Imbrácat cu un bonet conic şi cu multi zurgálái, un om de 
statură joasă se i-apropie salutând. După numeroasele însemne 
care-i atârnau de gât, francezul înţelese că se află în faţa urnii 
griot, şef religios al tribului. 

Nogo îşi făcu şi el apariţia: nu era însă îmbrăcat europeneşte 
ci acoperit de o splendidă piele de leopard. O centură de culoare 
purpurie îi înconjură talia. O lance enorm era atârnată de sold. 
Francezul constată că, deşi arborase insignele tribului său, 
negrul nu se separase de numeroasele bijuterii pe care le purta 
cu cinci zile înainte. Inainta cu paşi uşori, susţinând pe un 
bătrâne! al cărui obraz brăzdat de încreţituri era înconjurat de o 
scurtă barbă alba. Acesta era tatăl lui Nogo, şeful tribului. 

Nogo îl conduse cu precauţie până în apropierea lui Maxim. 
Prizonierul constată cu bătrânul şef era orb. 

— Am onoarea să te salut, d-le Verdier, începu negrul. Cred cu 
de ultima dată când ne-am văzut ţi-ai mai schimbat părerile? Ai 
avut tot timpul să devii rezonabil. 

Maxim ridica din umeri. 

— Decizia mea este luată. Ca si ultima dată declar că nu má 
las intimidat. Am venit să caut elefanţi. Norocul, sau providentá 
m-au pus pe calea zăcământului aurifer. Nu mă voi întoarce deci 
la Sud decât învingător. 

— Cum vrei, d-le Verdier. Vei asista deci la sărbătorirea zeului 
leopard. Dacă din întâmplare anumite scene fi se vor părea 
penibile, nu uita că depinde numai de d-ta că anumite modificări 
importante să fie aduse programului ceremoniei. 

Deşi ezitase un moment de teama unei curse, curiozitatea 
învinse şi Maxim îl urmă, încadrat de un grup de indigeni care nu 
îl pierdeau din ochi gata să intervină la cea mai mică tentativă. 

Ajunseră lângă o groapă, în faţa căreia negrii se îmbulzeau. 
Maxim se apropia curios şi aplecându-se înainte aruncă o privire 
înlăuntrul cavităţii. Obscuritatea era atât de adâncă încă nu putu 
distinge decât câteva umbre care se mişcau. Totuşi, nişte umbre 
verzi care se aprindeau dedesubt în întuneric şi nişte miorlăituri 
sinistre, un miros tare şi caracteristic care îi ajunse la nas, îl 
făcuse să-şi dea seama că se găsesc acolo nişte animale 
sălbatice. 


78 


Ridicând braţul, Nogo făcu un semn câtorva bărbaţi negri care 
se aflau împrejurul lui, îşi făcură drum prin grupul indigenilor 
care se  îmbulzeau. La lumina flăcărilor fumegânde şi 
tremurătoare ale unei torţe, francezul putu distinge o duzină de 
leoparzi. Departe de a fi speriaţi de prezenţa indigenilor, 
animalele păreau gata să sară, însă Ogniştii îşi luaseră 
precautiile. Felinele se loveau urlând de pereţii închisorii lor, spre 
bucuria spectatorilor. 

— Este o săptămână de când n-au mai mâncat, explică Nogo 
apropiindu-se de francez. Tribul tatălui meu sacrifică două din 
cele mai frumoase virgine furate triburilor învecinate; gătite şi 
încununate cu flori, ele devin aici miresele zeului în regatul 
spiritului, Sunt aruncate una, după alta în groapă în timp ce 
întreg tribul cântă spre a celebra unirea sacrificatelor cu zeul 
leopard. După tradiţia tribului nostru, primul luptător s-a născut 
din căsătoria unei femei cu un leopard. 

Francezul mormăi indignat, însă nu arătă nici o spaimă faţă de 
încercarea de intimidare a indigenului. 

Zgomotul tam-tam-urilor acoperi murmurul mulţimii. Fără să 
mai aştepte, Nogo făcu semn prizonierului său să-şi reia locul. 
Bărbaţii, acoperiţi cu piei de leopard si cu corpurile şi obrajii 
mânjite cu alb se grupaseră în linişte, în timp ce vreo sută de 
femei se apropiam în monom. Numai griotu/ continua să sară si 
să se învârtească scoțând strigăte care speriau, pe copii, 
spectatori şi ei la aceasta ceremonie nocturnă. 

Nogo se întoarse, ridică mâna şi adresă mulţimii câteva 
cuvinte, pe care Maxim nu le înţelese. Urlete furioase îi 
răspunseră, luptătorii şi dansatoarele începură, sa danseze în 
sunetul tam-tam-ului. La un semn al griotu/ui dansul se 
transformă într-o goana turbată împrejurul gropii în care leoparzi 
înnebuniţi urlau grozav, zărind umbrele dansatorilor. 

Mai bine de două ore dură această sarabanda. Ogniştii nu se 
opriseră, nici nu moment şi totuşi nici unul nu dădea semn de 
oboseală. 

In cele din urmă griotul care până aici acompaniase cu mâna 
dansul se opri subit, scoțând urlete ascuţite şi agitánd clopoteii. 
Deodată totul rămase nemişcat. Oboseala unora era atât de 
mare încât abia se mai ţineau pe picioare. Părăsiră clătindu-se 
locul dansului şi se aşezară în cerc. Nogo şi vrăjitorul 
dispăruseră. 

In acest moment francezul începu să simtă o nelinişte din ce în 
ce crescândă, căutând s-o vadă pe Sadie şi sperând că negrii i-au 

permis îi ei să asiste la acest spectacol impresionant. N-o văzu 
însă. 

Deodată francezul îl zări pe Nogo şi pe vrăjitor venind, 
escortat de o duzină de bărbaţi şi conducând doua femei care 
mergeau în mijlocul lor ca nişte automate, cu fruntea încununată 
de flori şi cu talia strânsă de centuri şi ghirlande multicolore. 
Fiecare dintre ele purta pe umeri o piele de leopard. Strigăte de 
entuziasm primiră reîntoarcerea vrăjitorului şi a lui Nogo. Maxim 
privi cu atenţie grupul şi scoase o exclamatie de surprindere. 
Prima era o femeie indigenă de vreo cincisprezece ani al cărei 
corp fusese vopsit cu alb; cea de a doua, mult mai înaltă, era 
Sadie... O Sadie cu faţa contractată de teroare şi ca obrazul palid 
şi slăbit, din cauza privatilor şi a răului tratament. Pe jumătate 
goală înainta sub privirile curioase şi lacome ale sălbaticilor. 

Sadie îl zărise şi ca şi abandonând atitudinea resemnată pe 
care o păstrase începu să scoată strigăte sfâşietoare care 
dominau murmurul mulţimii: 

— Maxim, te implor... Nu mă abandona... Dacă mă iubeşti, 
salvează-mă. 

O mâna brutală fu aplicată pe gura englezoaicei şi o împiedica 
să continue lamentaţiile. Cele două captive îşi reluării drumul în 
direcţia gropii. Negrii se dădeau la o parte din drumul lor spre a 
le lăsa locul liber. O melodie lentă acompania acest marş şi 
miorlăitul sinistru al leoparzilor răsuna încontinuu. 

De la locul lui, Maxim, reţinut de patru negrii coloşi zări micul 
grup oprindu-se la câţiva paşi de locul unde aşteptau animalele. 
Griotul se îndepărtă timp de câteva secunde şi apoi aducând un 
ulcior îl ridică deasupra capului şoptind o rugăciune. Fata cea 
neagră rămase imobila. Sadie însă abia se ţinea pe picioare şi 
era gata să cadă. N 

Un surâs străluci pe faţa lui Nogo. Işi dădea seama de starea 
prizonierului şi întorcându-se către vrăjitor, făcu un semn. Acesta 
se ridică după ce unse fruntea celor două captive. Neagra nu 
făcu nici o mişcare de protest, însă Sadie trebui să fie mută ca să 
se supună. La capătul fortárilor trebui să se resemneze şi ea. 
Unul dintre însoțitori o sprijinea însă, deoarece nu era în stare sá 
se ţină pe picioare. 

Odată îndeplinit şi acest rit, vrăjitorul o luă de mână pe 
negresă şi o duse până la marginea gropii. Cu ochii închişi, 
mergând masinal şi părând că nu-şi dă seama de pericolul care o 
aşteaptă victima înainta. Abia ajunse la extremitatea cavităţii, 
când însoţitorul ei îi dădu un bránci, şi un strigăt oribil se ridica. 

Maxim se simţi cutremurat de un fior. Urmară urlete teribile în 
timp ce negrii se repeziră la marginea gropii, dornici să asiste la 
ultimele clipe ale nenorocitei care era sfârtecată de ghearele 
leoparzilor. 

De la locul său francezul o văzu pe Sadie, pe jumătate goală, 
în apropierea locului unde fusese aruncată tovarása ei, încercă 
încă odată să se smulgă din strânsoarea care-l înlănţuia, nu reuşi 
însă. 

— Ei bine, d-le Verdier, ce crezi despre acest spectacol? 

Maxim se întoarse brusc. Nogo se afla din nou alături de el. 
Preocupat de soarta lui Sadie prizonierul nici nu-l văzuse 
apropiindu-se. 

— Mizerabile! tuná el. Opreşte această crimă. Accept orice 
condiţie. 

CAP. XIII 
DEMASCATI 


— Haide Verdier, nu te nelinisti... nu esti victima unei 
halucinaţii. Sunt într-adevăr eu, Serbannes. 

— Serbannes? Ce s-a întâmplat? 

Timp de un moment, francezul încerca să-şi reamintească 
recentele aventuri prin care trecuse. Amintirea ceremoniei 
Ognistilor îi reveni şi se miră găsindu-se în plină pădure, departe 
de orice aşezare omenească. La o mică distanţă, observă 
siluetele câtorva negri care purtau uniforma milițienilor. | se páru 
că, recunoaşte printre ei şi pe Tanga băiatul pe care-l crezuse 
masacrat în cursul atacului împotriva caravanei. 

— Visez?... Si ei?... Sadie?... Unde o fi?... Cred că n-au 
sacrificat-o? 

Serbannes îi puse mâna pe umăr. 

— Nu trebuie să te mai gândeşti la ea, Verdier. 

— Dumnezeule! Nu cumva a murit? 

— Ar fi fost mai bine să fi murit înainte de te-ai aventura în 
aceste regiuni blestemate. Acum însă putem repara tot răul. De 
Câteva, săptămâni, după ce am fost găsit de credinciosul 
Angosso ştiindu-te în pericol, am pornit în căutarea ta întovărăşit 
de cincizeci de milițieni şi de locotenentul Sabattier, pe care poţi 
să-l vezi aici. Urmele caravanei nu au fost greu de găsit, la o 
distanţă de câţiva kilometri l-am întâlnit pe Tanga şi încă un grup 
din oameni tăi, care rătăceau de cinci zile şi cinci nopţi prin 
pădure. Aceşti nenorociti au scăpat de masacru si au reuşit sá se 
puie în afară de orice pericol. Am continuat drumul în direcţia 
satului unde te credeam reţinut prizonier când Angosso te 
descoperit întins în mijlocul ierburilor. Am încercat în zadar să te 
desteptám. Páreai cufundat într-un somn adânc. Ne-am 
resemnat deci, să aşteptăm deşteptară ta. Acuma putem porni 
ofensiva. Ogniştii s-au îmbătat toată noaptea, cu vin de palmier 
aşa că niciodată, ocazia de a-i ataca n-a fost mai bună. 

— Este drept, făcu Maxim, revenindu-si din ameţeală 
ridicându-se. Trebuie cu orice preţ s-o liberam pe această 
nenorocită. 

Fizionomia exploratorului se lumină de un surâs. 

— Fii liniştit. Niciodată Nogo, care este un vulpoi şiret, nu şi-ar 

fi executat colaboratoare care i-a fost atât de folositoare. 

Tânărul francez privea uluit fără să înţeleagă. 

— Inainte de o oră. Vei avea toate probele. Te crezi în stare sá 
ne urmezi? adaogă el. 

Sprijinit de Angosso tânărul om se ridica. Nu reuşise încă să 
scape de influenţa drogului pe care îl administrase Nogo însă se 
simţea în stare să continue drumul. 

— Miliţieni locotenentului Sabattier înconjoară satul tribului 
Ogni. Niciunul dintre mizerabilii nu ne poate scăpa. De altfel 
majoritatea sunt beti morţi, îl lămuri Serbannes. 

Porniră la drum în cea mai mare linişte. Din timp în timp se 
opreau ca să asculte, însă nici un zgomot nu se auzea. Ofiţerul fu 
primul care trecu şirul de pomi aflat la capătul satului. Oamenii- 
leoparzi nu luaseră măcar precautia de a plasa santinele în acest 
loc, astfel că milițienii pătrunseră fără greutate în interior. 
Ognistii, femei şi bărbaţi, zăceau la pământ doboráti de băutură. 

Maxim se înarmase cu un revolver şi lăsându-l în urma pe 
locotenent care proceda la ocuparea satului, se îndreptă cu 
Serbannes spre o colibă construită în stil europenesc şi care se 
afla la o mică distanţă de groapa cu leoparzi. Aceasta trebuia să 
fie locuinţa şefului. Nogo nu fusese printre cei adormiti, aşa că se 
găsea probabil în acest loc. 

Păstrând alături de ei numai pe Tanga şi pe Angosso şi făcând 
semn celorlalţi negrii să-i aştepte afară, cei doi prieteni se 
apropiară de locuinţă, cu multă precauţie. Un murmur de voci 
ajungea până la ei şi părea că în interior se angajase o discuţie 
vie în prada unei nelinişti pe care cu greu reuşea să şi-o ascundă, 
tânărul om făcu încă câţiva paşi târându-se. Apropiindu-se de 
poarta colibei care era formată din foi de palmier, încercă să 
găsească un loc de unde ar putea sa arunce o privire în interior. 

Fără suflare, Maxim, Serbannes şi cei doi negri reuşiră în cele 
din urmă să se lipească de peretele colibei. Maxim Verdier reuşi 
cu greu să-şi comprime bătaia inimii. | se părea că recunoaşte 
vocea lui Sadie; deodată o voce aspra care răspunse tinerei 
femei îl făcu şa tresară. 

— Preston! murmură el uluit. Imposibil! 

Trebuia însă să se încline în faţa realităţii. Chiar Preston era 
acela, care vorbea, acelaşi Preston al cărui cadavru îl văzuse cu 
cinci zile mai înainte purtând teribilul semn al leopardului. 
Incapabil să-şi mai stăpânească curiozitatea tânărul se aventura 
dincolo de pragul casei, cu riscul de a fi descoperit. 

— Fii liniştit, Preston, spunea o voce, pe care o identifică ca 

fiind a lui Nogo. Nu mai avem a ne teme nimic din partea lui 
Verdier. 

Soţia ta o ştie la fel de bine ca şi noi, el este un perfect 
gentlemen. Îşi va tine cuvântul. 

— Toate sunt bune, însă aş fi preferat să ne debarasăm de 
francez; în acest mod, chiar ca nu am fi avuta ne teme de nimic. 

— Ştii foarte bine Preston, că ar fi fost periculos să-l ucidem pe 
tovarăşul tău. Are numeroşi prieteni care n-ar fi ezitat un 
moment sa pornească în căutarea lui. 

Maxim rămase nemişcat. S-ar fi zis că fusese lovit de fulger. 
Privirea i se obişnuia din ce în ce mai mult cu semiobscuritatea 
care domnea în interior şi putu recunoaşte aşezate în jurul mesei 
patru siluete care îi erau familiare: mai întâi bătrânul şef orb 
aşezat la oarecare distanţă, apoi, debarasat de hidoasele 
zmângălituri cu care îşi ornamentase corpul în timpul dansului 
nocturn, Nogo, vechiul client ai cabareturilor din Montparnasse. 
În fine ceva mai departe, Preston, vechea lui călăuză, înviată în 
mod bizar şi Sadie care, proaspătă şi bine dispusă, parea că a 
uitat complect tiranicele evenimente din noaptea trecută. 

indignat, Maxim înţelese că a fost victima unor mizerabili: 
asculta mai departe: 

— Trebuie să recunoaştem că soţia ta şi-a jucat rolul 
admirabil, declară negrul ránjind. In locul tău as fi fost gelos. Este 
drept că tu eşti obişnuit cu această comedie. 

Sadie care purta de data aceasta costumul ei de pânza albă, 
îşi scoase neglijent o ţigară din tabacheră şi Preston i-o aprinse. 

Francezul nu pierdea din vedere cuplul. O cută amară i se 
schitase la colţul buzelor. Aşadar femeia aceasta, pe care el, o 
împodobise cu toate cu toate frumuseţile gândurilor lui, la atras 
în mod atât de mişelesc în mijlocul pădurii, spre a-l face să 
renunţe la drepturile sale. 

— N-a fost lucru prea greu de data asta, zise tânăra femeie, cu 
o mişcare a capului care făcu să vibreze buclele de aur ale 
părului ei. Francezul s-a lăsat dus ca un copil. Toţi aceşti 
exploratori sunt mai naivi decât femeile. De altfel nici cu 
predecesorii n-am avut prea mult de furcă; nu uitaţi de Blink şi 
Larsen, cei doi suedezi care sau strangulat pentru ochii mei. 

— Într-adevăr a fost o lovitură frumoasă, aproba Preston. Am 
pus atunci mâna pe o provizie frumoasă de fildeş. Poţi să mă 
crezi că găliganii erau nişte faimoşi vânători. 

— Şi Martens, belgianul, şi Blackson, americanul... 

— ... şi Pietro Sardini, italianul. Insfársit toţi ne-au dat ocazia 

unor lovituri frumoase. Cel mai greu însă a fost cu francezul, 
complectă Nogo acesta a lăsat numeroşi prieteni în Sud şi 
moarte lui ne-ar fi atras multe neplăceri. 

— Verdier n-a fost prea norocos cu vânatul, dar a dat o 
lovitura grozavă cu descoperirea zăcământului, spuse Preston. 
Timp de ani îndelungaţi mulţi prospectori au încercat să 
găsească acest zăcământ însă n-au reuşit decât să se 
nenorocească. Şi eu am sperat adesea, ca împreună cu, soţia 
mea să intru în posesia acestui Eldorado. În cele din urmă 
norocul m-a favorizat. Indepărtarea oamenilor şi dispariţia 
hărților şi a busolei au fost lucruri uşoare. Gabono, care începuse 
să bănuiască ceva, a fost omorât de Omar. Sudanezul, care 
trebuia să plece cu mesajul la Seguela o fost şi el pus la punct. 
Totuşi mă preocupa foarte mult ce s-a întâmplat cu blestematul 
Angosso. De ce a fugit în noaptea când a fost omorât Samba şi 
pentru ce a insistat atâta să ducă el scrisoarea? 

— Dă-le dracului de bănuieli. Acuma totul este în regula, îl 
întrerupse Nogo. L-ai aranjat bine pe fostul tău tovarăş şi acuma 
suntem în posesia angajamentului lui. Când se va trezi, nu va 
avea alt gând decât să dispară cât mai repede. Dacă se 
reîntoarce aici, am să-i pun la dispoziţie o călăuză să-l conducă 
până la marginea pădurii... şi cu asta se va fi terminat. 

Sadie se apropiase şi cu o mână uşoară mângâia obrazul lui 
Preston. La acest gest Maxim simţi inima strângându-i-se. Duse 
mâna la centură. Serbannes îl retinu. 

— Nu fi imprudent, îi şopti el la ureche. Sunt în mâinile 
noastre. 

Ticăloşii, fără să bănuiască ce se petrece în apropierea lor, îşi 
continuară discuţia. 

— Pentru, ajutorul pe care vi l-am dat, împreună cu tribul meu, 
reluă Nogo, îmi veţi rezerva două treimi din beneficiul 
exploatatii. 

— Esti nebun!... Douá treimi? ráspunse Preston brusc. De ce 
nu tot, din moment ce tot ai puterea în mâna? Destule eforturi 
am făcut, ca sá impresionez pe francez. Ori ne înţelegem 
jumătate-jumătate, ori má las págubas. 

— Vei accepta sau dacá nu gurile deschise ale leoparzilor din 
groapa, te pot primi împreuna cu gratioasa ta soţie. 

Englezul, sigur pe sine, izbucni în râs. 

— Amenintárile tale nu fac doua parale. 

In timp ce negrul făcea o mişcare, Sadie se repezi asupra lui şi 
dintr-o mişcare prompta îi lua revolverul pe care-l pusese pe 

masă. 

— Ajunge cu glumele, Nogo. Eşti liber să chemi într-ajutor pe 
diavolii tăi negri. La cea mai mică mişcare însă să sti cá-ti zbor 
creieri... Cel mai bine ar fi să ne înţelegem, şi să rămânem 
prieteni... De acord? Jumátate-jumátate? 

Negrul îşi muşcă buzele; în cele din urmă mormăi: 

— Suntem înţeleşi. Toate riscurile sunt însă de partea mea. 
Dacă autorităţile ar avea vreo bănuială... 

— Autorităţile sunt departe, răspunse englezul. N-ai nici o 
grijă. Nu vor ajunge până aici. 

— Greşeşti, domnule Preston. Autorităţile sunt actualmente 
stăpâne pe sat. Ele vor aranja socotelile cum se cuvine. Te asigur 
că vei fi satisfăcut. Ele îmi vor acorda jumătate fără nici o 
ezitare. 

Sadie scoase un strigăt îngrozit, recunoscând vocea care 
izbucnise din pragul colibei. Francezul se hotărâse să intre în 
scenă şi se afla acolo cu revolverul în mână, ţinând grupul sub 
ameninţare. In spatele lui, Serbannes, Angosso si Tanga se 
apropiau, gata şi ei să secondeze pe tovarăşul lor. 

CAP. XIV 
PEDEAPSA 


În uluiala lor, ticăloşii nu schiţară nici măcar un gest de 
opunere. Cel dintâi care-şi reveni fu Sadie care, cu o flacără de 
mânie în ochi exclamă: 

— Admirabilă atitudine pentru un gentleman. 

— Nici un cuvânt! Angosso debarasează pe această doamnă şi 
pe acest domn de armele lor. 

Negrul executa ordinul. Maxim continuă să-i amenințe cu 
arma. Simtea împotriva lui Preston o asemenea mânie, încât 
puţin lipsea, ca să-l doboare cu o lovitură. 

Angosso se execută şi oprindu-se în faţa lui Preston, îl arată cu 
degetul: 

— Angosso, ascuns în iarbă, a văzut alb, asasinând pe 
Samba... 

— Afacerea voastră este lămurită, li se adresa Serbannes. La 
întoarcerea în Seguela vă aşteaptă funia. 

Nogo se aruncă la picioarele celor doi francezi implorându-l să- 
| ierte, acuzându-l pe englez şi pe soţia sa de toate crimele. 
Povesti modul în care-i cunoscuse la Paris cu câţiva ani înainte şi 
cum îl influentaserá să se întoarcă în tara lui pentru a-i seconda 
în afacerile lor necurate. Reîntors pe Coasta de Fildeş, punându- 
se cu ceilalţi doi ticăloşi, se ocupa de suprimarea şi jefuirea 
călătorilor îşi a vânătorilor izolaţi, care duceau cu ei cantităţi 
importante de fildeş. Prezenţa lui Sadie care îşi juca de minune 
rolul reuşea să împrăştie bănuielile exploratori lor. Intrigati de 
prezenţa acestei femei, subjugati de farmecul pe care îl 
împrăştia si orbiti de pasiune, se afundau imprudenti în inima 
regiunilor pe care nu le cunoşteau şi unde Nogo şi oameni săi 
leoparzi, le dădea un ajutor preţios. 

In timp ce negrul îşi murmură spovedania, Preston şi tovarăşa 
lui stăteau tácuti cu feţele încruntate şi pumnii strânşi. Inteleserá 
că partidă este pierdută şi ca vor trebui să plătească crimele 
comise. Nu-şi făceau nici o iluzie de soarta care-i aştepta. 

Sosirea locotenentului Sabattier şi a altor patru soldaţi 
întrerupse mărturisirile lui Nogo, care, tot plângând, îl implora pe 
Maxim şi pe tovarăşul lui să-i acorde viaţa şi să intervină în 
favoarea lui. 


87 


— Am ocupat satul fără, să întâlnim cel mai mc semn de 
rezistenţă, anunţă ofiţerul. 

Tânărul francez; îşi conduse compatrioţii la groapa cu leoparzi. 
Felinele nu mai manifestau aceiaşi nelinişte. Unele dintre ele 
dormitau, altele rodeau câteva oase care mai rămăseseră de la 
nenorocita negresă ce le fusese aruncată pradă. Zărind oamenii 
ce-i priveau, leoparzii începură sá miorlăie amenintátor. 

— Ce să fac cu aceste fiare? întreba Serbannes. 

— Am să dau ordin oamenilor mei să le doboare. Bestiile devin 
sălbatice atunci când au mâncat carne de om. 

Un strigăt întrerupse pe ofiţer. Unul dintre soldaţii negrii lăsaţi 
de garda alături de prizonieri venea în fugă şi striga: 

— Repede, locotenent... tubiba moare. 

Maxim şi cei doi tovarăşi porniră cu toată graba spre colibă. 
Ajunşi în prag observară un corp zăcând la pământ. 

— Dumnezeule! Este soţia lui Preston! exclamă Serbannes. Ce 
i s-o fi întâmplat. 

— Cu inelul, explică unul dintre negrii arătând spre inelul cu 
piatră mare care împodobea inelarul femeii. 

— S-a otrăvit! 

Totul se termină repede. Corpul aventurierei fu scuturat de un 
tremur suprem. Preston şi Maxim, care se aplecaseră asupra ei, 
nu mai ţineau în mâna decât un cadavru. 

CAP. XV 
DIN NOU LA DRUM 


— Deci prietene, tot mai suferi? Mai bine ca sa terminat aşa: 
Ce puteai să te aştepţi de la această femeie care nu era altceva 
decât o mizerabilă? 

— Ai dreptate, Serbannes, ce pot face însă? Sufăr încă şi rana 
nu sa cicatrizat. 

Cei doi prieteni se aşezară la poalele unui palmier. Tot câmpul 
era agitat. La câţiva paşi soldaţii se pregăteau să-şi reia marsul. 
Ofiţerul îşi luase rămas bun de la cei doi prieteni. Un suierat 
răsuna, o comandă scurtă şi grupul se puse în mişcare. În mijloc 
se vedea Preston, la fel de nepăsător şi dispretuitor, Nogo 
tremurând, Balango, Buasso, Omar şi încă vreo cincisprezece 
oameni-leoparzi, care participaseră la operaţiile criminale ale 
aventurierului. 

Răspunzând semnelor amicale pe care le adresa 
compatriotului lor Maxim şi Serbannes priveau caravana 
îndepărtându-se. In jurul lor nu mai rămăseseră decât hamalii 
negri ai lui Serbannes care aşteptau sub supravegherea 
credinciosului Angosso, ca albul să dea semn de plecare. 

Maxim vru să spun ceva, dar Serbannes întinse mâna arătând 
jungla. 

— Aceasta este viaţa noastră scumpă. Să răspundem la 
chemarea ei. Privirile ei sunt limpezi ca apa izvorului care 
şerpuieşte prin ierburile înalte şi ai cărei murmur pare atât de 
dulce auzului călătorilor obosiţii... Părul ei flutură sub briza 
uşoară a vântului... Ne-a refuzat ea vreodată satisfactiile pe care 
i le-am con ti? 

Ascultându-l vorbind pe Serbannes, Maxim părea că-şi revine 
din toropeala care-l cuprinse. Amintirea ochilor verzi ai lui Sadie 
care-l obsedau de când părăsiseră satul Ognişilor, se risipea la 
evocarea acestor povestiri. Se revedea alături de prietenul său, 
colindând jungla, suportând foamea, setea, climatul nesănătos şi 
triumfând împotriva miilor de pericole, lacomi de mister şi de 
neprevăzut! 

— Tu eşti un privilegiat al soartei, reluă Serbannes. Trebuie să 
multumesti lui Dumnezeu că ai scăpat din această cursă, în care 
şi-au găsit moartea mii de nenorociti şi pe deasupra ai mai 

descoperit şi un zăcământ aurifer. Prezenţa pretiosului mineral 
va atrage numeroşi colonişti prin aceste locuri şi noutatea. 
descoperirii se va răspândi prin lume cu rapiditatea unui fulger, 
odată cu întoarcerea lui Sabatier la Seguela, T.S.F-ul va anunţa 
peste tot norocul tău. 

Pupilele francezului străluciră la evocarea perspectivelor ce îi 
aştepta. Gustul pentru acţiune îi reveni, smulgându-l parcă dintr- 
un coşmar îndelungat. 

— Descoperirea ta nu trebuie să rămâie infructuoasă, termină 
Serbannes. Trebuie să profităm de ea şi s-o facem să folosească 
patriei noastre. Vom transforma aceste regiunii, altă dată atât de 
periculoase. Civilizaţia va pune capăt practicilor criminalele ale 
diferitelor triburi. Vom face treabă de colonişti şi în acelaşi timp 
muncă de apostoli. Drumul este deschis în faţa ta! Urmează-l! 
Dacă primii paşi simt penibili, sprijineşte-te de umerii mei te voi 
ajuta ca-n totdeauna. 

Exploratorul tăcu aruncându-şi privirile-i asupra tovarăşului 
său şi asupra negrilor care aşteptau în vecinătatea lor imediata, 
în cele din urmii îl părăsi, lăsându-l pe Maxim singur. Încetul cu 
încetul acesta îşi reveni. Răsufla puternic şi faţa i se însenina. 

Angosso care îl observase cu multă atenţie, la vedere acestei 
schimbări, surâse şi se apropia de el cerându-i ordine. Maxim 
Verdier îşi recapătă energia de altă dată. 

Serbannes bătu din palme. Negrii se ridicară şi se aliniau de-a 
lungul drumului. Speriate, maimutele fugiră în creştetul pomilor. 

Serbannes îşi trecu carabina pe umăr, se întoarse către 
prietenul său: 

— Eşti gata, Maxim? 

— Să pornim! răspunse ferm, tânărul om. 

Pasul îi devenise sigur, cu fruntea sus îl urma pe Serbannes 
care înainta în fruntea coloanei cu Angosso, uitând complect de 
fermecătoarea cu ochii verzi şi păşind voios prin ierburile înalte, 
răspunzând încă odată chemării aventurii, care triumfa asupra 
fermecătoarei şi turburătoarei ei rivale. 


— SFÂRŞIT — 

SA 33 
CAP: VI UN MESAJ pi as ante ae ti a Sanie 38 

in fiecare lună apare cáte un 
volum Air 


ENIGMA 


Singura Colecţie de ro- 


mane polițiste, semnata i 
de cel miai unos; ui 
autor al acestui gen. 


Au apărut: 
l. Cine a ucis pe Roaers Ackroyd? 
de Agalha Christie 
2. Sfântul la New-York 
de Leslie Charteris 


3. Un om de onoare 
de Phillips Oppenheim 
4. Cadranul morții 


de Rutus King 


5. Secretul celor 7 


de Jd., M. Walsch 

